
Νόρμαν Ατλάντικ: Εφοπλιστές και υπουργείο δολοφονούν 


«Η ΑΝΕΚ ενημερώνει το επεν¬ 
δυτικό κοινό, ότι [...] δεν θα επέλ- 
θει σημαντική επίπτωση στα οικονο¬ 
μικά αποτελέσματα της εταιρείας». 
Στην τρίτη, αφότου ξέσπασε η φωτιά 
στο Νοπηαη Αίΐαπίίο, και μακροσκε- 
λέστερη ανακοίνωσή της η ΑΝΕΚ, 
σπεύδει να καθησυχάσει τους μετό¬ 
χους της ότι τα κέρδη τους δεν κιν¬ 
δυνεύουν και ότι δεν χρειάζεται να 
ανησυχούν για δικαστικές εμπλοκές, 
αφού το πλοίο είναι «ιταλικής πλοι¬ 
οκτησίας και σημαίας», καθώς είχε 
μόνο ναυλωθεί από την ΑΝΕΚ και 
«είχε εφοδιασθεί με όλα τα πιστο¬ 
ποιητικά ασφαλείας [...] προκειμέ- 
νου να αποπλεύσει από τον λιμένα 
Πατρών». Μάλιστα, σπεύδει να κοι¬ 
νοποιήσει τα παραπάνω στο Χρημα¬ 
τιστήριο Αθηνών, προτού καν διευ¬ 
κρινιστεί πόσοι είναι οι αγνοούμενοι 
ή οι νεκροί, προτού καν ολοκληρω¬ 
θεί η εκκένωση του πλοίου! Έτσι δεν 
είναι να απορεί κανείς πώς φτάσαμε 
στο «δυστύχημα» αυτό. 


Για πιθανά «ατυχήματα», και μάλι¬ 
στα στο δρομολόγιο Πάτρας-Ιταλίας, 
είχε προειδοποιήσει η Πανελλήνια 
Ναυτική Ομοσπονδία, η οποία με 
δελτίο τύπου στις 10 Οκτωβρίου ση¬ 
μείωνε ότι οι «απολύσεις και μειώ¬ 
σεις οργανικών θέσεων, που έχουν 
ήδη αρχίσει στα πλοία της γραμμής 
Πάτρας-Ιταλίας» όχι μόνο δεν έπρε¬ 
πε να γίνουν αλλά «έπρεπε να υπάρ¬ 
ξουν νέες προσλήψεις για να καλυ¬ 
φθούν οι πραγματικές ανάγκες των 
πλοίων». Οι απολύσεις και η υποστε- 
λέχωση των πλοίων οδηγούν «με μα¬ 
θηματική ακρίβεια στην ελαχιστο- 
ποίηση των επιπέδων ασφάλειας των 
πλοίων στην εκτέλεση των δρομο¬ 
λογίων, αλλά και των επιβατών και 
του πληρώματος» τονίζει σε τελευ¬ 
ταία ανακοίνωσή της. Επιπλέον, γί¬ 
νεται φανερό ότι, πέραν της υποστε- 
λέχωσης, το πλοίο ήταν υπερφορ¬ 
τωμένο με επιβάτες, όπως συμβαίνει 
εξάλλου σε όλες τις περιόδους δια- 
κοπών-εορτών, ώστε οι ναυτιλιακές 


να αρπάξουν όσο το δυνατόν περισ¬ 
σότερα. 

Για άλλη μια φορά κυβέρνηση και 
Μ.Μ.Ε. πλημμύρισαν με καιροσκο- 
πικά ψέματα την ελληνική κοινωνία. 
Υπερτόνισαν την «άψογη» συνεργα¬ 
σία τους με τις ιταλικές αρχές διάσω¬ 
σης, αν και ήταν φανερό ότι υπήρ¬ 
ξε μεγάλη ασυνεννοησία, που συ¬ 
νεχίζεται, καθώς δεν ξέρουν ακόμα 
ποια λίστα επιβατών ισχύει. Εξήραν 
τον ρόλο των ελληνικών αρχών δι¬ 
άσωσης, παρότι μόνο ένα ελικόπτε¬ 
ρο, από τα συνολικά 12 ακριβοπλη¬ 
ρωμένα και αμαρτωλά από μίζες δια- 
σωστικά διιρεΓ Ριαιηα, ήταν διαθέσι¬ 
μο για την επιχείρηση. 

Η έμμεση δολοφονία δεκάδων 
ανθρώπων στο βωμό του κέρδους 
των ναυτιλιακών επιχειρήσεων πρέ¬ 
πει να διαλευκανθεί. Πρώτο βήμα, να 
τιμωρηθούν οι υπεύθυνοι, η διοίκηση 
της ΑΝΕΚ και της ιταλικής εταιρείας, 
όπως και η πολιτική ηγεσία και στε¬ 
λέχη του Υπουργείου Ναυτιλίας. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 


2 Εργατική Πάλη 


Ιανουάριος 2015 


ΟΙΚΟΝΟΜΙΚΗ ΚΑΜΠΑΝΙΑ ΤΗΣ Ο.ΚΛΕ. 


(Νοέμβρης 2014 - Γενάρης 2015) 


Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


Μ έχρι το τέλος του Γενάρη συ¬ 
νεχίζεται η ετήσια οικονομική 
εξόρμηση της Ο.Κ.Δ.Ε. Καλού¬ 
με όλους τους συντρόφους και 
τις συντρόφισσες, τους συναγωνιστές και 
τις συναγωνίστριες να συνεισφέρουν 
σ’ αυτή την προσπάθεια. Μοναδι¬ 
κή πηγή οικονομικής στήριξης της 
Ο.Κ.Δ.Ε. είναι οι εισφορές των με¬ 
λών της και η ενίσχυση από συ¬ 
ναγωνιστές και φίλους. Στηρι¬ 
ζόμαστε αποκλειστικά στις δικές 
μας δυνάμεις, γιατί η οικονομική 
ανεξαρτησία της οργανώσής μας από 
το αστικό κράτος, τον κρατικό κορβα¬ 
νά - φανερό και κρυφό- και την αστι¬ 
κή τάξη είναι βασική προϋπόθεση για 
την πολιτική της ανεξαρτησία. 

Απευθυνόμαστε σε κάθε 
εργαζόμενο και νεολαίο, σε 
κάθε αγωνιστή που γνωρίζει την 
αταλάντευτη πάλη της Ο.Κ.Δ.Ε. για την 
υπεράσπιση και διεύρυνση των κοινωνικών και 
πολιτικών δικαιωμάτων και ελευθεριών, για την 
οικοδόμηση μιας μαζικής εργατικής, επαναστα¬ 
τικής οργάνωσης, για την ανατροπή της κοινο¬ 
βουλευτικής δικτατορίας του κεφαλαίου και την 


εγκαθίδρυση μιας σοσιαλιστικής κοινωνίας, που 
θα έχει στο κέντρο της τις ανάγκες του ανθρώ¬ 
που. 

Σας καλούμε να στηρίξετε αυτή την προσπά¬ 
θεια και οικονομικά με την συνεισφορά σας. 

Γνωρίζουμε ότι οι εργαζόμενοι, η νε¬ 
ολαία και τα φτωχά λαϊκά στρώματα 
υποφέρουν από τις πολιτικές της 
φτώχειας, της ακρίβειας, της ανερ¬ 
γίας, και ιδιαίτερα σήμερα με το 
ξέσπασμα της διεθνούς κρίσης του 
καπιταλισμού. Γι αυτό η όποια συ¬ 
νεισφορά από το υστέρημα του κα- 
θενός προς την οικονομική καμπάνια 
της Ο.Κ.Δ.Ε., όσο μικρή κι αν είναι, 
είναι πολύτιμη, γιατί αποτελεί μια 
συνειδητή πράξη στήριξης της πά¬ 
λης ενάντια στην ταξική εκμετάλ¬ 
λευση,τον καπιταλισμό και τον 
ιμπεριαλισμό. 

Μπορείτε να συνεισφέρετε με ταχυδρο¬ 
μική επιταγή στην διεύθυνση Αγ. Κωνσταντί¬ 
νου 57, Τ.Κ. 10437, Αθήνα, υπόψιν κου Σωφρό- 
νη Παπαδόπουλου, ή να επικοινωνήσετε μαζί 
μας στέλνοντας ε-ηιώΐ στο 0 Γ§αΙίΕίρα 1 ί@οΕά 0 . 
§γ ή στο τηλέφωνο 210-5247227 απογευματινές 
ώρες. 




Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι "Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙΐΚΐρα1ΐ@οΚ(ΐ€.§Γ 

Η άΠΟΨή ΜΑΣ 


Εργατική Πάλη 3 


Να ολοκληρώσουμε 
τη νίκη μας 


Τ α πάντα έκαναν οι Σαμα- 
ράς-Βενιζέλος για να παρα¬ 
μείνουν στην εξουσία. Εξα¬ 
γόρασαν βουλευτές με πολ¬ 
λούς τρόπους, έταξαν υπουργεία, μίλη¬ 
σαν για εθνικούς κινδύνους, χρεοκοπία, 
κλειστά ΑΤΜ, άδεια ράφια κ.λπ. Ακόμη 
πιο βρώμικοι οι ιμπεριαλιστές της Ε.Ε. 
(με επικεφαλής τους Μέρκελ και Σόι- 
μπλε), οι τραπεζίτες και γενικά το χρη¬ 
ματοπιστωτικό κεφάλαιο διεθνώς, το 
ΔΝΤ, τα μεγάλα διεθνή ΜΜΕξαπάτη- 
σης κ.λπ., μιλούσαν για καταστροφή, 
ΟΚΕΧΙΤ κ.α. αν δεν εκλεγόταν Πρόε¬ 
δρος και είχαμε εκλογές. 

Η συντονισμένη, λυσσασμένη επίθε¬ 
ση φόβου και τρόμου ενάντια στον ελ¬ 
ληνικό λαό (το ίδιο έκαναν προηγούμε¬ 
να στους λαούς της Σκωτίας και της Κα- 
ταλονίας!) που εξαπέλυσε αυτή η συμ¬ 
μορία του κλεμμένου πλούτου, της δι¬ 
αφθοράς και σήψης, αποσκοπούσε στο 
να τον κάνουν να υποκύψει/υποτα- 
χθεί στις επιθυμίες τους, να αποδεχτεί 
τα νέα εφιαλτικά μέτρα που έχουν συ¬ 
ναποφασίσει με το δίδυμο Σαμαρά-Βε- 
νιζέλου. Δεν το κατόρθωσαν - και μ’ 
αυτή την έννοια είναι μια νίκη των ερ¬ 
γαζομένων, των φτωχών λαϊκών στρω¬ 
μάτων και της νεολαίας, που τους εμπό¬ 
δισαν να εφαρμόσουν το σχέδιό τους 
να επιβάλουν ένα ολοκληρωτικό μνη- 
μονιακό καθεστώς. Όμως ο αντίπαλος 
είναι σκληρός, αδίστακτος, δεν παραι- 
τείται εύκολα και αμαχητί, είναι βέβαιο 
ότι θα συνεχίσει και θα κλιμακώσει την 
επίθεση/«πίεση» για να υπερασπίσει 
των συμφέροντά του, σε Ελλάδα, Ε.Ε. 
και ιδιαίτερα στην Ευρωζώνη και στους 
«αδύνατους κρίκους» (Ιταλία, Ισπανία, 
Γαλλία κ.λπ.). Δεν πρόκειται μόνο για τη 
σωτηρία ή τον περιορισμό της ήττας των 
πειθήνιων ανδρεικέλων Σαμαρά-Βενιζέ- 
λου, αλλά για τη σωτηρία της Ε.Ε./Ευ- 
ρωζώνης, στα θεμέλια των οποίων έχει 
συσσωρευτεί πολύ πυρίτιδα αγανάκτη¬ 
σης, οργής, μίσους... φτώχειας, δυστυχί¬ 
ας κ.λπ. των μαζών. 


Να τους συντρίψουμε 

Η συγκυβέρνηση, αν και κατάρρευ- 
σε, προσπαθεί να σωθεί καταφεύγοντας 
στην κινδυνολογία αλλά και την υπο¬ 
νόμευση της εκλογικής διαδικασίας. Γι’ 
αυτό μεθόδευσε τις εκλογές σε χρόνο 
ρεκόρ (25 Γενάρη) και μέσα στις γιορτές. 
Αυτή είναι μια άλλη παράμετρος -όχι 
δευτερεύουσα- των μνημονίων και των 
πιστών πολιτικών δυνάμεών τους: η ορ¬ 
γανωμένη προσπάθεια αποδυνάμωσης 
της εκλογικής διαδικασίας, η υπονόμευ¬ 
ση της συμμετοχής των εργαζομένων και 
των λαϊκών μαζών, ακόμη και στις εκλο¬ 
γές. Με λίγα λόγια η ακύρωση της λαϊ¬ 
κής κυριαρχίας, όπως εκφράζεται, έστω 
περιορισμένα, στο αστικό καθεστώς. 

Η Βουλή στα μνημονιακά χρόνια 
«πέρασε» πάνω από 450 αντεργατικούς 
νόμους, πάνω από 30 πράξεις νομοθε¬ 
τικού περιεχομένου και η συγκυβέρνη¬ 
ση πάνω από 10 επιστρατεύσεις -δηλα¬ 
δή την καταναγκαστική εργασία- αγω- 
νιζόμενων εργαζόμενων... Τέλος, ενδει¬ 
κτικό της κατάντιας και αθλιότητας των 
αστικών θεσμών και των αστών πολιτι¬ 
κών, το «πέρασμα» φωτογραφικών (ν) 
τροπολογιών: μόνο στο τελευταίο νο¬ 
μοσχέδιο κατατέθηκαν 103 ^τροπολο¬ 
γίες, βασικά εξυπηρετώντας συμφέρο¬ 
ντα επιχειρήσεων! Αυτό είναι το καθε¬ 
στώς των μνημονιών, που θέλουν να επι¬ 
βάλουν, αν κατορθώσουν και κυριαρχή¬ 
σουν η ΝΔ, το ΠΑΣΟΚ και η οικονομική 
και πολιτική ελίτ της Ε.Ε./Ευρωζώνης. 

Τα εφιαλτικά μέτρα που έχουν συνα¬ 
ποφασίσει Σαμαράς-Βενιζέλος, Ε.Ε. και 
ΔΝΤ και σκοπεύουν να εφαρμόσουν αν 
υπερισχύσουν στις εκλογές, θα κατα¬ 
στρέψουν ό,τι έχει απομείνει στη ρημαγ¬ 
μένη ελληνική οικονομία και κοινωνία. 


Ενδεικτικά μόνο αναφέρουμε (γράφο¬ 
νται στο 6-ηΐ£ΐϋ Χαρδούβελη): 

1. Στην κοινωνική ασφάλιση (αύξηση των 
ορίων συνταξιοδότησης και των ειδικών 
ορίων συνταξιοδότησης, μείωση των συ¬ 
ντάξεων κύριων και επικουρικών πέρα 
απ’ αυτά που προβλέπονται από 1/1/2015 
-προβλέπεται να μειωθούν ως και 25%- 
, σύνδεση των παροχών με τις εισφορές 
κ.λπ.). 

2. Μειώση μισθών, αρχικά με το νέο μι¬ 
σθολόγιο στο δημόσιο και κατόπιν στη 
ζούγκλα του ιδιωτικού τομέα. 

3. Κατάργηση των συνδικαλιστικών δι¬ 
καιωμάτων, με την ψήφιση καινούργιου 
συνδικαλιστικού νόμου. 

4. Ολοκληρωτική απελευθέρωση των 
απολύσεων, των κατασχέσεων, πλειστη- 
ριασμών κ.λπ. 

5. Νέα ρύθμιση για τα ληξιπρόθεσμα χρέη 
(κατάργηση των 72 και 100 δόσεων που 
ψήφισε δυο φορές η κυβέρνηση πρόσφα¬ 
τα!). Κατάργηση της μείωσης του 30% 
της λεγόμενης «εισφοράς αλληλεγγύης», 
που είχε υποσχεθεί ο Σαμαράς το Σεπτέμ¬ 
βριο! 

7. «Διαρθρωτικές μεταρρυθμίσεις» στην 
αγορά προϊόντων, στα επαγγέλματα 
και πλήρη εφαρμογή της εργαλειοθή¬ 
κης ΟΟΣΑ 1, ΟΟΣΑ 2 και της επερχόμε- 
νης εργαλειοθήκης ΟΟΣΑ 3. 

Εκτός απ’ αυτά, σίγουρα υπάρχουν 
και άλλα που θα έρθουν στο φως αν οι 
μνημονιακοί κατορθώσουν να παραμεί¬ 
νουν στην εξουσία. 

Η ήττα των ΝΔ-ΠΑΣΟΚ, των άλλων 
μνημονιακών δυνάμεων (Ποτάμι, ΔΗ- 
ΜΑΡ κ.λπ.) και των φασιστικών καθαρ¬ 
μάτων της Χρυσής Αυγής στις εκλογές 
της 25 ης Γενάτη, αναμφισβήτητα θα εί¬ 
ναι μια νίκη του ελληνικού λαού, απότο- 


κο των αγώνων του. Όμως αυτή η νίκη 
όχι μόνο δε θα είναι ολοκληρωτική αλλά 
έχει και πήλινα πόδια. Μονάχα αν συ¬ 
ντρίψουμε, μαζί με τους εκφραστές τους, 
και τα μνημόνια, την Ε.Ε. και το σάπιο 
καπιταλιστικό καθεστώς, μόνο τότε η 
νίκη θα είναι ολοκληρωτική και θα στη¬ 
ρίζεται σε στέρεες βάσεις. Οι ηγεσίες των 
ρεφορμιστικών κομμάτων ΣΥΡΙΖΑ και 
ΚΚΕ δεν αντιμετωπίζουν έτσι το πρόβλη¬ 
μα, δεν παλεύουν γι’ αυτές τις αναγκαίες 
και σωτήριες λύσεις. Η ηγεσία του ΣΥΡΙ- 
ΖΑ, ιδιαίτερα μετά τις Ευρωεκλογές, κι¬ 
νείται όλο και πιο δεξιά, εγκαταλείποντας 
ό,τι ριζοσπαστικό είχε το πρόγραμμά του 
- και βλέπει τη λύση μέσα στην Ε.Ε. και 
το ΝΑΤΟ, δηλαδή την σφηκοφωλιά των 
αντιπάλων! Η δε ηγεσία του ΚΚΕ επιδί¬ 
δεται στην διάσπαση του εργατικού κινή¬ 
ματος και σε αφηρημένες υποσχέσεις για 
το απώτερο μέλλον! 

Η κατάσταση που έχει δημιουργηθεί 
στη χώρα μας (3/4 του πληθυσμού «πνιγ¬ 
μένα» στα χρέη (σχεδόν 8 εκ. άνθρωποι 
αν υπολογιστούν και οι οικογένειες τους), 
εκατοντάδες χιλιάδες να κινδυνεύουν να 
χάσουν το σπίτι τους, 1/3 του εργατικού 
δυναμικού της χώρας στα αζήτητα (επί¬ 
σημα 1,5 εκ. άνεργοι, ανεπίσημα, μαζί με 
τους «απασχολήσιμους», πάνω από 2 εκ.), 
έναν στους τρεις εργαζόμενους στον ιδι¬ 
ωτικό τομέα να αμείβεται με 300 ευρώ κα¬ 
θαρά (έως 440 ευρώ μεικτά) σύμφωνα με 
μελέτη του ΙΝΕ/ΓΣΕΕ...) δεν αντιμετω¬ 
πίζεται με ημίμετρα, με «υποσχέσεις» για 
το απώτερο μέλλον. Χρειάζονται μέτρα 
ριζικά, που να χτυπάνε το κακό στη ρίζα 
του, και μια κυβέρνηση των εργαζομέ¬ 
νων, που με αποφασιστικότητα θα επιβά¬ 
λει αυτά τα μέτρα - δηλαδή ένα μεταβα¬ 
τικό πρόγραμμα που να οδηγεί στην ερ¬ 
γατική εξουσία και το Σοσιαλισμό. Αυτό 
το πρόγραμμα υπερασπίζεται η ΟΚΔΕ 
στις εκλογές της 25 ης Γενάρη. Δεν σκορ¬ 
πάει αυταπάτες, μιλάει τη γλώσσα της 
αλήθειας, γι’ αυτό είναι μια χρήσιμη επι¬ 
λογή για τους εργαζόμενους, τα φτωχά 
λαϊκά στρώματα και τη νεολαία. 



Η καπιταλιστική βαρβαρότητα... 

με ιην γλώσσα ίων αριθμών 


ι τελευταί¬ 


Ύ" ατακόρυφη αύξηση κατά 223,22% τον τελευταίο χρόνο ση- 


α μ ες στατιστι- 


IX μείωσε ο αριθμός των προσφύγων και μεταναστών στα νη- 


% μ κές της Κο- 


Γν σιά του ανατολικού Αιγαίου, κυρίως στο βορειοανατολικό 


μισιόν «με¬ 


.Α. ^^Αιγαίο και τα Δωδεκάνησα, ενώ ένα μεγάλο ποσοστό αυ¬ 


τρούν» τους άστεγους της 


τών εκτιμάται ότι προέρχονται από τη Συρία. «Η κατάσταση που δη- 


Ευρώπης των 28 χωρών σε 


μιουργήθηκε από το καλοκαίρι στην Ελλάδα προσλαμβάνει χαρακτη¬ 


4,1 εκ., αριθμός που σύμ¬ 


ριστικά ανθρωπιστικής κρίσης», επισημαίνει η Ύπατη Αρμοστεία του 


φωνα με διάφορες οργα¬ 


ΟΗΕ για τους Πρόσφυγες. Σύμφωνα με τα στοιχεία, το πρώτο οκτά¬ 


νώσεις απέχει πολύ απ’ την 


μηνο του 2014 πέρασαν στην Ελλάδα από τη θάλασσα 22.089 άνθρω¬ 


πραγματικότητα. Σήμερα, 


ποι. Το αντίστοιχο διάστημα του 2013 ο αριθμός ήταν 6.834, ενώ όλο 


στη χώρα μας πάνω από 


το 2013 ήταν 11.500. Μόνο τον Σεπτέμβριο εκτιμάται ότι έφτασαν στα 


40.000 ζουν στους δρό¬ 


νησιά του Αιγαίου 7.500 πρόσφυγες, από τους οποίους οι μισοί ήταν 


μους, οι περισσότεροι στην 


στα Δωδεκάνησα. Ο αριθμός των μεταναστών που διέσχισαν τον ίδιο 


Αθήνα, αριθμός που αυξή¬ 


μήνα τα σύνορα του Έβρου ήταν 1.133. 


θηκε κατά 30% σε σχέση 


Συνολικά, 165.000 άνθρωποι έχουν διασχίσει τη Μεσόγειο μέσα 


με το 2009. Μάλιστα, το 


στο 2014, σε σύγκριση με 60.000 σε όλη τη διάρκεια του 2013. Ωστόσο, 


65% όσων βρίσκονται σή¬ 


το θαλάσσιο πέρασμα σημαδεύεται από ανθρώπινες τραγωδίες, καθώς 


μερα στον δρόμο είναι «νε- 


περισσότεροι από 3.000 μετανάστες έχασαν τη ζωή τους σε ναυάγια ή 


οάστεγοι», δηλαδή ζουν 


αγνοούνται στη Μεσόγειο. Το μεγαλύτερο κύμα μεταναστών δέχεται 


χωρίς στέγη από το 2010, 


η Ιταλία, όπου από τις αρχές του 2014 έως τα τέλη Σεπτεμβρίου έφτα¬ 


με την έκρηξη της κρίσης 


σαν περισσότεροι από 140.000 από τις ακτές των κρατών της Βόρειας 


στην Ελλάδα. 


Αφρικής, κυρίως από την Αίγυπτο και τη Λιβύη. 



Π άνω από 46.000 άνθρωποι ζουν 
στους δρόμους της Μαδρίτης. Απ’ 
αυτούς, ο ένας στους τέσσερις έχει 
ανώτερο επίπεδο μόρφωσης, ενώ 
το 41% κατέληξε στο πεζοδρόμιο γιατί έχασε 
τη δουλειά του. 

Σύμφωνα με τα στατιστικά στοιχεία οργα¬ 
νώσεων και τοπικών αρχών, περίπου 6.000 άν¬ 
θρωποι κοιμούνται στους δρόμους του Λονδί¬ 
νου, ενώ το 2011 ο αντίστοιχος αριθμός ήταν 
3.900 και την διετία 2006-07 ήταν 3.000. Απ’ 
αυτούς, το 62% είναι «καινούργιοι» άστεγοι. 

Τα τρία τελευταία χρόνια, οι άστεγοι στην 
«πολιτισμένη» Γαλλία αυξήθηκαν κατά 50%, 
με αποτέλεσμα να φτάσουν τον αριθμό ρεκόρ 
των 3,6 εκ. Πρόκειται για ανθρώπους που είτε 
δεν έχουν καθόλου κατάλυμα είτε περιφέρονται 
στον δρόμο αναζητώντας ευκαιριακά κάπου να 
κοιμηθούν. Ιδιαίτερη αίσθηση προκαλεί το γε¬ 
γονός ότι ανάμεσα στους άστεγους στη Γαλλία 
οι 30.000 είναι παιδιά, ενώ οι 141.000 από αυ¬ 
τούς ζουν στην κυριολεξία στο πεζοδρόμιο. 

4 Εργατική Πάλη 


ΕΡΓΑΖΟΜΕΝΟΙ 


Ιανουάριος 2015 


Σε κρίσιμη καμπή 
το ασφαλιστικό 

■ Τηλέμαχος Αάχανης 


Η πορεία του ασφαλιστικού συστήμα¬ 
τος ήταν προδιαγεγραμμένη με βάση 
την πυξίδα των Μνημονιακών: η πλή¬ 
ρης κατάργηση, εξαφάνιση ή εκμηδέ- 
νιση των κάθε είδους παροχών σε συντάξεις, υγεία 
και πρόνοια, για να πληρωθούν οι δανειστές τοκο¬ 
γλύφοι, να στηριχτούν τα κέρδη των τραπεζιτών, ιδι¬ 
οκτητών ΜΜΕ, μεγάλων επιχειρηματιών, εφοπλι¬ 
στών κ.λπ. - και κυρίως για να επιβάλλουν μια ση¬ 
μαντική ήττα στο εργατικό και λαϊκό κίνημα, με τη 
συντριβή του πλέγματος αλληλεγγύης και προστα¬ 
σίας των πιο αδύναμων. Αυτή την πορεία μεθοδεύ¬ 
ουν χρόνια τώρα, μέρα την ημέρα, μέτρο με το μέ¬ 
τρο, νόμο με τον νόμο. Στην παραπάνω κατεύθυν¬ 
ση, δύο δέσμες τέτοιου είδους μέτρων υλοποιούνται 
ή σχεδιάζονται το επόμενο διάστημα: 

α) Μέτρα που είναι ήδη ψηφισμένα και αρχίζουν 
να εφαρμόζονται από 1 η Γενάρη 2015 

Σε εφαρμογή των ήδη ψηφισμένων νόμων 
(3863/10, 4093/12, 4052/12, 4310/14 κ.α.) προβλέ- 
πονται: 

1. Αλλαγή, δηλαδή μειώσεις, με βάση το 
ν.3863/10, του τρόπου υπολογισμού των «κύριων» 
συντάξεων από 1/1/2015. Όσοι συνταξιοδοτού- 
νται θα λαμβάνουν στο εξής δύο τμήματα «κύρι¬ 
ας» σύνταξης. Το λεγόμενο αναλογικό τμήμα, που 
θα υπολογίζεται διαφορετικά για τον χρόνο ασφά¬ 
λισης ως το 2010 (σύμφωνα με τις παλιές διατάξεις) 
και διαφορετικά για τον χρόνο ασφάλισης από την 
1/1/2011 και μετά, και με βάση τις ασφαλιστικές ει¬ 
σφορές που έχουν καταβληθεί, δηλαδή χαμηλότερα 
ποσοστά αναπλήρωσης της σύνταξης. Και η λεγόμε- 
νη «βασική σύνταξη», η οποία όμως παρότι «εγγυ¬ 
ημένη» από το κράτος, δεν αποτελεί σύνταξη αλλά 
προνοιακό επίδομα, γιατί δεν αντιστοιχεί σε εισφο¬ 
ρές. 

2. Αλλαγή, δηλαδή μείωση, της κατώτατης σύ¬ 
νταξης που θα χορηγούν τα Ταμεία για τα 15 έτη ερ¬ 
γασίας στους νέους δικαιούχους, λόγω της αναμε¬ 
νόμενης νομοθετικής ρύθμισης για τον υπολογισμό 
της με βάση το νομοθετημένο κατώτατο ημερομί¬ 
σθιο του ανειδίκευτου εργάτη (26,18 ευρώ). Η κατώ- 
τατη σύνταξη θα περιοριστεί έτσι στα 392,70 ευρώ 
(από 486). 

3. Αύξηση ορίων ηλικίας ή ετών εργασίας για 
τη συνταξιοδότηση σε τρεις κατηγορίες ασφαλι¬ 
σμένων, που θεμελιώνουν από 1/1/2015 δικαίω¬ 
μα: α) Ανδρες και γυναίκες που συμπληρώνουν τις 
10.500 ημέρες ασφάλισης (από τις οποίες οι 7.500 
σε βαρέα) θα συνταξιοδοτούνται πλέον σε ηλι¬ 
κία 62 ετών (αντί 61 ετών και 6 μηνών που ήταν το 
2014) ή με μειωμένη στα 60 (από 59 έτη και 6 μήνες), 
β) Γυναίκες ασφαλισμένες στο ΙΚΑ, που συμπληρώ¬ 
νουν τις 10.000 ημέρες ασφάλισης, θα συνταξιοδο- 
τούνται πλέον μόνο αν έχουν συμπληρώσει 12.000 
ημέρες ασφάλισης και ηλικία 62 ετών, για πλήρη σύ¬ 
νταξη ή στα 61 για μειωμένη (από 60,5 που ήταν το 
2014). γ) «Παλαιές» ασφαλισμένες στα ταμεία τρα¬ 
πεζών (ΕΤΕ, πρώην ΑΤΕ) ή στον ΟΤΕ μητέρες ανη¬ 
λίκων για να συνταξιοδοτηθούν στα 52 θα πρέπει 
να συμπληρώνουν πλέον 24 έτη ασφάλισης το 2015 
(αντί των 23,5 που ήταν το όριο των απαιτούμενων 
ετών ασφάλισης το 2014). 

4. Μειώσεις κατά 8% περίπου όλων των υπαρχό¬ 
ντων επικουρικών συντάξεων, που θα καθοριστούν 
με βάση την ρήτρα «μηδενικού ελλείμματος». 

5. Μειώσεις στα εφάπαξ, μιας και ο υπολογισμός 



όλων των νέων εφάπαξ θα γίνεται με νέο μαθηματι¬ 
κό τύπο, σαφώς πιο δυσμενή για κάθε ασφαλισμένο. 

β) Αλλαγές ή μέτρα που σχέδιαζαν οι μνημονι- 
κές δυνάμεις να επιβάλλουν. 

Οι κυριότερες αλλαγές/ανατροπές που ήδη είχαν 
συμφωνήσει μέχρι τώρα συγκυβέρνηση και Τρόικα, 
είναι: 

1. Κατάργηση όλων των λεγάμενων πρόωρων 
(πριν το 67° έτος ηλικίας) συνταξιοδοτήσεων. Εφαρ¬ 
μογή, σταδιακά από το 2019 ως το 2020, ενιαίου συ- 
νταξιοδοτικού καθεστώτος, που θα βάζει τέλος στη 
συνταξιοδότηση πριν από το 62° και 67° έτος με ελά¬ 
χιστες εξαιρέσεις (υπερβαρέα, ΑΜΕΑ κ.α.) και θα 
προβλέπει ενιαίο τρόπο υπολογισμού των συντά¬ 
ξεων για τον χρόνο ασφάλισης ως το 2010 (από 
1/1/2011 είναι κοινός ο χρόνος ασφάλισης για όλους 
τους ασφαλισμένους). 

2. Αύξηση του ελάχιστου χρόνου ασφάλισης για 
την καταβολή της βασικής και της κατώτατης σύ¬ 
νταξης από τα 15 στα 20 έτη για όσους έχουν γεννη¬ 
θεί από το 1970 και μετά. 

3. «Πάγωμα» των κύριων συντάξεων για επιπλέ¬ 
ον δύο χρόνια (2016-17). 

4. Διασταυρώσεις για τον έλεγχο της νομιμότη¬ 
τας καταβολής στους συνταξιούχους 930.414 συντά¬ 
ξεων χηρείας (587.443 κύριες και 342.971 επικουρι¬ 
κές) και 664.862 επιδομάτων (γάμου, τέκνου κ.α.). 

5. Διαχωρισμός των προνοιακών επιδομάτων από 
τις κάθε είδους συντάξεις και «ορθολογικοποίησή» 
τους. Δηλαδή θα ξεχωρίσουν καταρχήν τις συντά¬ 
ξεις (κύρια, επικουρική, εφάπαξ) από τις προνοιακές 
παροχές και τα επιδόματα (όσα επιδόματα δεν αντι¬ 
στοιχούν σε εισφορές, όπως π.χ. το ΕΚΑΣ, το Εξωϊ- 
δρυματικό Επίδομα, το Επίδομα Απολύτου Αναπηρί¬ 
ας, η βασική σύνταξη, ακόμη και το κατώτατο όριο 
σύνταξης). Σε αυτά τα «προνοιακά» θα μπουν εισο¬ 
δηματικά και περιουσιακά κριτήρια και προϋποθέ¬ 
σεις, πέρα όσων ήδη υπάρχουν, και όλα θα είναι υπό 
τη δαμόκλειο σπάθη των ελλειμμάτων και της δημο¬ 
σιονομικής πειθαρχίας. 

6. Διοικητική ενοποίηση στο ΙΚΑ των επικουρι¬ 
κών και των ταμείων εφάπαξ, και δημιουργία Ενιαίας 
Αρχής για την απονομή συντάξεων, με στόχο να βά¬ 
λουν χέρι στα αποθεματικά τους, πέρα από την ενο¬ 
ποίηση παροχών και δικαιωμάτων προς τα κάτω (δη¬ 
λαδή τον περιορισμό ως και εξαφάνισή τους). 

Αυτά τα μέτρα είναι μόνο ένα μέρος των αντια- 
σφαλιστικών σχεδίων συγκυβέρνησης και Τρόικας, 
αλλά και μόνο μικρό μέρος του συνολικού πακέ¬ 
του που ήδη είχαν συμφωνήσει με την Τρόικα, μέ¬ 
τρα που ο ίδιος ο Σαμαράς είχε πει ότι δεν μπορεί 
να τα περάσει από τη Βουλή. Αυτά τα μέτρα αποτε¬ 
λούν ένα ακόμη βήμα για τον ενταφιασμό, την ολο¬ 
κληρωτική ή και τυπική κατάρρευση των Ταμείων. 
Έτσι η μάχη για τη σωτηρία του ασφαλιστικού είναι 
μπροστά μας. 


επίκαιρα... 

Σταμάτησαν πλειστηριασμό στο Ηράκλειο 

Ένας ακόμα πλειστηριασμός απετράπη με επιτυ¬ 
χία στις 10/12 από αγωνιζόμενους κατοίκους του Ηρα¬ 
κλείου. Ανάμεσά τους βρίσκονταν και 20 περίπου νέοι 
που συμμετείχαν στην κατάληψη του Δημαρχείου. 
Απέκλεισαν την είσοδο του Ειρηνοδικείου Ηρακλείου 
όταν θα διεξαγόταν ο πλειστηριασμός και δεν επέτρε¬ 
ψαν στις συμβολαιογράφους και εκπροσώπους τραπε¬ 
ζών να εισέλθουν, παρά την παρουσία των ΜΑΤ. 

Μεταξύ των ακινήτων που θα έβγαιναν σε πλει- 
στηριασμό ήταν μια επαγγελματική αποθήκη στη Βι¬ 
ομηχανική Περιοχή Ηρακλείου και έξι ακίνητα (αγρο¬ 
τεμάχια, οικίες και πρώτη κατοικία μιας οικογένειας) 
στα Καλέσα. Παρόμοιες κινητοποιήσεις με αποτέλε¬ 
σμα την ακύρωση των προγραμματισμένων πλειστη- 
ριασμών έχουν ήδη πραγματοποιηθεί αρκετές φορές 
στο Ηράκλειο και σε άλλες πόλεις. 

Προσαγωγές διαδηλωτών έξω από τον «Ιανό» 

Σε πέντε προσαγωγές προχώρησαν νωρίς το μεση¬ 
μέρι της Κυριακής 28 Δεκεμβρίου δυνάμεις των ΜΑΤ, 
έξω από το βιβλιοπωλείο «Ιανός», επί της οδού Στα¬ 
δίου στην Αθήνα, μετά από βάναυση επίθεσή τους σε 
συγκέντρωση διαμαρτυρίας-απεργιακή περιφρούρη¬ 
ση που πραγματοποιούσαν μέλη του Συλλόγου Υπαλ¬ 
λήλων Βιβλίου Χάρτου Αττικής και άλλων οργανώσε¬ 
ων και σωματείων, ενάντια στην κατάργηση της κυρια¬ 
κάτικης αργίας, μετά από μηνύσεις της εταιρίας. Στη 
σχετική ανακοίνωσή της, η εταιρεία μιλάει για «αλυ¬ 
σίδα από συνδικαλιστές και υπαλλήλους ανταγωνιστι¬ 
κών βιβλιοπωλείων, ενώ ταυτόχρονα όλα τα βιβλιοπω¬ 
λεία της Αθήνας (Πολιτεία, ΡιιΒΙίε, Πατάκης, Ελευθε- 
ρουδάκης, Πρωτοπορία κ.α.) ήταν ανοιχτά». Πρόκει¬ 
ται για απροκάλυπτο ψέμα, καθώς ανάλογη αγωνι¬ 
στική παρέμβαση έγινε και στο βιβλιοπωλείο «Παπα- 
σωτηρίου», καθώς και σε άλλα εμπορικά καταστήμα¬ 
τα, ενάντια στο νόμο για το άνοιγμα των καταστημά¬ 
των για 8 η Κυριακή. Τα καταστήματα άνοιξαν για τρί¬ 
τη συνεχόμενη Κυριακή μέσα στην εορταστική περίο¬ 
δο, όπου οι ρυθμοί δουλειάς είναι ούτως ή άλλως εξο¬ 
ντωτικοί. 

Σε αδιέξοδο τα Κοινωνικά Ιατρεία 

Οι εργαζόμενοι στα Κοινωνικά Ιατρεία Αλληλεγγύ¬ 
ης (ΚΙΑ) βρίσκονται σε απόγνωση, καθώς αδυνατούν 
να καλύψουν τις αυξανόμενες ανάγκες που οφείλο¬ 
νται στη διάλυση των δημόσιων υπηρεσιών υγείας. Οι 
εργαζόμενοι αυτοί, μέσα από εθελοντικές πρωτοβου¬ 
λίες και δωρεές φορέων και συλλογικοτήτων, δίνουν 
καθημερινά αγώνα για την περίθαλψη και φροντίδα 
των ανασφάλιστων ντόπιων και μεταναστών, οι οποί¬ 
οι αδυνατούν να πληρώσουν φάρμακα και ιατρικές πα¬ 
ροχές. Πλέον όμως το κενό της πρωτοβάθμιας υγείας 
των ανασφάλιστων στη χώρα γιγαντώθηκε σε σημείο 
όπου δεν μπορούν να ανταπεξέλθουν. Μέλος της «Συ¬ 
ντονιστικής Επιτροπής στο Κοινωνικό Ιατρείο Αλλη¬ 
λεγγύης Θέρμης» δηλώνει: «Τα κοινωνικά ιατρεία δεν 
αποτελούν λύση, ούτε πρέπει να συνεχίσουν να υπάρ¬ 
χουν. Εμείς, ως Κοινωνικό Ιατρείο Θέρμης, λέμε πως 
δεν θέλουμε να λειτουργούμε. Σε τελευταία ανάλυση 
θεωρούμε ότι είναι υποχρέωση του ίδιου του κράτους 
να παρέχει υγεία στους πολίτες του». Το ΚΙΑ Θέρμης 
απευθύνεται σ’ έναν πληθυσμό 40.000 κατοίκων, καλύ¬ 
πτοντας ανάγκες περίπου 1.000 ανθρώπων μέσα σε δι¬ 
άστημα 1 έτους και περίπου 800 περιστατικά. 

Βαριές ποινές για τους «Πυρήνες της Φωτιάς» 

Ποινές φυλάκισης από 5 ως 25 έτη και πρόστιμα μέ¬ 
χρι 1.500 ευρώ επέβαλε στις 29/12 το Τριμελές Εφετείο 
Κακουργημάτων στα 14 άτομα που κατηγορούνται 
για συμμετοχή στη «Συνωμοσία Πυρήνων της Φω¬ 
τιάς». Είχε προηγηθεί στις 4/12 η ετυμηγορία του δικα¬ 
στηρίου και εκκρεμούσαν μόνον οι ποινές. Δύο μόνο 
από τους κατηγορούμενους, η Στέλλα Αντωνίου και ο 
Κωνσταντίνος Παπαδόπουλος, κρίθηκαν από το δικα¬ 
στήριο αθώοι και αφέθηκαν ελεύθεροι. 

ΕΡΓΑΖΟΜΕΝΟΙ 


Εργατική Πάλη 5 


Κλείσιμο «ΑΓΝΟ» 


Η αποεπένδυση στη βιομηχανία συνεχίζεται... 



Σ τα τέλη Νοέμβρη έγινε δεκτή η αίτηση πτώ¬ 
χευσης που είχε καταθέσει η διοίκηση της 
γαλακτοβιομηχανίας «ΑΓΝΟ» στη Θεσσα¬ 
λονίκη, αφήνοντας ακόμα 375 εργαζόμε¬ 
νους άνεργους και 22 στρέμματα σύγχρονων εγκατα¬ 
στάσεων να σαπίζουν. Η «ΑΓΝΟ» είχε παύσει κάθε πα¬ 
ραγωγική δραστηριότητα από τις 10 Μαρτίου 2013. 

Οι εργαζόμενοι αναφέρουν πως η εταιρεία βυθίστη¬ 
κε στα χρέη, που δεν έχει αποδειχθεί πως προέκυψαν, 
και καταγγέλλουν την ιδιοκτησία της «Κολιός ΑΕ» για 
μεθόδευση της πτώχευσης. Ένα σκάνδαλο που ξεκινά 
το 2003, όταν η «Κολιός ΑΕ» εξαγόρασε την «ΑΓΝΟ», 
ελεύθερη χρεών και σ’ εξευτελιστική τιμή - και σε λι¬ 
γότερο από δέκα χρόνια την οδήγησε στην καταστρο¬ 
φή (από τον Αύγουστο του 2012, η γαλακτοβιομηχα¬ 
νία άρχισε να μην ανταποκρίνεται στις υποχρεώσεις 
της έναντι πιστωτών). 

Μεταξύ «ΑΓΝΟ» και «Κολιός ΑΕ» υφίσταται μια 
ιδιότυπη σχέση εξάρτησης, με την «ΑΓΝΟ» να οφεί¬ 
λει στην «Κολιός ΑΕ» περισσότερα από 10 εκ. ευρώ. 
Το ποσό αυτό μεταβαλλόταν με εκατέρωθεν καταβο¬ 
λές και συμψηφισμούς, που γίνονταν άτυπα και χωρίς 
διαφάνεια, με μοναδικό συμβαλλόμενο, και για τις δύο 
εταιρείες, τον Νικόλαο Κολιό. Ποτέ δεν προέκυψε κα¬ 
μία απόδειξη για την πραγματική αιτία της οφειλής της 
«ΑΓΝΟ» προς την «Κολιός ΑΕ». Από όλα αυτά προκύ¬ 
πτει ότι η διοίκηση της «Κολιός ΑΕ» και της «ΑΓΝΟ» 
ήταν κοινή, όπως και η οικονομική διαχείριση, κατά 
τρόπο που να είναι αδύνατος ο διαχωρισμός των εται¬ 
ρικών περιουσιών, καθώς οι συναλλαγές των εταιρειών 
ήταν εντελώς αδιαφανείς. 

Τα τελευταία δύο χρόνια οι εργαζόμενοι προχώρη¬ 
σαν σε σειρά κινητοποιήσεων, απεργίες και επίσχεση 
εργασίας, όντας απλήρωτοι για 12 μήνες. Η γαλακτο¬ 
βιομηχανία χρωστά συνολικά περισσότερα από 50 εκ. 


ευρώ. Στους εργαζόμενους 1 εκ. ευρώ, στο ΙΚΑ 2,5 εκ., 
στο Δημόσιο 500.000 ευρώ και στην Αγροτική Τράπεζα 
17,3 εκ., ενώ περίπου 1,9 εκ. ευρώ σχετίζονται με οφει¬ 
λές σε κτηνοτρόφους. 

Η «ΑΓΝΟ» είναι απ’ τις χιλιάδες επιχειρήσεις που οι 
ιδιοκτήτες-απατεώνες, ενώ πλούτιζαν χρησιμοποιώ¬ 
ντας σειρά νόμων και τα «παραθυράκια» τους (αντερ- 
γατική νομοθεσία, πλαστοί ισολογισμοί, επιδοτήσεις, 
θαλασσοδάνεια, θυγατρικές, οίΤδΕοΓε κ.λπ.), παράλλη¬ 
λα δημιουργούσαν χρέη εκατομμυρίων προς εργαζό¬ 
μενους, ΙΚΑ, δημόσιο και προμηθευτές. Στη συνέχεια 
πτώχευαν, εκμεταλλευόμενες τον νέο πτωχευτικό κώ¬ 
δικα (άρθρο 99), ώστε να αποφύγουν τα χρέη τους, πε- 
τώντας στον καιάδα της ανεργίας χιλιάδες εργαζόμε¬ 
νους. Αυτές οι νεοφιλελεύθερες «καινοτομίες» εφαρ¬ 
μόστηκαν στο όνομα της ελεύθερης αγοράς, της αντα¬ 
γωνιστικότητας, του «απαγορεύεται το απαγορεύεται 
για το κεφάλαιο», για την αντιμετώπιση της οικονο¬ 
μικής κρίσης 

Εθνικοποίηση υπό εργατικό έλεγχο, 
η μόνη ρεαλιστική λύση 

Η πτώση της βιομηχανικής παραγωγής από το 
2009 μέχρι σήμερα έφτασε στο 35%! Η χώρα έχει γεμί¬ 
σει εργοστάσια-κουφάρια. Απέναντι στη στάση πλη¬ 
ρωμών και επενδύσεων που έχουν κηρύξει οι καπιτα¬ 
λιστές, στη φυγή κεφαλαίων (δες ΒΡ, 5Εε11, ΌαιτείόιΐΓ, 
Εμπορική, Όοοα-Όοΐα, ΦΑΓΕ, ΑΓΕΤ, ΒΙΟΧΑΛΚΟ 
κ.λπ.), το κλείσιμο-εγκατάλειψη ή πτώχευση εργοστα¬ 
σίων και επιχειρήσεων (π.χ. ΚΑΤΣΕΛΗΣ, καταστήμα¬ 
τα ΕΟΚΑ5, δΡΚΙΌΕΚ 5ΤΟΚΕ5, ΝΕ05ΕΤ, ΑΓΝΟ), μια 
λύση υπάρχει. Η επαναλειτουργία τους με εθνικοποίη¬ 
ση κάτω από εργατικό έλεγχο, χωρίς αποζημίωση προς 
τους εργοδότες, με δήμευση των περιουσιών των πρώ¬ 
ην ή νυν ιδιοκτητών τους. Αυτό πρέπει και μπορεί να 
επιβάλλει το εργατικό κίνημα για την ανασυγκρότηση 
της παραγωγής, την επανεκκίνηση της οικονομίας, τη 
μείωση της ανεργίας. Σαν μέρος ενός σχεδίου σωτηρί¬ 
ας, μιας ριζικά διαφορετικής διαχείρισης της οικονομί¬ 
ας, σε ρήξη με το κεφάλαιο, το αστικό κράτος και τους 
θεσμούς του. 


■ Κτένας Νίκος 


Νίκη στον αγώνα των Σύριων προσφύγων! 


Α πό τις 19 Νοέμβρη, οι Σύριοι πρόσφυγες πολέ¬ 
μου είχαν ξεκινήσει απεργία πείνας, αφού εί¬ 
χαν καταφέρει να διασωθούν από τον πόλεμο 
και το χάος που έχουν δημιουργήσει οι ιμπερι¬ 
αλιστές στη χώρα τους, αλλά είχαν έρθει αντιμέτωποι με 
μια επίσης σκληρή και απάνθρωπη κατάσταση στην Ελ¬ 
λάδα. Διεκδικούσαν την αυτονόητη αναγνώρισή τους ως 
πρόσφυγες πολέμου σε Ελλάδα και Ε.Ε., την άμεση παρο¬ 
χή τροφής, στέγης, εργασίας και ταξιδιωτικών εγγράφων 
για να ταξιδέψουν όπου αυτοί επιθυμούν. Οι απεργοί πεί¬ 
νας (περίπου 200), οι δεκάδες γυναίκες και τα παιδιά συ¬ 
νολικά ξεπέρασαν τους 600 ανθρώπους που κινητοποιή¬ 
θηκαν αγωνιστικά στην πλατεία Συντάγματος. Στη διάρ¬ 
κεια της απεργίας και της κινητοποίησης, είχαν λιποθυ- 
μικά επεισόδια, ενώ από το κρύο μερικοί δεν άντεξαν και 
έχασαν τις αισθήσεις τους, έχοντας συμπτώματα υποθερ¬ 
μίας. 

Η ελληνική κυβέρνηση, έμμεσα υπεύθυνη για την τρα¬ 
γική τους μοίρα (σφίγγει το αιματοβαμμένο χέρι του Νε- 
τανιάχου και σφιχταγκαλιάζεται με τον χασάπη Σίσι και 
τους ιμπεριαλιστές), τους αντιμετώπισε σαν επικίνδυνους 
παρίες, σαν μιάσματα που πρέπει να «εκκαθαριστούν». 
Όμως, αυτοί που τελικά «εκκαθαρίζονται» σήμερα, είναι 
η λαομίσητη συγκυβέρνηση, οι αρχιτέκτονες του κράτους 
έκτακτης ανάγκης, των στρατοπέδων συγκέντρωσης, 
αυτοί που έχουν μετατρέψει την ελληνική κοινωνία σε 
απέραντη «υγειονομική ζώνη» εξαθλιωμένων και ανέρ¬ 
γων. Μαζί με τη δυσαρέσκεια, οργή και διαρκή αντίστα¬ 
ση των εργαζόμενων και λαϊκών μαζών, που δεν κατάπιαν 
το χρυσωμένο χάπι της «εξόδου απ’ τα Μνημόνια», στο 
πλαίσιο των αγώνων της τελευταίας περιόδου (Νίκος Ρω¬ 
μανός κ.α.), ο αγώνας και η αποφασιστικότητα των Σύρι¬ 
ων έφερε ρήγματα στην κυβέρνηση και βοήθησε στην κα¬ 
τάρρευσή της. 

Στα μέσα Δεκέμβρη, η κυβέρνηση έκανε την ύστατη 
προσπάθεια για να κλείσει ο αγώνας των Σύριων, με μια 
επιχείρηση εκκένωσης της πλατείας Συντάγματος, όπου 


51 πρόσφυγες, μεταξύ τους 2 παιδιά και 6 γυναίκες, σύρ¬ 
θηκαν σε κλούβες και οδηγήθηκαν στο Αλλοδαπών, με¬ 
ρικοί χωρίς τα χαρτιά τους, γιατί τα είχαν μέσα στις τσά¬ 
ντες τους, που δεν τους άφησαν να τις πάρουν. Τα ΜΑΤ 
δεν δίστασαν να δείξουν και τον «ανδρισμό» τους, χτυ¬ 
πώντας κάποιους απ’ αυτούς. Σύντομα όμως, και με την 
κινητοποίηση που έγινε, αφέθηκαν ελεύθεροι - και τελικά 
η κυβέρνηση αναγκάστηκε να υποχωρήσει, ξεκινώντας 
τις διαδικασίες ασύλου και ταξιδιωτικών εγγράφων για 
602 σύριους πρόσφυγες. Μέχρι στιγμής έχουν στεγαστεί 
μόλις 200 και αυτοί κινδυνεύουν να βρεθούν στο δρόμο 
γιατί η κυβέρνηση δεν έχει πληρώσει τα ξενοδοχεία στα 
οποία διανέμουν. Οι διαδικασίες απονομής ασύλου και 
ταξιδιωτικών εγγράφων προχωρούν με ρυθμούς χελώνας 
με αποτέλεσμα να απαιτούνται πολλοί μήνες αναμονής 
για τους πρόσφυγες που έχουν εξαντληθεί οικονομικά. 
Επιπλέον, το κράτος διαχωρίζει τους Παλαιστίνιους Σύ¬ 
ριους από τους υπόλοιπους Σύριους, αρνούμενη να τους 
εντάξει στη ίδια «ταχύρυθμη» διαδικασία ασύλου. Οι Σύ- 
ριοι πρόσφυγες συνεχίζουν τον αγώνα τους με μια συγκέ- 
ντρωση-διαμαρτυρία στις 8 Ιανουάριου έξω από τη υπη¬ 
ρεσία ασύλου στην οδό Κατεχάκη. Στις 17 Ιανουάριου θα 
γίνει μεγάλη διαδήλωση και πορεία στα Προπύλαια. 

Η Ο.Κ.Δ.Ε. συμμετείχε στην Επιτροπή Αλληλεγγύης 
που δημιουργήθηκε από οργανώσεις της Αριστερός και 
υποστήριξης των δικαιωμάτων των μεταναστών και προ¬ 
σφύγων. Διοργανώθηκαν διαδηλώσεις και κινητοποιή¬ 
σεις σε δημαρχεία, για να πιεστεί η κυβέρνηση. Παράλλη¬ 
λα, η Ο.Κ.Δ.Ε. πήρε την πρωτοβουλία δημιουργίας μιας 
επιτροπής βαρδιών στο χώρο της πλατείας Συντάγματος, 
η οποία βοήθησε στο να αναπτυχθεί ένα κύμα έμπρακτης 
αλληλεγγύης (συγκέντρωση τροφίμων, ρούχων, κουβερ¬ 
τών, φαρμάκων και χρημάτων). 

Ο αγώνας των Σύριων προσφύγων δείχνει τον δρόμο 
σε όλους τους εργαζόμενους και είναι σίγουρο ότι τα δί¬ 
καια αιτήματά τους θα ικανοποιηθούν, μαζί με την πτώση 
της χουντικής συγκυβέρνησης. 



«Ποτοπωλείο» 

Κάτω τα σύγχρονα εργασιακά κάτεργα! 
Να δικαιωθούν τώρα οι εργαζόμενοι! 


Σ τις 8/12, η συνάδελφος Ευγενία Πρίφτη, εργαζόμε¬ 
νη επί δυόμιση χρόνια στο καφέ-μπαρ Ποτοπωλείο 
(Πανόρμου), απολύθηκε εντελώς εκδικητικά. Είχε 
προσληφθεί αρχικά τον Οκτώβρη του 2012 και ερ¬ 
γαζόταν ανασφάλιστη ως τον Οκτώβρη του 2013. 

Το συγκεκριμένο μαγαζί, σε αντίθεση με το φιλολαϊκό προ¬ 
φίλ που πλασάρει στους πελάτες, είναι ένα κάτεργο για τους ερ¬ 
γαζόμενους, όπου τα εργασιακά δικαιώματα και οι συνδικαλι¬ 
στικές ελευθερίες αποτελούν όνειρο θερινής νυκτός. Όπως και 
τα υπόλοιπα αφεντικά του κλάδου, ενώ τα προηγούμενα χρό¬ 
νια θησαύριζαν στις πλάτες των εργαζομένων, τώρα προσπα¬ 
θούν να τους φορτώσουν την κρίση. Στο Ποτοπωλείο, ο εργο¬ 
δότης δεν ασφαλίζει τους εργαζόμενους σύμφωνα με την πραγ¬ 
ματική εργασία τους, τους αναγκάζει να δουλεύουν πέραν του 
ωραρίου τους, δεν πληρώνει τις προσαυξήσεις βραδινών/αργι- 
ών, δεν έχει καταβάλει τα επιδόματα αδείας. Δεν είναι λίγες οι 
φορές που τους έχει απευθυνθεί πολύ προσβλητικά, μειώνοντας 
και προσβάλλοντας την αξιοπρέπειά τους. Σαν να μην έφταναν 
αυτά, προσπάθησε δύο φορές να τους μειώσει τους μισθούς. 

Η συνάδελφος Ευγενία είχε αντισταθεί σθεναρά, αρνούμε¬ 
νη τις μειώσεις, υπερασπίζοντας τα δικαιώματά της, αλλά και 
των συναδέλφων της. Αυτό ήταν αρκετό για να μπει στο στόχα¬ 
στρο. Στις 2/12, όταν προσήλθε για εργασία, βρήκε από τον ερ¬ 
γοδότη υπεύθυνη δήλωση, όπου της ανέφερε πως δεν την χρει¬ 
άζεται άλλο και την απολύει την ίδια μέρα! Η συνάδελφος το 
αγνόησε και την ίδια μέρα έλαβε προειδοποίηση καταγγελίας 
της σύμβασής της στις 31 Ιανουάριου 2015. Αρνήθηκε να το 
υπογράψει, διαμηνύοντας στον εργοδότη πως θα υπερασπιστεί 
τη δουλειά της. Αυτός, για να κάμψει την αντίστασή της και 
να την εξαναγκάσει σε παραίτηση, κατέφυγε σε δόλια και αι¬ 
σχρά μέσα. Προσπάθησε να την κατηγορήσει για κλοπή!Έφτα¬ 
σε στο σημείο να την βρίσει πολύ χυδαία. Όμως η συνάδελφος 
δεν πτοήθηκε. Στις 6/12 ζήτησε από τον εργοδότη να της κατα¬ 
βάλει το επίδομα αδείας, που έπρεπε να είχε καταβάλει τον Ιού¬ 
λιο. Εισέπραξε την ολοκληρωτική άρνηση και ειρωνεία του, για 
να παραλάβει τελικά στις 8/12 την απόλυσή της μέσω δικαστι¬ 
κού κλητήρα. Για να ικανοποιήσει ακόμη περισσότερο την εκ¬ 
δικητική του μανία προς τη συνάδελφο, δεν δίστασε να δημο¬ 
σιεύσει κείμενο σε μέσο κοινωνικής δικτύωσης αναφερόμενος 
σ’ αυτήν, με τόνους σεξιστικών και ρατσιστικών συκοφαντιών! 

Η συνάδελφος Ευγενία δεν είναι όμως η μόνη... Στη συνά¬ 
δελφο Χριστίνα Πάσιου, ο εργοδότης χρωστάει δεδουλευμένα 
αρκετών εκατοντάδων ευρώ. Και οι δύο προχώρησαν σε καταγ¬ 
γελία για την πληρωμή των δεδουλευμένων και την επαναπρό- 
σληψη της Ευγενίας, που θα εξεταστεί στις 16 Φεβρουάριου 
(10:30 πμ, Επιθεώρηση Εργασίας Πατησίων). 

Αυτά τα περιστατικά αποτελούν μέρος της ζοφερής πραγ¬ 
ματικότητας που έχουν επιβάλει οι μνημονιακές πολιτικές, αφή¬ 
νοντας τον εργοδότη/αφέντη ελεύθερο να προσλαμβάνει και 
να απολύει τους εργαζόμενους/δούλους όποτε θέλει, αντιμετω- 
πίζοντάς τους σαν σκουπίδια. Είναι ένα ακόμη επεισόδιο στον 
πόλεμο που έχουν κηρύξει ενάντια στους εργαζόμενους. 

Απέναντι σ’ αυτή την κατάσταση, η άρνηση των συναδέλ¬ 
φων να δεχτούν σαν αναπόφευκτο και τετελεσμένο γεγονός τη 
συμπεριφορά του εργοδότη, να υπομένουν σιωπηρά τις προ¬ 
σβολές και την ψυχολογική βία, δείχνει το σωστό δρόμο, της 
αντίστασης και του ανυποχώρητου αγώνα. Κανένας εργα¬ 
ζόμενος δεν είναι μόνος! Καλούμε όλους να στηρίξουν το δί¬ 
καιο αγώνα των συναδέλφων, να παρευρεθούν στην Επιθεώ¬ 
ρηση Εργασίας. Για να αποκαλύψουμε τα σύγχρονα εργασιακά 
κάτεργα του επισιτισμού, να επιβάλουμε με την οργάνωση και 
τους αγώνες μας το δίκιο και την αξιοπρέπεια των εργαζομένων. 

Απαιτούμε: 

> Να πληρωθούν άμεσα τα δεδουλευμένα - 

Να κολληθούν τα ένσημα 

> Να ζητήσει δημόσια συγγνώμη ο εργοδότης 

> Να επιστρέψει άμεσα στην εργασία της η συνάδελφος 

Ευγενία 

Επιτροπή αλληλεγγύης 
στους εργαζόμενους του Ποτοπωλείου 

Επικ.: 6940219028 






























6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Ιανουάριος 2015 


Εκλογές στους συλλόγους εκπαιδευτικών 


Τ ον Νοέμβρη και Δεκέμβρη πραγ¬ 
ματοποιήθηκαν σε πολλές 
ΕΛΜΕ εκλογές για την ανάδει¬ 
ξη ΔΣ. Τη συνδικαλιστική χρο¬ 
νιά που προηγήθηκε, το εκπαιδευτικό κίνη¬ 
μα βγήκε βαθιά πληγωμένο, αφού δεν μπό¬ 
ρεσε ν’ αποτρέψει τις διαθεσιμότητες-απο- 
λύσεις περίπου 2.000 συναδέλφων της τεχνι¬ 
κής εκπαίδευσης. Μετά την απεργία διάρκει¬ 
ας (Σεπτέμβρης 2013), διανύσαμε μια περί¬ 
οδο κινηματικής απραξίας και συνεχών υπο¬ 
χωρήσεων απέναντι στις σφοδρές επιθέσεις 
της κυβέρνησης (αυτοαξιολόγηση σχολικών 
μονάδων, Νέο Λύκειο κ.α.). Εξαίρεση απο- 
τέλεσαν, μέσω των συντονιστικών τους επι¬ 
τροπών, οι συνεχείς κινητοποιήσεις των συ¬ 
ναδέλφων σε διαθεσιμότητα, που οδήγησαν 
στο να μην τολμά η κυβέρνηση να τους απο¬ 
λύσει (μετά 18 μήνες διαθεσιμότητας). Όμως 
δεν κατάφεραν να συνδεθούν με τους μό¬ 
νιμους, τους διαθέσιμους άλλων κλάδων. 
Πάνω σ’ αυτές τις αδυναμίες πάτησαν οι 
ΔΑΚΕ και ΠΑΣΚ, για να σπείρουν ένα κλί¬ 
μα φόβου, ατομικοποίησης, συνδιαλλαγής 


και ηττοπάθειας, συνεπικουρούμενες απ’ το 
ΠΑΜΕ. 

Οι «ΣΥΝΕΚ» (ΣΥΡΙΖΑ) ενίσχυσαν την 
κινηματική παράλυση, μέσω των αυταπα¬ 
τών για εκλογικούς σωτήρες (μια επερχό- 
μενη κυβέρνηση ΣΥΡΙΖΑ), χωρίς σύγκρου¬ 
ση με το κεφάλαιο και την Ευρωπαϊκή Ένω¬ 
ση. Οι «Παρεμβάσεις» (ΑΝΤΑΡΣΥΑ) κά¬ 
νουν από ελάχιστα ως τίποτα για να περά¬ 
σουν οι αγώνες (με δομές αυτοοργάνωσης, 
επιτροπές κ.λπ.) στα χέρια των ίδιων των εκ¬ 
παιδευτικών, επενδύοντας μόνο στην εκλο¬ 
γική τους ενίσχυση, στο κέρδισμα πλειοψη- 
φιών στα ΔΣ. Η λογική ότι η «αριστερή πλει- 
οψηφία» στα συνδικάτα αρκεί, κατέρρευσε 
παταγωδώς όταν η αριστερή πλειοψηφίατης 
ΟΛΜΕ οδήγησε στο ξεπούλημα των απεργι¬ 
ών τον Μάη και Σεπτέμβρη. Λένε ακόμα και 
ότι η παράταξή τους είναι «ανεξάρτητη» από 
κόμματα και οργανώσεις(Ι), ότι είναι έτσι οι 
μόνοι που μπορούν να διασφαλίσουν τη συ¬ 
νέχιση της δράσης των σωματείων ανεξάρ¬ 
τητα απ’ τις πολιτικές εξελίξεις(Ι), προκαλώ - 
ντας σύγχυση. 


Οι εκλογές στις πέντε ΕΛΜΕ της Θεσσα¬ 
λονίκης έγιναν στις 18/12, μετά την ψήφιση 
του προϋπολογισμού (οδοστρωτήρα για τη 
δημόσια παιδεία), στην περίοδο των ψηφο¬ 
φοριών για πρόωρη εκλογή Προέδρου της 
Δημοκρατίας, μέσα στο κλίμα εκβιασμού του 
ελληνικού λαού από συγκυβέρνηση, Ε.Ε. και 
ΔΝΤ. Τα αποτελέσματα έδειξαν ότι η μεγά¬ 
λη πλειοψηφία των καθηγητών δεν υπέκυ¬ 
ψε, γύρισε την πλάτη στις παρατάξεις της 
συγκυβέρνησης, στη ΔΑΚΕ (ΝΑ) (αν και 
ανέβηκε, λόγω του μηχανισμού που διατη¬ 
ρεί) και την ΠΑΣΚ-ΠΕΚ (ΠΑΣΟΚ), η οποία 
συνετρίβη. Σημαντική η πτώση του ΠΑΜΕ, 
που αντιτάχθηκε σθεναρά σ’ όλους τους 
αγώνες της περιόδου, «συμπαραστεκόμενο» 
στη συγκυβέρνηση. Μεγάλη η άνοδος των 
«ΣΥΝΕΚ». Οι «Παρεμβάσεις» αυξάνουν κι 
αυτές τις δυνάμεις τους. Η «Αντεπίθεση των 
Εκπαιδευτικών» είχε μικρή πτώση. Η καμπά- 
νια μας επικεντρώθηκε στο ότι η χούντα της 
συγκυβέρνησης και της Ε.Ε. πρέπει να συ¬ 
ντρίβει με τους αγώνες των εργαζομένων. 

Η συμμετοχή στις εκλογοαπολογιστικές 


συνελεύσεις αυτή τη φορά ήταν πολύ μικρή, 
ωστόσο το ποσοστό συμμετοχής στις εκλο¬ 
γές ήταν αυξημένο σε σχέση με πέρυσι, πα- 
ρότι οι εν ενεργεία εκπαιδευτικοί έχουν μει¬ 
ωθεί (κύμα συνταξιοδοτήσεων, μηδενικοί δι¬ 
ορισμοί). Μικρή ήταν η συμμετοχή των συ¬ 
ναδέλφων σε διαθεσιμότητα. 

Συνολικά, τα αποτελέσματα δείχνουν ότι 
συνεχίζεται η εδώ και τρία χρόνια στροφή 
των εκπαιδευτικών προς την αριστερά. Ταυ¬ 
τόχρονα φανερώνουν ότι δεν έχει αλλάξει 
αισθητά η λογική της ανάθεσης, η βασική 
αδυναμία του εκπαιδευτικού κινήματος. Σαν 
«Αντεπίθεση» θα δώσουμε όλες τις δυνάμεις 
μας για το ξεπέρασμα αυτών των αδυναμιών. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

* Η Αγωνιστική Παρέμβαση τον Δεκέμβριο 
του 2014 έσπασε από την Αγωνιστική Πρω¬ 
τοβουλία και κατέβασε δικό της ψηφοδέλτιο. 
Πέρσι με το κοινό σχήμα είχαν από μία έδρα. 

Ακολουθούν σε πίνακες τα αποτελέσματα 
σε συλλόγους όπου συμμετέχουμε ως «Αντε¬ 
πίθεση των Εκπαιδευτικών» (σε παρένθεση τα 
περσινά). 


Σύνολο ΕΛΜΕ Θεσσαλονίκης 


2014 

2013 


Ψήφοι 

Έδρες 

Ψήφοι 

Έδρες 

Ψήφισαν 

4579 


4665 


Άκνρα-Αενκά 

275 

- 

413 

- 

Έγκυρα 

4187 

_ 

4094 

_ 

ΣΥΝΕΚ 

1317 

11 

1058 

9 

ΔΑΚΕ 

986 

9 

930 

9 

Αγ. Συσπείρωση (ΠΑΜΕ) 

793 

7 

847 

8 

Παρεμβάσεις (ΑΝΤΑΡΣΥΑ) 

709 

7 

660 

4 

ΠΕΚ (πρώην ΠΑΣΚ- ΠΑΣΟΚ) 

357 

3 

390 

4 

Αγων. Πρωτοβουλία Α' ΕΛΜΕ 

- 

- 

139 

2 

Αγωνιστικές Κινήσεις (ΚΚΕ μλ) 

70 

0 

75 

0 

Αντεπίθεση των Εκπαιδευτικών (ΟΚΔΕ) 

68 

0 

80 

1 


Α’ ΕΛΜΕ Δυτικής Αττικής 


Ψήφοι 

Έδρες 

ΔΑΚΕ (ΝΔ) 

-(33) 

-(1) 

ΕΣΑΚ-ΔΕΕ (ΚΚΕ) 

28 (23) 

1 (0) 

ΣΥΝΕΚ (ΣΥΡΙΖΑ) 

97 (65) 

3(2) 

Συνδικαλιστική Αυτονομία (ΑΝΤΑΡΣΥΑ-ΜΛ-ΚΚΕ) 

164(173) 

4(5) 

Αντεπίθεση των εκπαιδευτικών (ΟΚΔΕ) 

19 (26) 

0 (1) 

Αγωνιστικές Κινήσεις (ΚΚΕ μλ) 

26(17) 

1 (0) 

ΠΕΚ(πρωην ΠΑΣΚ - ΠΑΣΟΚ) 

ιΐ(-) 

ο(-) 

Λευκά 

15(17) 

- 

Ακυρα 

3(5) 

- 

Σύνολο 

363 (350) 

9 


Α’ ΕΛΜΕ Θεσσαλονίκης 


Ψήφοι ΔΣ 

Έδρες 

Αγωνιστική Συσπείρωση-ΠΑΜΕ (ΚΚΕ) 

138 (204) 

2(3) 

Αγωνιστική πρωτοβουλία (ΣΥΡΙΖΑ-ΧΡΙΣΤ. ΝΩΣΗ)* 

135(139) 

2 (1)* 

ΔΑΚΕ (ΝΔ) 

98(105) 

2 (2) 

ΠΕΚ (πρώην ΠΑΣΚ-ΠΑΣΟΚ) 

94 (89) 

2 (1) 

Αγωνιστική Παρέμβαση (ΑΝΤΑΡΣΥΑ) 

53 

1 (1)* 

Αντεπίθεση των εκπαιδευτικών(ΟΚΔΕ) 

37 (39) 

0 (1) 

Αγωνιστικές κινήσεις (ΚΚΕ μλ) 

24 (34) 

0 (0) 

Λευκά 

10 (32) 

- 

Ακυρα 

18 (10) 

- 

Σύνολο 

608 (652) 

Ε' ΕΛΜΕ Θεσσαλονίκης 


Ψήφοι ΔΣ 

Έδρες 

ΔΑΚΕ (ΝΔ) 

288 (321) 

2 (2) 

ΠΕΚ (πρώην ΠΑΣΚ-ΠΑΣΟΚ) 

73 (76) 

0 (0) 

ΕΣΑΚ-ΔΕΕ (ΚΚΕ) 

206 (228) 

ΚΙ) 

ΣΥΝΕΚ (ΣΥΡΙΖΑ) 

309 (301) 

2 (2) 

Αγωνιστική Παρέμβαση (ΑΝΤΑΡΣΥΑ) 

325 (338) 

2 (2) 

Αντεπίθεση των εκπαιδευτικών (ΟΚΔΕ) 

31 (41) 

0 (0) 

Αγωνιστικές κινήσεις (ΚΚΕ μλ) 

46 (41) 

0 (0) 

Λευκά 

41 (65) 

- 

Ακυρα 

12 (24) 

- 

Σύνολο 

1.331 (1.436) 

Ρήγμα στο Κράτος Έκτακτης Ανάγκης η νίκη του Νίκου Ρωμανοά 


Σ τις 10 Δεκέμβρη, μετά από 31 ημέρες απεργίας 
πείνας, ο αγώνας του πολιτικού κρατούμενου 
Νίκου Ρωμανού νίκησε. Ο Ρωμανός κέρδισε 
τις εκπαιδευτικές άδειες που δικαιούταν για να 
παρακολουθεί μαθήματα στο ΤΕΙ Αθήνας, όπου είχε περά¬ 
σει ενώ ήταν ήδη φυλακισμένος. Οι προϋποθέσεις που τέ¬ 
θηκαν στην σχετική τροπολογία είναι να έχει περάσει (με 
εξ’ αποστάσεως παρακολούθηση) το 1/3 των μαθημάτων 
ενός εξαμήνου, οπότε θα μπορεί να πηγαίνει στο ΤΕΙ φο¬ 
ρώντας το «βραχιολάκι» ηλεκτρονικής παρακολούθησης. 

Αυτή η νίκη είναι καταρχήν μια νίκη για όλους τους κρα¬ 
τούμενους ενάντια στον καλπάζοντα αυταρχισμό που χτί¬ 
ζεται στις ελληνικές φυλακές. Αλλά και μια νίκη για όλους 
τους εργαζόμενους, φτωχούς και καταπιεσμένους της ελ¬ 
ληνικής κοινωνίας, αφού κατάφερε ένα σημαντικό χτύπη¬ 
μα στο τερατώδες «κράτος έκτακτης ανάγκης» των ελλη¬ 
νικών κυβερνήσεων και της Ε.Ε. 

Ο αγώνας νίκησε κατά βάση για τρεις λόγους: 
α) Η ίδια η στάση του Ρωμανού. Από την πρώτη στιγμή 
της σύλληψής του, τον Φλεβάρη του 2013, αντιμετωπίζο¬ 
ντας άγριο ξυλοδαρμό και διαπόμπευση από τους ανθρω¬ 
ποφύλακες της ΕΛΑΣ, παρέμεινε πιστός στις ιδέες του, 


αρνήθηκε να καρφώσει τους συντρόφους του και να υπο¬ 
γράψει πιστοποιητικά κοινωνικών φρονημάτων. Στη δι¬ 
άρκεια της απεργίας πείνας, στάθηκε με αποφασιστικότη¬ 
τα και αυτοθυσία, αρνούμενος να δεχθεί οτιδήποτε άλλο 
εκτός από την ικανοποίηση των αιτημάτων του. Χαρακτη¬ 
ριστικό είναι ότι την ημέρα που κέρδισε τις άδειες, είχε δη¬ 
λώσει την απόφασή του να προχωρήσει και σε απεργία δί¬ 
ψας. 

β) Η πλατιά αλληλεγγύη που συνάντησε ο αγώνας στην 
ελληνική κοινωνία. Είτε έμπρακτα, από τους χιλιάδες, νε¬ 
ολαίους κυρίως, που ειδικά τις δύο τελευταίες εβδομάδες, 
και με επίκεντρο τις διαδηλώσεις της 6 ης Δεκέμβρη, διαδή¬ 
λωσαν υπέρ των αιτημάτων του Ρωμανού ή προχώρησαν 
σε καταλήψεις δημαρχείων και δημόσιων κτιρίων (πάνω 
από 20 πανελλαδικά). Είτε με την συμπάθεια που απέσπα¬ 
σε ο αγώνας του από ευρύτερα κομμάτια εργαζομένων. 

γ) Η αδυναμία της συγκυβέρνησης να συσπειρώσει δυ¬ 
νάμεις εναντίον του, ώστε να τον απομονώσει, παρουσιά- 
ζοντάς τον σαν «κοινό ληστή» - ή να περιορίσει το ζήτη¬ 
μα σε μια αντιπαράθεση μόνο με τον αναρχικό χώρο (μια 
παγίδα όπου έπεσαν και πολλές αναρχικές ομάδες). Έτσι, 
η ακροδεξιά δράκα Σαμαρά και Αθανασίου, που παρουσία 


ζόταν σκληρή και αδιάλλακτη, αναγκάστηκε σε υποχώρη¬ 
ση, όταν κατάλαβε ότι δεν πατάει πλέον πουθενά. Οι αρ¬ 
νητικές ψήφοι στη Βουλή (για την τροπολογία) των φασι- 
στοειδών Γεωργιάδη και Πλεύρη, μάλλον γελοιοποίησαν 
ακόμα περισσότερο το κυβερνητικό μπλοκ. 

Φυσικά η συγκυβέρνηση, και πρώτα πρώτα το θλιβε¬ 
ρό ΠΑΣΟΚ, ή ό,τι απέμεινε απ’ αυτό, έσπευσαν να πα¬ 
ρουσιάσουν ότι οι ίδιοι έλυσαν το πρόβλημα, ότι όλα ήταν 
μια «παρεξήγηση». Αυτό όμως δεν μπορεί ν’ αλλάξει την 
πραγματικότητα. Η νίκη του αγώνα του Νίκου Ρωμανού 
ήταν μια σημαντική ήττα της λαομίσητης συγκυβέρνησης, 
όχι μόνο για την ηθική δικαίωση ενός αγωνιστή, αλλά και 
γιατί έδειξε σ’ όλη την κοινωνία ότι ο τσαμπουκάς, η σκλη¬ 
ράδα, το δόγμα «νόμος και τάξη» των μνημονιακών μπο¬ 
ρούν να γίνουν θρύψαλα μέσα από σκληρούς και ανυπο¬ 
χώρητους αγώνες. 

Άλλωστε, η υποχώρηση της κυβέρνησης συνέπεσε χρο¬ 
νικά με την επίσπευση της προεδρικής εκλογής, με την ου¬ 
σιαστική παραδοχή της ήττας της, που επικυρώθηκε και 
τυπικά τρεις εβδομάδες αργότερα. 

Η νίκη αυτή αφήνει σημαντικές παρακαταθήκες και δι¬ 
δάγματα, που εργαζόμενοι και νέοι οφείλουμε να αξιοποι- 
ήσουμε για τη γιγαντιαία σύγκρουση που έχουμε μπροστά 
μας. 

■ Γιάννης Σμ. 

Φ 


Η Ο.Κ.Δ.Ε. στις Εκλογές 

Η Οργάνωση Κομμουνιστών Διεθνιστών Ελλάδας συμμετέχει αυτόνομα 
με δικό της ψηφοδέλτιο , στις εκλογές της 25ης Ιανουάριου. 


Η Ο.Κ.Δ.Ε. (Οργάνωση Κομμουνι¬ 
στών Διεθνιστών Ελλάδας) συμ¬ 
μετέχει αυτόνομα στις εκλογές 
της 25 ης Ιανουάριου: 

- Για να καταγγείλει και ν’ αγωνιστεί 
ενάντια σε όλους αυτούς που οδήγησαν 
την οικονομία στη χρεοκοπία, επέβαλλαν 
τα Μνημόνια. Τη χούντα Συγκυβέρνησης- 
Τρόικας, ένα πολιτικό προσωπικό βουτηγ¬ 
μένο στη διαφθορά και τα σκάνδαλα, που 
το μόνο που ξέρει είναι να τρομοκρατεί, να 
λοιδορεί τους εργαζόμενους, τα φτωχά λαϊ¬ 
κά στρώματα και να κατακλέβει το εισόδη¬ 
μά τους. 

- Για να καταγγείλει τη συμμορία του 
ευρώ και των προθύμων (ΝΔ, ΠΑΣΟΚ, 
ΔΗΜΑΡ κ.α.), που κυβέρνησαν χωρίς κα¬ 
μία πολιτική ή δημοκρατική νομιμοποίη¬ 
ση, με διαρκή πολιτικά πραξικοπήματα, κα¬ 
ταργώντας κάθε εθνική και λαϊκή κυριαρ¬ 
χία. Που μαζί με την Τρόικα και την κλίκα 
της Μέρκελ έχουν επιβάλ¬ 
λει ένα καθεστώς νεοαποικι- 
ακού τύπου, όπως και αλλού 
στην Ευρώπη, για να σώ¬ 
σουν τις τράπεζες και το σύ¬ 
στημά τους. Που μαζί με τους 
εκβιαστές των αγορών, τους 
γύπες του διεθνούς χρηματοπιστωτικού κε¬ 
φαλαίου, απειλούν και τρομοκρατούν τον 
ελληνικό λαό. 

- Για να καταδείξει και να συγκρουστεί 
με το τερατώδες κράτος έκτακτης ανά¬ 
γκης, πάνω στο οποίο είναι γαντζωμένη 
η κυβέρνηση και το χρεοκοπημένο αστι¬ 
κό πολιτικό σύστημα, για να παραμείνουν 
στην εξουσία. Η χούντα με κοινοβουλευ¬ 
τικό μανδύα που μας κυβερνά είναι μια 
συμμορία που βασίζεται στα ΜΑΤ, στη βία 
πάνω σε διαδηλωτές, σε αγωνιστές και με¬ 
τανάστες, στη βιομηχανία διώξεων, στις 
επιστρατεύσεις και απαγορεύσεις απεργιών 
και διαδηλώσεων, στις πράξεις νομοθετικού 
περιεχομένου, στα δόγματα «αποφασίζομεν 
και διατάσσομεν» και «νόμος και τάξη». 

- Για να αναδείξει την αναγκαιότητα να 
απαλλαγούμε από τις δυνάμεις αυτές που 
καταστρέφουν το παρόν και το μέλλον των 
εργαζομένων και της νεολαίας. Όσο η τρό¬ 
ικα, οι δανειστές-εκβιαστές, το κεφάλαιο 
και οι υπηρέτες του, η ΝΔ και το ΠΑΣΟΚ 
βρίσκονται στην εξουσία, δεν υπάρχει κα¬ 
μία προοπτική ανάπτυξης αλλά διαρκής 
καταβαράθρωση της οικονομίας και της 
κοινωνίας, δεκαετίες φτώχειας και υπανά¬ 
πτυξης. Όσο κυβερνούν αυτοί, δεν έχουμε 
να περιμένουμε παρά μόνο ακόμα μεγαλύ¬ 
τερη φτώχεια και εξαθλίωση, ακόμα μεγα¬ 
λύτερη κοινωνική και ανθρωπιστική κατα¬ 
στροφή, ακόμα μεγαλύτερη ταπείνωση και 
εξευτελισμό. 

Η «δημοσιονομική προσαρμογή» και το 
«νοικοκύρεμα», με τη μορφή των μνημονί¬ 
ων, για τα οποία επαίρεται η συγκυβέρνη¬ 
ση, έφεραν εκατοντάδες χιλιάδες άνεργους, 
πλήρη διάλυση των εργασιακών σχέσεων, 
διάλυση μισθών και συντάξεων, ξεπούλημα 
της δημόσιας περιουσίας, κατασχέσεις και 
πλειστηριασμούς καταθέσεων και σπιτιών, 
χιλιάδες σπίτια χωρίς ρεύμα, καταχρεωμέ¬ 
να νοικοκυριά, αυτοκτονίες, ανθρώπους 
στα συσσίτια, μετέτρεψαν τους εργαζόμε¬ 
νους σε δουλοπάροικους κ.λπ. 

Τα μνημόνια και η διαρκής λιτότητα - 
στο όνομα της μείωσης του χρέους- ήταν 
ένα ξέφρενο πανηγύρι μεταφοράς δισεκα¬ 


τομμυρίων στις τσέπες μιας χούφτας καπι- 
ταλιστών-μαυραγοριτών, τραπεζιτών και 
των πολιτικών τους εκφραστών, δηλαδή 
της συμμορίας του ευρώ ΝΔ-ΠΑΣΟΚ. Εί¬ 
ναι χαρακτηριστικό ότι 4 χρόνια μνημονι- 
ακών πολιτικών στην πραγματικότητα αύ¬ 
ξησαν το δημόσιο χρέος (από 127% ως πο¬ 
σοστό του ΑΕΠ το 2009 στο 175% το 2014) 
και χάρισαν στις τράπεζες 250 δις ευρώ! 

- Για ν’ αναδείξει την ανάγκη να συ- 
γκρουστούμε με τον ζουρλομανδύα του 
Ευρώ και της Ε.Ε., με το δόγμα της «δη¬ 
μοσιονομικής πειθαρχίας», που σημαίνουν 
διαρκείς εκβιασμούς, μνημόνια και λιτότη¬ 
τα διάρκειας, απολύσεις, ανεργία, μείωση 
μισθών και συντάξεων, φόρους και χαρά¬ 
τσια, διάλυση της υγείας και της κοινωνικής 
ασφάλισης, κλείσιμο σχολείων, νοσοκομεί¬ 
ων, δημόσιων οργανισμών κ.λπ., επιτήρηση 
και κηδεμονία, μετατροπή ολόκληρων χω¬ 
ρών σε «αποικίες χρέους. 


αντικαπιταλιστική κατεύθυνση. 

- Για να αναδείξει ένα αντικαπιταλι- 
στικό πρόγραμμα και ένα σχέδιο αγώ¬ 
νων, ανασυγκρότησης και ανασύνθεσης 
του εργατικού κινήματος, απαραίτητα για 
ν’ αντιμετωπιστούν τα ζωτικά προβλήμα¬ 
τα των εργαζομένων, των φτωχών λαϊκών 
στρωμάτων και της νεολαίας. Ένα πρό¬ 
γραμμα αγώνων και μέτρων, που δεν θα πε¬ 
ριορίζονται στο δήθεν «εφικτό» και «ρεαλι¬ 
στικό» (με τα μέτρα του συστήματος), αλλά 
σε ό,τι είναι αναγκαίο για την επιβίωση και 
βελτίωση της ζωής των εργαζόμενων και 
λαϊκών μαζών. Τα λεφτά και οι πόροι υπάρ¬ 
χουν στις τσέπες, τους τραπεζικούς λογα¬ 
ριασμούς, τους φορολογικούς παραδείσους 
των καπιταλιστών. Όλα αυτά απαιτούν μια 
αλλαγή στη δομή της εξουσίας, μια Κυβέρ¬ 
νηση των Εργαζομένων, στηριγμένη στην 
κινητοποίηση και μόνιμη 

- Για να συγκρουστεί και να αναδείξει 
όσα δεκανίκια του συστήματος εμφανίζο¬ 
νται για να συγκρατήσουν την κατάρρευ¬ 
ση του αστικού πολιτικού σκηνικού. Όλοι 
αυτοί οι μαϊντανοί που εμφανίζονται με νέο 
ή «πατριωτικό» προφίλ (Ποτάμι, Αν.Ελ.) 
δεν είναι τίποτα άλλο παρά καθαρόαιμοι 
νεοφιλελεύθεροι ή εκφραστές της «Λαϊ¬ 
κής Δεξιάς». Για να συγκρουστεί και με τα 
ακροδεξιά και φασιστικά δεκανίκια του συ¬ 
στήματος (Χρυσή Αυγή κ.α.). 

- Για να αναδείξει τις αυταπάτες και τα 
αδιέξοδα του ΣΥΡΙΖΑ που προσπαθεί να 
συμβιβάσει δανειστές και θύματα της κρί¬ 
σης, ευρώ και απαλλαγή από τα μνημόνια, 
αγορές και κοινωνία. Είμαστε αντίθετοι με 
το σχέδιο διαχείρισης της κρίσης του ελλη¬ 
νικού καπιταλισμού του ΣΥΡΙΖΑ και τη ρε¬ 
φορμιστική πολιτική του. Το σχέδιο αυτό 
δεν έχει μέλλον. Είμαστε αντίθετοι και με 
την εγκληματική, διασπαστική και ρεφορ¬ 
μιστική πολιτική του ΚΚΕ, που κάνει ό,τι 
μπορεί για να συκοφαντήσει και να διαιρέ¬ 
σει τους αγώνες, να εξωραΐσει την παντο¬ 
δυναμία του καπιταλισμού και των αστικών 
δυνάμεων. 

- Για να αναδείξει το πολιτικό πρόβλη¬ 
μα. Γιατί όσο σημαντικό κι αν είναι ν’ απαλ¬ 
λαγούμε απ’ αυτή τη μνημονιακή συγκυ¬ 
βέρνηση, θα έχουμε ακόμα απέναντι μας 
την Ε.Ε. και τους ιμπεριαλιστές, τους το¬ 
κογλύφους των αγορών, τους καπιταλι¬ 
στές που επενδύουν για τη σωτηρία τους 
στη συνέχιση του μνημονιακού καθεστώ¬ 
τος. Τους κρατικούς μηχανισμούς καταστο¬ 
λής, που εκεί κυρίως στηρίζονται οι κυρί¬ 
αρχες τάξεις. Για να απαλλαγούμε οριστι¬ 
κά από όλους αυτούς, χρειάζεται παρατε- 
ταμένος και λυσσασμένος αγώνας. Η μάχη 
που έχουμε μπροστά μας δεν θα κριθεί στο 
κοινοβούλιο και στους αστικούς θεσμούς, 
αλλά στους δρόμους, στις γειτονιές, στους 
εργασιακούς χώρους, στα σχολεία και τις 
σχολές. Σε τίποτα δεν έχει να βοηθήσει μια 
φλυαρία περί «δημοκρατίας» και «διαπραγ¬ 
μάτευσης». Αυτό που απαιτείται δεν εί¬ 
ναι μόνο μια πολιτική αλλαγή, αλλά και 
μια κοινωνική αλλαγή, μια βαθιά τομή σε 


οργάνωση στους χώρους εργασίας, στην 
πάλη για την επιβολή των συμφερόντων 
της πλειοψηφίας. 

- Για να δείξει ότι τελικά η ρίζα του προ¬ 
βλήματος είναι η κρίση του ίδιου του κα¬ 
πιταλισμού, η λογική και το σύστημα της 
εκμετάλλευσης και καταπίεσης, ο αντα¬ 
γωνισμός, το κέρδος, η ατομική ιδιοκτη¬ 
σία στα μέσα παραγωγής. Η μοναδική δι¬ 
έξοδος από την καπιταλιστική βαρβαρό¬ 
τητα βρίσκεται έξω απ’ την οικονομία της 
αγοράς και γενικά το αστικό και καπιτα¬ 
λιστικό σύστημα, έξω απ’ την καπιταλι¬ 
στική Ε.Ε. και το Ευρώ. Στην εγκαθίδρυ¬ 
ση της Σοσιαλιστικής Δημοκρατίας στη 
χώρα μας, στη συντριβή της ρατσιστικής 
και ιμπεριαλιστικής Ε.Ε. και τη δημιουρ¬ 
γία μιας Ευρώπης δημοκρατικής, ριζοσπα¬ 
στικής, σοσιαλιστικής. Ένας Σοσιαλισμός 
θεμελιωμένος σε κινηματικούς και κοινω¬ 
νικούς θεσμούς, σε όργανα εργατικού/λαϊ- 
κού ελέγχου και συμμετοχής, άμεσης δημο¬ 
κρατίας και αυτοδιαχείρισης, όπου τα δημο¬ 
κρατικά, πολιτικά, συνδικαλιστικά, ατομικά 
δικαιώματα και ελευθερίες θα ξεπερνούν 
κατά πολύ (ποσοτικά και ποιοτικά) αυτά 
και των πιο ανεπτυγμένων αστικών δημο¬ 
κρατιών. Μια κοινωνία με τα μέσα παραγω¬ 
γής κοινωνική ιδιοκτησία, με προτεραιότη¬ 
τα τις ανάγκες των πολλών, όχι της μειοψη¬ 
φίας του πλούτου και του κέρδους. 

- Η Ο.Κ.Δ.Ε. κατεβαίνει στις εκλογές 
μιλώντας τη γλώσσα της αλήθειας. Δεν κά¬ 
νει συμβόλαιο με τη νίκη, αλλά με τον αγώ¬ 
να. Το πρόγραμμα, η πολιτική, η τακτική 
και πρακτική της Ο.Κ.Δ.Ε. είναι ένα τέτοιο 
συμβόλαιο, που έχει μέσα του όλες τις προ¬ 
ϋποθέσεις για τη νίκη. Πιστεύουμε ότι η πο¬ 
λιτική μας είναι η πιο χρήσιμη επιλογή, για¬ 
τί δεν περιορίζεται σε μια πολιτική αλλα¬ 
γή -έστω και προοδευτική-, αλλά δίνει το 
αποφασιστικό χτύπημα στις νεοφιλελεύ¬ 
θερες, μνημονιακές αστικές δυνάμεις, χτυ¬ 
πώντας το κακό στη ρίζα του, με την ανα¬ 
τροπή του καπιταλιστικού συστήματος, με 
την εγκαθίδρυση μια άλλης εξουσίας, μιας 
κυβέρνησης των εργαζομένων. Μια επανα¬ 
στατική πολιτική που δεν θέλει να σκορπί¬ 
σει αυταπάτες, αλλά να αποτελέσει σταθε- 

Οργάνωση Κομμουνιστών Διεθνιστών Ελλάδας 

ρή πυξίδα για τους αγώνες των εργαζομέ¬ 
νων και της νεολαίας. 

- Η Ο.Κ.Δ.Ε. συμμετέχει στις εκλογές 
της 25 ης Ιανουάριου και ως μια συνέχεια 
των παρεμβάσεών της στους αγώνες, ως 
μια ανάδειξή τους. Μια συνέχεια της συμ¬ 
βολής της στην οργάνωση της αντίστα¬ 
σης και αντεπίθεσης των εργαζόμενων μα¬ 
ζών, αξιοποιώντας όλες τις 
πρόσφατες εμπειρίες: εξέ¬ 
γερση του Δεκέμβρη 2008, 
παρατεταμένος κοινωνι¬ 
κός πόλεμος απ’ τις αρχές 
του 2010 (5η Μάη, κίνη¬ 
μα αγανακτισμένων, «Ιου- 

νιανά», 12 Φλεβάρη 2012, αγώνες ενάντια 
στις διαθεσιμότητες και απολύσεις, φοιτητι¬ 
κό και εκπαιδευτικό κίνημα, αντιφασιστικό 
κίνημα, κινήματα γειτονιών, εργατικοί αγώ¬ 
νες κ.λπ.). Για ν’ αναδείξει ένα σχέδιο ανα- 
συγκρότησης-ανασύνθεσης του εργατικού 
κινήματος. 

- Τέλος, θέλουμε να δείξουμε την ανα¬ 
γκαιότητα μιας νέας επαναστατικής δύνα¬ 
μης, που είναι η βασική προϋπόθεση για μια 
νικηφόρα σύγκρουση με το σύστημα, τους 
υπηρέτες και το κράτος του. 

Στο ψηφοδέλτιο της Ο.Κ.Δ.Ε. συμμετέ¬ 
χουν μέλη διοικήσεων σωματείων, συνδικα¬ 
λιστές και απλοί εργαζόμενοι με σημαντι¬ 
κή συμβολή στις απεργίες και τους αγώνες, 
άνεργοι εργάτες που δραστηριοποιούνται 
σε επιτροπές γειτονιών ενάντια στους πλει- 
στηριασμούς και τις κατασχέσεις, αγωνι¬ 
στές που δραστηριοποιούνται για την υπε¬ 
ράσπιση των μεταναστών και ενάντια στο 
ρατσισμό/φασισμό, φοιτητές ενεργοί στο 
φοιτητικό κίνημα. Έτσι, συμβολίζουμε και 
αναδεικνύουμε και εκείνους τους αγώνες, 
εκείνο το κομμάτι της εργατικής τάξης (με 
μερική απασχόληση και κάθε είδους ελα¬ 
στική εργασία, ανασφάλιστους, άνεργους, 
μετανάστες κ.λπ.) που αποσιωπάται απ’ τα 
ΜΜΕ, τη συνδικαλιστική γραφειοκρατία, 
την αστική διαπλοκή. Που έπαιξαν και παί¬ 
ζουν σημαντικό ρόλο σε όλα τα κινήματα, 
στους μικρούς ή μεγάλους αγώνες. 

Για την Ενίσχυση 
και Νίκη των Αγώνων 

Μια Πραγματικά 
Χρήσιμη Επιλογή 

Στη ρίξτε - Ψηφίστε 

8 Εργατική Πάλη 


ΦΑΚΕΛΟΣ: Εκλογές 


Ιανουάριος 2015 



► Κάτω η Χού 

► Τσακίστε τους Ε 

► ΚΥΒΕΡΝΗ 


Ε δώ και 2,5 χρόνια, οι δυνάμεις της συγκυβέρνη¬ 
σης σπρώχνουν τον ελληνικό λαό όλο πιο βαθιά 
σε μια ανείπωτη φτώχεια και εξαθλίωση, κατα¬ 
στροφή και ταπείνωση. 

Παραγωγή και οικονομία βουλιάζουν. Απολύσεις και 
ανεργία θερίζουν, ειδικά τους νέους και τις παραγωγικές 
ηλικίες. Κάθε σπίτι έχει τουλάχιστον κι έναν άνεργο. Χιλιά¬ 
δες μεταναστεύουν. Εκατομμύρια βρίσκονται στα όρια της 
φτώχειας. Παιδιά λιποθυμούν πεινασμένα στα σχολεία. Χι¬ 
λιάδες νοικοκυριά δεν έχουν ούτε τα στοιχειώδη, βρίσκο¬ 
νται αντιμέτωπα με χρέη, κατασχέσεις, πλειστηριασμούς, 
με τ’ αρπακτικά των τραπεζών. Κύμα απόγνωσης και αυτο¬ 
κτονιών σαρώνει την κοινωνία. 

Υγεία, κοινωνική ασφάλιση, παιδεία διαλύονται. Οι 
υποδομές ξεπουλιώνται σε αετονύχηδες «επενδυτές». Οι 
εργαζόμενοι μετατρέπονται σε δουλοπάροικους. Οι χώροι 
δουλειάς γίνονται κάτεργα, όπου νόμος είναι το δίκιο των... 
εργοδοτών, μικρών και μεγάλων. 

Κατέρρευσαν τα ψέμματα για “δίκχεδδ δΐοΓγ”, «έξοδο απ’ τα 
Μνημόνια», «ανάπτυξη»... Μόνη επιτυχία των Μνημονίων, 
πάνω στα συντρίμμια της οικονομίας και της κοινωνίας: 

- Η διάλυση μισθών και συντάξεων, του εισοδήματος και 
βιοτικού επίπεδου, των δικαιωμάτων και κατακτήσεων των 
εργαζομένων, φτωχών λαϊκών στρωμάτων και νέων. 

- Μια βροχή δισεκατομμυρίων για την ελίτ των καπιταλι¬ 
στών και πλουσίων, αεριτζήδων, τοκογλύφων και μεγαλο- 
φοροφυγάδων, των πολιτικών φίλων τους. 

- Η επιβίωση μιας συμμορίας «πρόθυμων» βουλευτών και 
πολιτικάντηδων, του πιο άθλιου πολιτικού προσωπικού 
που γνώρισε η χώρα! 

Και τώρα, πριν καταρρεύσουν, τίποτα δεν διαπραγματεύ¬ 
τηκαν με την Τρόικα. Συνυπέγραψαν και με τα δύο χέρια 
τρισχειρότερα, εφιαλτικά μέτρα, νέο Μνημόνιο, που θα 
εφαρμόσουν αν παραμείνουν στην εξουσία! 

Χούντα με κοινοβουλευτικό μανδύα. Συντηρούν 
αυτό το άθλιο καθεστώς μ’ ένα τερατώδες Κράτος Έκτακτης 
Ανάγκης. Με ΜΑΤ, ξύλο και βιομηχανία διώξεων ενάντια σ’ 
όποιον αγωνίζεται, ειδικά τους νέους. Με χουντικές Πράξεις 
Νομοθετικού Περιεχομένου, επιστρατεύσεις απεργών, απα¬ 
γόρευση διαδηλώσεων και καταλήψεων. Με κτηνώδη μετα¬ 
χείριση των μεταναστών. Θέλουν να φωλιάσει στην κοινω¬ 
νία ο φόβος, η διαίρεση, το ρατσιστικό μίσος, για να τσακί¬ 
σουν την αντίσταση και τους αγώνες μας. 

Μαυρίζουμε μαζικά ΝΔ-ΠΑΣΟΚ. Να ξηλώσουμε 
όσους μας καταστρέφουν. Να βαθύνουμε την κρίση και απο¬ 
σύνθεσή τους, για να μην ξανασηκώσουν κεφάλι. 

Μαύρο σ’ όλα τα δεκανίκια τους. Δεν ξεγελιόμαστε 
από δήθεν «άφθαρτους», ακόμα πιο λυσσασμένους μνημο- 
νιακούς (Ποτάμι), από ανύπαρκτες «πατριωτικές λύσεις» 
(ΑΝΕΛ). Δεν δίνουμε συγχωροχάρτια (ΔΗΜΑΡ). Μαυρί¬ 
ζουμε την Χρυσή Αυγή, κάθε παλιό ή νέο ακροδεξιό, που θέ¬ 
λει να σώσει το καθεστώς τσακίζοντας τους εργαζόμενους. 


ΟΧΙ ΛΟΓΙΑ ΣΤΗ ΒΟΥΛΗ 
Ενότητα - Αγώνας Παντού 

Οχι στις αυταπάτες και 
αδιέξοδα του ΣΥΡΙΖΑ 

Δεν πρέπει να εμπιστευτού¬ 
με στο ΣΥΡΙΖΑ τις ελπίδες, τον 
πόθο για απαλλαγή απ’ τη σημε¬ 
ρινή άθλια κατάσταση. Δεν αρ- 
κούν κάποια μέτρα ανακούφισης 
της πιο ακραίας φτώχειας και 
εξαθλίωσης, όπως έχει εξαγγείλει 
ο ΣΥΡΙΖΑ. Το μεγάλο, ζωτικό πρόβλημα είναι η επανεκκί¬ 
νηση της οικονομίας - γι’ αυτή δεν έχει κανένα πραγματικό 
πρόγραμμα. Γιατί δεν αρκεί μια «αντιμνημονιακή» πολιτική, 
όταν η οικονομία είναι βραχυκυκλωμένη στην κρίση, χρεο¬ 
κοπία και κατάρρευση του ελληνικού καπιταλισμού. 

Ο ΣΥΡΙΖΑ διαρκώς μετατοπίζεται δεξιά, υποχωρεί και 
στρογγυλεύει θέσεις, δίνει όρκους πίστης στο καθεστώς, 
την καπιταλιστική οικονομία και το Ευρώ, εγγυήσεις στους 
ιμπεριαλιστές. Δεν έχουμε περιθώρια για τέτοιες αυταπάτες: 

- Δεν υπάρχουν «σταθερές λύσεις», μέσα απλά από μια 
κυβερνητική αλλαγή. Απ’ την αναζήτηση σαθρών «πλατιών 
συμμαχιών», με πρόσωπα που για χρόνια υπηρέτησαν το ξε- 
φτισμένο αστικό πολιτικό σκηνικό ή και τα Μνημόνια, προ¬ 
σπαθώντας σήμερα να επιβιώσουν ως μετανοημένα. 

- Δεν υπάρχει «πραγματική ή σκληρή διαπραγμάτευση», 
για όποιον αποδέχεται το ασφυκτικό πλαίσιο του Ευρώ, της 
Ε.Ε. και του ΝΑΤΟ, που επιβάλλουν μνημόνια διάρκειας και 
βαριές δεσμεύσεις. 

- Δεν υπάρχει «προοδευτική αλλαγή των συσχετισμών» 
στην Ε.Ε., μέσα από «εθνικές» συμμαχίες με τις αστικές τά¬ 
ξεις και τους ιμπεριαλιστές των χωρών του Νότου. 

- Δεν υπάρχει «παραγωγική ανασυγκρότηση», χωρίς ρι¬ 
ζικά αντικαπιταλιστικά μέτρα. Χωρίς διαγραφή όλου τους 
χρέους, όχι με καλοπιάσματα και παρακάλια στα λονδρέζι- 
κα σαλόνια των τοκογλύφων, αλλά σε σύγκρουση μαζί τους. 
Χωρίς να πληρώσουν για την κρίση οι καπιταλιστές και οι 
πλούσιοι, όχι με χαριεντίσματα στα συνέδριά του ΣΕΒ, αλλά 
με αποφασιστική ρήξη και αγώνα εναντίον τους. 

- Δεν υπάρχει «δημοκρατική διέξοδος» μέσα απ’ τις κάλ¬ 
πες ή τους αστικούς θεσμούς. Χωρίς τσάκισμα του Κράτους 
Έκτακτης Ανάγκης και των ακροδεξιών συμμοριών του, που 
έχουν φωλιάσει στους κρατικούς μηχανισμούς (ειδικά στα 
σώματα καταστολής). Χωρίς εκκαθάριση της κρατικής και 
κομματικής γραφειοκρατίας, που υπηρέτησε και εφάρμοσε 
τα Μνημόνια, σωρεία αντεργατικών και αντιλαϊκών μέτρων. 

Τέτοιες αυταπάτες έχουν επανειλημμένα δοκιμαστεί και 
αποτύχει, με αποτέλεσμα οδυνηρές ήττες για το εργατικό κί¬ 
νημα, που επανέφεραν τις πιο αντιδραστικές δυνάμεις, ακό¬ 
μα πιο λυσσασμένες. 



Καταστροφική η πολιτική του ΚΚΕ 

Το ΚΚΕ, όσο πιο «ταξικά» ρητο¬ 
ρεύει, τόσο πιο συντηρητική πρα¬ 
κτική υιοθετεί. Απέχει από κάθε 
αυθόρμητη ή ριζοσπαστική κίνη¬ 
ση, καταγγέλει και διασπά αγώνες, 
για να διαχωριστεί από αντίπαλες 
δυνάμεις, σε βάρος των εργαζο¬ 
μένων. Καλλιεργεί την ηττοπάθεια, ψέλνοντας 
μαζί με τους μνημονιακούς ότι τίποτα δεν αλλάζει. Θεω¬ 
ρεί την υπόλοιπη Αριστερά (ιδιαίτερα τα πιο ριζοσπαστικά 
κομμάτια) εχθρό χειρότερο κι απ’ τους μνημονιακούς, εξα- 
πολύοντας επιθέσεις και συκοφαντίες. Να καταδικάσουμε 
αυτή την καταστροφική πολιτική. 

Στη σύγκρουση που έρχεται... 

παγίδα η «χρήσιμη ψήφοο> 

Μπορεί ν’ απαλλαγούμε απ’ τη μνημονιακή συγκυ¬ 
βέρνηση, αλλά και την επόμενη μέρα θα έχουμε απέ¬ 
ναντι την Ε.Ε., τους ιμπεριαλιστές, τοκογλύφους των 
αγορών, καπιταλιστές και μαυραγορίτες που επενδύ¬ 
ουν για τη σωτηρία τους στο μνημονιακό καθεστώς. 
Τους κρατικούς μηχανισμούς καταστολής, όπου κυρί¬ 
ως στηρίζονται οι κυρίαρχες τάξεις. 

Είναι ολέθρια αυταπάτη ότι αυτό το μαύρο μπλοκ θα 
παραχωρήσει οτιδήποτε οικειοθελώς, επειδή ίσως δε¬ 
χτεί ένα πλήγμα στις κάλπες. Ότι θα συμβιβαστεί τε¬ 
λεσίδικα, θα υποχωρήσει αναπότρεπτα μπροστά στους 
«νέους συσχετισμούς». Με μια εκστρατεία φόβου, επι¬ 
στρατεύοντας την οικονομική ισχύ και όλους τους 
μηχανισμούς του, την ταξική σκληρότητα και λύσσα 
του, θα επιχειρήσει να κάμψει τη θέληση του ελληνι¬ 
κού λαού - για να επαναφέρει τους μνημονιακούς, πιο 
αχαλίνωτους, όσο πιο σύντομα μπορεί. Η σύγκρου¬ 
ση μαζί του θα είναι σκληρή, μια μάχη ζωής ή θανά¬ 
του, που δεν θα κριθεί στις κάλπες ή στους «θεσμούς», 
αλλά στους χώρους δουλειάς, τις γειτονιές, τους δρό¬ 
μους. 

Δεν μπορούμε να νικήσουμε χωρίς σχέδιο, με μια πο¬ 
λιτική που στηρίζεται στους διαρκείς συμβιβασμούς. 
Με στραβά εργαλεία, «επιτελεία» που δεν οργανώ¬ 
νουν κανέναν αγώνα, παρά φλυαρούν περί «δημοκρα¬ 
τίας» και «εθνικής προσπάθειας». Οι μνημονιακοί, η 
Ε.Ε. και οι αγορές, οι αστικές δυνάμεις και οι ιμπερι¬ 
αλιστές, αποφασιστικό πλήγμα θα δεχθούν μόνο απ’ 
την ενίσχυση του εργατικού κινήματος και των αγώ¬ 
νων. Μόνη πραγματικά χρήσιμη επιλογή είναι μια επα 
ναστατική οργάνωση που παλεύει σταθερά σ’ αυτή 
την κατεύθυνση, με πρόγραμμα και σχέδιο. 




Τ 


Τσακίστε τους Εκβιαστές της Ε.Ε. και των Αγορών 

Οι επικεφαλής της Ε.Ε., οι γύπες του διεθνούς χρημα- 
τιστικού κεφαλαίου, τα παπαγαλάκια των ΜΜΕ και η ντό¬ 
πια ελίτ, μας απειλούν με χάος, για να κρατήσουν με κάθε 
μέσο στην εξουσία τις υποτακτικές τους κλίκες Σαμαρά-Βε- 
νιζέλου. Απειλούν να συντρίψουν κάθε «απείθαρχο». Απαι¬ 
τούν «τήρηση των συμφωνηθέντων». Μας... επιτρέπουν να 
ψηφίσουμε μόνο υπέρ της συνέχισης της μνημονιακής κα¬ 
ταστροφής! 

Δεν είμαστε δουλοπάροικοι - Δεν τρομοκρατού¬ 
μαστε! Εμπρός να συντρίψουμε τους εκβιαστές, στηριγμέ¬ 
νοι στην ενότητα, την οργάνωση, τον αγώνα μας, με την αλ¬ 
ληλεγγύη των εργαζομένων της Ευρώπης. Να διώξουμε συ¬ 
γκυβέρνηση, Μνημόνια, Τρόικες - για μια νέα πορεία, υπέρ 
των εργαζομένων και φτωχών λαϊκών στρωμάτων. 


Για την Ενίσχυση και Νίκη των Αγώνων 
Μια πραγματικά Χρήσιμη Επιλογή 

Ψηφίζουμε - Στηρίζουμε 

6Γ§αίίΕίρα1ί@οΕ(ΐ6.§Γ 
οΕ(16.§Γ 

ΦΑΚΕΛΟΣ: Εκλογές 

ντα ΝΔ - ΠΑΣΟΚ - Τρόικας 

κβιαστές της Ε.Ε. και των Αγορών 

ΣΗ ΤΩΝ ΕΡΓΑΖΟΜΕΝΩΝ 


Ή ΑΥΤΟΙ Ή ΕΜΕΙΣ 

Άμεση ανάγκη ένα ριζοσπαστικό 
Πρόγραμμα Σωτηρίας 

Η καταστροφή που ζούμε δεν αντιμετωπίζεται με 
ημίμετρα και ψευτολύσεις. Ούτε το πρόβλημα εί¬ 
ναι μόνο τα Μνημόνια ή ακόμα τα χρέη, ελλείμ¬ 
ματα κ.λπ. 

Χρειάζεται μια πολιτική που χτυπάει το κακό στη ρίζα 
του: το καπιταλιστικό σύστημα και την κρίση του, την 
αναρχία της «ελεύθερης αγοράς», τη βάρβαρη λογική του 
κέρδους - τις κυρίαρχες κοινωνικές και πολιτικές δυνά¬ 
μεις, που διαχειρίστηκαν δεκαετίες την οικονομία και την 
κοινωνία, οδηγώντας μας στο γκρεμό - τις «διεθνείς δε¬ 
σμεύσεις της χώρας» (Ε.Ε./Ευρώ, ΝΑΤΟ), που επιβάλ¬ 
λουν τα συμφέροντα των ιμπεριαλιστών. 

Χρειάζεται μια ταξική, αντικαπιταλιστική πολιτική, 
που θα πει καθαρά ΚΑΜΙΑ ΘΥΣΙΑ ΓΙΑ ΤΟ ΣΑΠΙΟ 
ΣΥΣΤΗΜΑ ΤΟΥΣ, βάζοντας ως ύψιστη προτεραιότητα 
τη σωτηρία και επιβίωση των εργαζομένων και των φτω¬ 
χών λαϊκών στρωμάτων, με σύγχρονους όρους, όχι ως 
απελπισμένους δουλοπάροικους. 

Μια επιθετική πολιτική, που δεν θα υποκλίνεται στους 
καπιταλιστές και τους πλούσιους, στις αγορές και τους 
ιμπεριαλιστές, δεν θα τους τρέμει αλλά θα κάνει αυτούς 
να τρέμουν. Που θα εφαρμόσει ένα «αντίστροφο Μνη¬ 
μόνιο», ενάντια σ’ όλους αυτούς, υπέρ των εργαζομένων 
και φτωχών λαϊκών στρωμάτων. Παίρνοντας το χρήμα απ’ 
όπου κι αν βρίσκεται, απ’ τα κέρδη, τους τραπεζικούς λο¬ 
γαριασμούς και φορολογικούς παραδείσους, τις περιου¬ 
σίες των πλουσίων. 

Η επανεκκίνηση της οικονομίας δε γίνεται με μια «ήπια» 
διαχείριση (ανέφικτη άλλωστε) της καπιταλιστικής κα¬ 
τάρρευσης. Παρά με ριζικά μέτρα, που θα ανοίγουν δρό¬ 
μο στη δημοκρατικά σχεδιασμένη αναδιοργάνωση της οι¬ 
κονομίας, σε σοσιαλιστική κατεύθυνση. 

► Άμεση κατάργηση των Μνημονίων και 
Δανειακών Συμβάσεων. Έξω η Τρόικα. 

► ΔΙΑΓΡΑΦΗ ΤΟΥ ΧΡΕΟΥΣ. Στάση πληρωμών 
σε τραπεζίτες-τοκογλύφους. Χρειαζόμαστε νοσο¬ 
κομεία, σχολεία, επενδύσεις και θέσεις εργασίας, υποδο¬ 
μές... Γι’ αυτό πρέπει να κόψουμε μαχαίρι την αιμορρα¬ 
γία της αποπληρωμής τόκων και χρεολυσίων, στους διε¬ 
θνείς και ντόπιους τοκογλύφους ή στην ΕΚΤ και τα κρά¬ 
τη της Ευρωζώνης, που τους εγγυώνται τα κέρδη επιβάλ- 
λοντάς μας Μνημόνια. Ή το χρέος ή εμείς, μέσος δρόμος 
δεν υπάρχει! 

► ΕΞΩ ΑΠΟ ΕΥΡΩ / Ε.Ε. Για μια Ευρώπη των 
Εργαζομένων. Η Ε.Ε. δεν «μεταρρυθμίζεται» υπέρ των 
εργαζομένων και των λαών. Όποιος τα λέει αυτά, είναι 
αφελής ή μας εξαπατά. 

Η Ε.Ε. ενορχηστρώνει τις βάρβαρες αντεργατικές και 
αντιλαϊκές επιθέσεις, τις αντιδημοκρατικές πολιτικές που 
ταπεινώνουν ολόκληρους λαούς. Συνεργάζεται αδίστα¬ 
κτα με ό,τι πιο αντιδραστικό (π.χ. φασίστες στην Ουκρα¬ 
νία), για να προωθήσει τα ιμπεριαλιστικά συμφέροντα. 

Η διατήρηση του Ευρώ (εργαλείο των πολυεθνικών, του 
μεγάλου κεφαλαίου, των ιμπεριαλιστών), απαιτεί Μνημό¬ 
νια Διάρκειας, επιτήρηση και κηδεμονία, μετατροπή χω¬ 
ρών σε «αποικίες χρέους». 

Πρέπει να βγούμε απ’ το Ευρώ - για ν’ αρχίσουμε να ξη¬ 
λώνουμε τα Μνημόνια και να παίρνουμε τον έλεγχο της 
οικονομίας στα χέρια μας, να διαγράψουμε το χρέος. 

Πρέπει να βγούμε απ’ την Ε.Ε - για να σπάσουμε την 
επιτήρηση και κηδεμονία των ιμπεριαλιστών, ν’ αδυνατί¬ 
σουμε και να διαλύσουμε αυτή την αντιδραστική συμμα- 
χία τους ενάντια στους εργαζόμενους και τους λαούς της 


Ευρώπης. 

Η ρήξη με Ευρωζώνη/Ε.Ε. δεν είναι εύκολη, απαιτεί θυ¬ 
σίες και συνολικό αναπροσανατολισμό της οικονομίας. 
Αν όμως οι εργαζόμενοι και τα φτωχά λαϊκά στρώματα εί¬ 
ναι αποφασισμένα, αυτές θα είναι απείρως μικρότερες απ’ 
τη συνέχιση της σημερινής καταστροφής! 

Μπορούμε να νικήσουμε σ’ αυτή τη σύγκρουση, με την 
αλληλεγγύη και τους κοινούς αγώνες μας με τους εργα¬ 
ζόμενους και τους λαούς της Ευρώπης, που σήμερα, σε 
όλο και περισσότερες χώρες, εξεγείρονται ενάντια στις 
βάρβαρες και αντιδημοκρατικές πολιτικές της Ε.Ε., τη 
χούντα των αγορών. Συντρίβοντας το αντιδραστικό τέ¬ 
ρας της Ε.Ε. του κεφαλαίου, του πολέμου, των Μνημο¬ 
νίων, του ρατσισμού. Με στόχο όχι μια εθνική απομόνω¬ 
ση, αλλά την ισότιμη συνεργασία εργαζόμενων και λαών 
σε μια Ευρώπη ενωμένη, δημοκρατική, ριζοσπαστική, σο¬ 
σιαλιστική. 

Για να ξαναβάλουμε μπρος την οικονομία. 

► ΕΘΝΙΚΟΠΟΙΗΣΕΙΣ - ΕΡΓΑΤΙΚΟΣ 
ΕΛΕΓΧΟΣ σε τράπεζες, τομείς-κλειδιά, 
μεγάλες επιχειρήσεις, υποδομές. 

Παραγωγή και οικονομία θα συνεχίσουν να ρημάζουν, 
όσο μένουν δέσμιες της «ιδιωτικής πρωτοβουλίας», στον 
έλεγχο των καπιταλιστών και των «ειδικών» τους, που 
αφού για χρόνια θησαύρισαν απ’ τον ιδρώτα μας, το γύρι¬ 
σαν στην κερδοσκοπία και τις αεριτζίδικες «επενδύσεις», 
υπολογίζοντας να κερδίζουν μόνο απ’ τη διαρκή μείωση 
των μισθών, την απλήρωτη εργασία, τις ελαστικές/δουλι¬ 
κές σχέσεις εργασίας, τη συντριβή των εργατικών δικαι¬ 
ωμάτων... 

Ένα πλατύ πρόγραμμα εθνικοποιήσεων είναι απόλυ¬ 
τα απαραίτητο, για την επανεκκίνηση της οικονομίας - 
και πρώτα-πρώτα του τραπεζικού συστήματος, που σή¬ 
μερα επιβιώνει παρασιτώντας (αφού σώθηκε με δεκάδες 
δις ευρώ του ελληνικού λαού), εισπράττοντας τόκους και 
χρέη, χωρίς να προωθεί καμία επένδυση. Για να σώσουμε 
τις υποδομές (λιμάνια, ενέργεια κ.α.), τον φυσικό και ορυ¬ 
κτό πλούτο κ.λπ. απ’ το ξεπούλημα. Για να ελέγξουμε τη 
διανομή των προϊόντων, τις εισαγωγές και εξαγωγές, ενά¬ 
ντια στα υπερκέρδη «μεσαζόντων» και «καρτέλ», των με¬ 
γάλων/πολυεθνικών εμπορικών επιχειρήσεων. Για να ξα¬ 
νανθίζουμε τα κλειστά εργοστάσια, να αναζωογοννήσου- 
με την αγροτική και κτηνοτροφική παραγωγή. Γιατί κα¬ 
νένας λαός δεν μπορεί να ζήσει αξιοπρεπώς με διαλυμένη 
παραγωγική βάση, όπως θέλουν να μας πείσουν, μόνο με 
«τουριστική βιομηχανία» και αεριτζίδικες υπηρεσίες! 

Κανένας καπιταλιστής, «ειδικός», κρατικός ή κομματι¬ 
κός «σωτήρας» δεν μπορεί να εφαρμόσει τέτοια μέτρα - 
παρά μόνο οι ίδιοι οι εργαζόμενοι, που έχουν συμφέρον 
απ’ αυτά. Με συνελεύσεις και επιτροπές εργατικού/κοι- 
νωνικού ελέγχου παντού, από εργαζόμενους και κατανα¬ 
λωτές, για την οργάνωση της παραγωγής, τη διάθεση των 
προϊόντων, τη ρύθμιση των τιμών κ.λπ. Όλοι εμείς, που 
παράγουμε τον πλούτο και κινούμε την οικονομία, που εί¬ 
μαστε σήμερα θύματα της κρίσης, μπορούμε και πρέπει 
να πάρουμε αυτή την υπόθεση στα χέρια μας, φέρνοντας 
στο προσκήνιο την τεράστια ενέργεια και δύναμη της αυ¬ 
τοοργάνωσής μας. 

► Μαχητική υπεράσπιση των ελευθεριών μας. 
Κάτω το Κράτος Έκτακτης Ανάγκης. Αφοπλισμός 
της αστυνομίας. 

► Ενάντια στον Πόλεμο και τους Ιμπεριαλιστές 
Εμπρηστές του. Έξω από το ΝΑΤΟ. 

Με μια τέτοια πυξίδα, μπορούμε να δώσουμε διέξο¬ 
δο στην κρίση υπέρ των εργαζομένων και φτωχών λαϊ¬ 
κών στρωμάτων. Να διανείμουμε δίκαια τον παραγόμενο 


$ 



πλούτο, που θα ήταν έτσι αρκετός για ένα αξιοπρεπές βι¬ 
οτικό επίπεδο για όλους. Να επιβάλλουμε βαριά φορολο¬ 
γία στο κεφάλαιο και τους πλούσιους, όχι στους εργαζό¬ 
μενους και τους φτωχούς. Να σώσουμε εκατοντάδες δις, 
για να γίνουν επενδύσεις, να βρουν δουλειά οι στρατιές 
των ανέργων, σε πραγματικές θέσεις εργασίας, όχι στην 
κοροϊδία των ελαστικών/δουλικών σχέσεων εργασίας. Να 
ξαναπάρουμε στη δουλειά τους απολυμένους, στο δημό¬ 
σιο ή ιδιωτικό τομέα. Να ξεριζώσουμε την φτώχεια, κό¬ 
ντρα στις υποκριτικές φιλανθρωπικές φιέστες των πλου¬ 
σίων. 

Ένα τέτοιο Πρόγραμμα Σωτηρίας δεν χρειάζεται να εί¬ 
ναι «κοστολογημένο», δηλαδή δήθεν ανεκτό απ’ τους κα- 
πιταλιστές/ιμπεριαλιστές. Αλλά να έχει μια ξάστερη λο¬ 
γική: Να σωθούμε απ’ τον καπιταλισμό. Ή ΑΥΤΟΙ Ή 
ΕΜΕΙΣ - που για να την επιβάλλουμε, δεν πρέπει να σε¬ 
βαστούμε κανένα «ιερό και όσιο» του συστήματος τους! 

Με αποφασιστικούς Αγώνες 
Για μια ΚΥΒΕΡΝΗΣΗ ΤΩΝ ΕΡΓΑΖΟΜΕ¬ 
ΝΩΝ 

Η τεράστια κρίση, η λυσσασμένη επίθεση που δεχόμα¬ 
στε, δεν αντιμετωπίζονται στα πλαίσια ενός σάπιου κοι¬ 
νοβουλευτισμού, που είναι περισσότερο από ποτέ όργανο 
των κυρίαρχων τάξεων εναντίον μας. Οι μνημονιακές και 
αστικές δυνάμεις, το Κράτος Έκτακτης Ανάγκης, η χού¬ 
ντα των αγορών, η Ε.Ε. και οι ιμπεριαλιστές δεν μπορούν 
να νικηθούν με εκλογικές διαδικασίες - αλλά μόνο με τα¬ 
ξικούς αγώνες, εξεγέρσεις, κοινωνικές και προλεταριακές 
επαναστάσεις. 

Πρέπει να επιβάλουμε μια ριζικά διαφορετική δομή 
της εξουσίας, μια Κυβέρνηση των Εργαζομένων: 

- Μέσα απ’ την άνοδο της αυτοπεποίθησης και κινη¬ 
τοποίησης, της ενεργούς συμμετοχής και των αγώνων 
των εργαζόμενων και λαϊκών μαζών. 

- Με δημοκρατικό σχεδίασμά της οικονομίας και 
όλων των μεγάλων κοινωνικών επιλογών (σχέσεις εργα¬ 
σίας, περιβάλλον, διατροφή κ.λπ.). 

- Με όργανα βάσης, συνελεύσεις, επιτροπές και συμ¬ 
βούλια, με εκλεγμένους και άμεσα ανακλητούς αντιπρο¬ 
σώπους, που θα λειτουργούν ως «φτηνή κυβέρνηση». Όχι 
τη διεφθαρμένη, ανίκανη γραφειοκρατία του αστικού 
κράτους και μιας πλούσιας ελίτ. 

Οι εργαζόμενοι και τα φτωχά λαϊκά στρώματα πρέπει 
να είναι όχι μόνο πηγή κάθε εξουσίας, αλλά και άμεσος 
φορέας άσκησής της. Σε μια Σοσιαλιστική Δημοκρατία, 
που καμία σχέση δεν έχει με τα εκτρώματα του λεγάμενου 
«υπαρκτού σοσιαλισμού». Ανοίγοντας τον δρόμο για τον 
Σοσιαλισμό, τη μόνη πραγματική διέξοδο. 

Για μια επαναστατική δύναμη 
Αγωνιστείτε με την Ο.Κ.Δ.Ε. 

Πάνω απ’ όλα χρειαζόμαστε μια επαναστατι¬ 
κή δύναμη. Στην πρώτη γραμμή των αγώνων, με 
μια ενωτική πολιτική μέσα στο κίνημα, πάνω σ’ 
ένα πρόγραμμα σωτηρίας των εργαζομένων και 
στη βάση της ταξικής ανεξαρτησίας. Ικανή να συ- 
γκρουστεί ιδεολογικά, πολιτικά και πρακτικά με 
την αστική τάξη και την Ε.Ε., τα κόμματα και το 
κράτος τους. Το χτίσιμό της σε Ελλάδα και Ευρώ¬ 
πη είναι ο στόχος μας. 

10 Εργατική Πάλη 


ΟΙΚΟΝΟΜΙΑ 


Ιανουάριος 2015 


Μεταφέρεται στο οικονομικό επίπεδο 

0 Ψυχρός πόλεμος Δόσης-Ρωσίπς 


Τ ους τελευταίους δύο μήνες, το 
οικονομικό σκέλος του ψυχρού 
πολέμου μεταξύ Ρωσίας και δυ¬ 
τικών ιμπεριαλιστών έχει αρχί¬ 
σει να αναβαθμίζεται σε σχέση με το πολι- 
τικο-στρατιωτικό. Το τελευταίο παραμένει, 
προς το παρόν, λίγο-πολύ σταθερό: οι εκα¬ 
τέρωθεν απελάσεις διπλωματών ή επιχειρη¬ 
ματιών και οι στρατιωτικές ασκήσεις ετοιμό¬ 
τητας συνεχίζονται, ενώ η σύγκρουση μετα¬ 
ξύ αντιφασιστών και ουκρανικής φασιστι¬ 
κής κυβέρνησης έχει μετριαστεί, λόγω χει¬ 
μώνα και της μισο-τηρούμενης εκεχειρίας. 
Όμως, στο οικονομικό επίπεδο, έχει αρχίσει 
να κλιμακώνεται επικίνδυνα η ένταση, κα¬ 
θώς η Ρωσία αρχίζει ήδη να βυθίζεται σε βα¬ 
ριά οικονομική κρίση. 

Το εμπάργκο που έχει επιβληθεί από 
τους δυτικούς ιμπεριαλιστές στα ρωσικά 
εμπορεύματα προξενεί τη μικρότερη ζημιά. 
Τα σημαντικότερα οικονομικά όπλα των δυ¬ 
τικών είναι οι περιορισμοί στην κίνηση κε¬ 
φαλαίων και η κατρακύλα της τιμής του πε¬ 
τρελαίου. Οι περιορισμοί όχι μόνο οξύνθη- 
καν το τελευταίο διάστημα, αλλά, σε συν¬ 
δυασμό με τη φυσιολογική ανακατεύθυνση 
κεφαλαίων (είτε ρωσικών είτε άλλων) από 
τη Ρωσία προς τις ΗΠΑ - λόγω της αύξη¬ 
σης των επιτοκίων στις ΗΠΑ - έχουν οδηγή¬ 
σει στα πρόθυρα στραγγαλισμού τη ρωσική 
οικονομία. Το τελειωτικό χτύπημα όμως το 
έδωσε η κατρακύλα της τιμής του πετρελαί¬ 
ου, από τα 110 δολάρια ανά βαρέλι τον Γενά¬ 
ρη του 2014 στα 60 δολάρια. 

Η κατακρήμνιση της τιμής του μαύρου 
χρυσού οφείλεται δευτερευόντως στην πα¬ 



Μ έσα σε έξι μήνες, οι τιμές του 
πετρελαίου έπεσαν σχεδόν 
50% (116 δολάρια το βαρέλι 
τον Ιούνιο, κάτω από 60 δο¬ 
λάρια τον Δεκέμβριο). 

Μετά από περίπου 15 χρόνια (1985-6 
έως 2001-2), όπου οι τιμές (ονομαστικές) κυ¬ 
μαίνονταν γύρω στα 20 δολάρια, η σταθερή 
(με σύντομη εξαίρεση το ξέσπασμα της κρί¬ 
σης το 2008) άνοδος έφερε την τιμή στα 120 
δολάρια το 2012, κυρίως λόγω της αυξημέ¬ 
νης ζήτησης που γεννούσαν οι ψηλοί ρυθμοί 
ανάπτυξης των ΒΚΙΟδ (Βραζιλία, Ρωσία, Ιν¬ 
δία, Κίνα, Ν. Αφρική). 

Η σημερινή πτώση οφείλεται κυρίως στην 
απότομη αύξηση της προσφοράς, αλλά και 
σε γεωπολιτικές αντιπαραθέσεις που βρίσκο¬ 
νται σε έξαρση. 

Η επιβράδυνση των παγκόσμιων ρυθμών 
ανάπτυξης δεν προοιωνίζουν για το άμεσο 
μέλλον τους ίδιους ρυθμούς αύξησης της ζή¬ 
τησης υδρογονανθράκων. Οι ρυθμοί ανά¬ 
πτυξης των ΒΚΙΌδ έχουν μειωθεί σημαντι¬ 
κά (Κίνα και Βραζιλία αναμένεται ν’ ανα¬ 
πτυχθούν με μικρότερους ρυθμούς, η Ρωσία 
μπαίνει σε ύφεση), Ε.Ε. και Ευρωζώνη βρί¬ 
σκονται σε στασιμότητα ή και ύφεση, η Ια¬ 
πωνία το ίδιο. 

Ωστόσο, καθοριστική για την πτώση είναι 
η απότομη αύξηση της προσφοράς πετρελαί¬ 


γκόσμια οικονομική κρίση (στασιμότητα της 
ευρωπαϊκής οικονομίας, το χαμηλότερο πο¬ 
σοστό ανάπτυξης της τελευταίας 40ετίας 
στην Κίνα, κ.α.) ή στην αυξημένη παραγω¬ 
γή πετρελαίου (και στη συνακόλουθη μείω¬ 
ση των αγορών πετρελαίου από τη διεθνή 
αγορά) από τις ΗΠΑ, λόγω της νέας μεθό¬ 
δου άντλησής του από σχιστολιθικά πετρώ¬ 
ματα. Πρωτίστως, οφείλεται στο συνειδητό 
σχέδιο των ΗΠΑ και της Σαουδικής Αραβί¬ 
ας να εξοντώσουν οικονομικά τη Ρωσία, τη 
Βενεζουέλα και το Ιράν, που δεν αντέχουν 
μια πτώση της τιμής του πετρελαίου κάτω 
από τα 100 δολάρια ανά βαρέλι. Έτσι εξη¬ 
γείται και η κάθετη άρνηση της Σαουδικής 
Αραβίας να μειώσει την παραγωγή πετρε¬ 
λαίου, ώστε να αυξηθεί η τιμή του. 

Οι δυτικοί ιμπεριαλιστές, πριν ξεκινή¬ 
σουν τον ψυχρό πόλεμο, γνώριζαν πολύ 
καλά τη φύση της ρωσικής οικονομίας: 
απαρχαιωμένη και αναποτελεσματική βιο¬ 
μηχανία, ελλειμματικός χρηματοπιστωτι¬ 
κός τομέας και υπερεξάρτηση από τις εξα¬ 
γωγές πετρελαίου, φυσικού αερίου και πρώ¬ 
των υλών. Πράγματι, οι εξαγωγές πετρελαί¬ 
ου και φυσικού αερίου αντιπροσωπεύουν το 
70% των ρωσικών εξαγωγών, ενώ τα έσο¬ 
δα απ’ αυτά αποτελούν σχεδόν το 50% των 
εσόδων του ρωσικού κρατικού προϋπολογι¬ 
σμού. Έτσι, η κατακόρυφη μείωση της τιμής 
του πετρελαίου και ο αποκλεισμός από τις 
διεθνείς αγορές κεφαλαίων βυθίζει τη Ρωσία 
σε βαριά οικονομική κρίση. 

Παράλληλα, το ρούβλι έχει υποτιμη¬ 
θεί κατά 40% έναντι του ευρώ και κατά 60% 
έναντι του δολαρίου, σε σχέση με τον Γε¬ 


ου στη διεθνή αγορά, προερχόμενη από χώ¬ 
ρες εκτός ΟΠΕΚ (κυρίως ΗΠΑ και Καναδά). 
Ο ΟΠΕΚ, στην τελευταία τακτική σύνοδό 
του τον Νοέμβριο, αποφάσισε να μην περι¬ 
κόψει την παραγωγή του για να συγκρατη¬ 
θούν οι τιμές (όπως είχε κάνει το 2008), αφή- 
νοντάς τις να κατρακυλήσουν. Διακηρυγμέ¬ 
νος στόχος του να μην χάσει περισσότερα 
μερίδια αγοράς, παρά το πρόσκαιρο πλήγμα 
στα έσοδά του. 

Οι ψηλές τιμές είχαν προσελκύσει κεφά¬ 
λαια στην έρευνα για νέα κοιτάσματα και 
στις νέες τεχνολογίες εξόρυξης. Είχαμε εκρη¬ 
κτική αύξηση στην άντληση πετρελαίου από 
σχιστολιθικά πετρώματα στις ΗΠΑ, με πτώ¬ 
ση του κόστος (από 70 δολάρια σε λιγότε¬ 
ρο από 57 δολάρια, αναμένεται περαιτέρω 
μείωση), καθιστώντας τα πλέον αξιοποιήσι- 
μα. Από 0,5% της παγκόσμιας παραγωγής το 
2008, η αμερικανική βιομηχανία σχιστολιθι- 
κού πετρελαίου καλύπτει σήμερα το 3,7% Οι 
ΗΠΑ αύξησαν τη συνολική τους παραγωγή 
με ρυθμό ρεκόρ (5 εκ. βαρέλια το 2008, πάνω 
από 9 εκ. βαρέλια το 2014), έγιναν η τρίτη 
πετρελαιοπαραγωγός χώρα. Από το 2013, 
έχουν μετατραπεί σε καθαρό εξαγωγέα (αν 
και με ελάχιστες ποσότητες). 

Ακολουθεί ο Καναδάς. Ένα μεγάλο κοίτα¬ 
σμα (υπολογίζεται σε 173 δισ. βαρέλια) βρί¬ 
σκεται στα αμμώδη πετρώματα της Αλμπέρ- 
τα. Η μείωση του κόστους εξόρυξης την κά¬ 
νει αποδοτική, ακόμα και με τιμές γύρω απ’ 
τα 50 δολάρια. Έχουν ξεκινήσει σχέδια (μέ¬ 
χρι και η κατασκευή αγωγών προς ΗΠΑ και 
Κίνα) για υπερδιπλασιασμό της παραγωγής 
την επόμενη πενταετία. 

Οι περιβαλλοντικές επιπτώσεις απ’ αυτές 
τις εξορύξεις είναι ιδιαίτερα βαριές. Συνοπτι¬ 
κά μόνο αναφέρουμε ότι υπάρχουν τεράστιοι 


νάρη του 2014 - είναι οι μεγαλύτερες απώ¬ 
λειες μετά την περίφημη κρίση του 1998. Ο 
δείκτης ΚΤ5 στο Χρηματιστήριο της Μό¬ 
σχας (που αποτιμάται σε δολάρια) έχει πέ¬ 
σει στα χαμηλότερα πενταετίας, γύρω στις 
800 μονάδες, ενώ το επιτόκιο των δεκαε¬ 
τών ομολόγων του ρωσικού δημοσίου έχει 
ξεπεράσει ήδη το 12,5%, το υψηλότερο επί¬ 
πεδο από τον Μάρτη του 2009. Οι εξαγωγές 
έχουν μειωθεί φέτος κατά 140 δις, περίπου 
κατά 35%, ενώ τα κεφάλαια που έχουν φύγει 
από τη Ρωσία μέσα στο 2014 υπολογίζονται 
σε πάνω από 128 δις δολάρια. 

Αυτή η ραγδαία επιδείνωση ανάγκασε 
την Κεντρική Τράπεζα της Ρωσίας να προ¬ 
χωρήσει σε ενέσεις ρευστότητας προς τις 
επιχειρήσεις, να διασώσει δύο μεσαίου μεγέ¬ 
θους τράπεζες που κινδύνευαν με χρεοκοπία 
και κυρίως να παρέμβει για να συγκρατήσει 
την κατρακύλα του ρουβλιού, είτε αυξάνο¬ 
ντας το επιτόκιο δανεισμού από το 10% στο 
17%, είτε ρίχνοντας στην αγορά 80 δις δολά¬ 
ρια από τα συναλλαγματικά της διαθέσιμα. 
Παρόλα αυτά, η κατρακύλα του ρουβλιού 
δεν ανακόπηκε και έτσι δυσκολεύει υπέρ¬ 
μετρα η αποπληρωμή του εξωτερικού χρέ¬ 
ους της Ρωσίας, που προσεγγίζει το 40% του 
ΑΕΠ, καθώς και του χρέους των ρωσικών 
επιχειρήσεων στις διεθνείς αγορές (ανέρχε¬ 
ται σε 200 δις περίπου). 

Ο Πούτιν εμφανίζεται ψύχραιμος, δη¬ 
λώνοντας ότι δεν θα απαγορεύσει την ελεύ¬ 
θερη κίνηση κεφαλαίων, αλλά ταυτόχρο¬ 
να προετοιμάζεται και για σφοδρό οικονο¬ 
μικό πόλεμο, είτε επιβάλλοντας απαγόρευ¬ 
ση στις εξαγωγές σιτηρών για να αντιμετω¬ 


κίνδυνοι μόλυνσης του υδροφόρου ορίζοντα 
(απαιτούνται τεράστιες ποσότητες νερού το- 
ξικά «εμπλουτισμένου»), καταστροφής τε¬ 
ράστιων εκτάσεων κωνοφόρων δασών, ενώ 
υπάρχουν ενδείξεις ότι η υδραυλική ρωγμά- 
τωση (χρησιμοποιείται για την εξόρυξη του 
σχιστολιθικού πετρελαίου) αποσταθεροποιεί 
τον ίδιο τον φλοιό της γης. 

Παράλληλα, αναζητούνται διαρκώς νέα 
κοιτασμάτων σ’ όλο τον κόσμο, ενώ βρίσκο¬ 
νται σε εξέλιξη σχέδια άντλησης από μεγά¬ 
λα θαλάσσια βάθη στα ανοιχτά της Βραζιλί¬ 
ας και στην Αρκτική. 

Έτσι, η απειλή να χάσει ο ΟΠΕΚ σημα¬ 
ντικά μερίδια της παγκόσμιας αγοράς είναι 
πραγματική. Μέσα στο 2013 έχασε 2,5%, ενώ 
αναμενόταν να χάσει ακόμα 8% τα επόμενα 
5 χρόνια. Κάτι που συνήθως δεν αναφέρεται 
είναι πως οι υψηλές τιμές έδωσαν ώθηση και 
στην ανάπτυξη των εναλλακτικών πηγών 
ενέργειας (αιολική, ηλιακή κ.λπ.). 

Τον τόνο στην τελευταία σύνοδο του 
ΟΠΕΚ έδωσε η Σαουδική Αραβία, αρνούμε- 
νη να μειώσει την παραγωγή της. Δεν μας εν¬ 
διαφέρει αν η τιμή θα είναι 20 δολάρια, δήλω¬ 
σε ο υπουργός ενέργειας της Σαουδικής Αρα¬ 
βίας, που μπορεί ν’ αντέξει τις χαμηλές τιμές, 
αφού έχει εξαιρετικά μικρό κόστος παραγω¬ 
γής (περίπου 5 δολάρια το βαρέλι) και τερά¬ 
στια συναλλαγματικά αποθέματα (περίπου 
900 δις δολάρια). Τιμές κάτω απ’ τα 70 δολά¬ 
ρια μπορούν ν’ αντέξουν ακόμα τα Ηνωμέ¬ 
να Αραβικά Εμιράτα και το Κουβέιτ. Για τις 
υπόλοιπες χώρες του ΟΠΕΚ, τα πράγματα εί¬ 
ναι δύσκολα. Η Βενεζουέλα (95% των συνο¬ 
λικών εσόδων απ’ την εξαγωγή πετρελαίου) 
αντιμετωπίζει ήδη τεράστια οικονομικά προ¬ 
βλήματα και η κυβέρνηση Μαδούρο θα δο¬ 
κιμαστεί σκληρά. Ιράν και Ιράκ θα αντιμετω¬ 



πιστεί η προβλεπόμενη επισιτιστική κρίση, 
είτε επιβάλλοντας στις ρωσικές επιχειρήσεις 
που έχουν διεθνείς δραστηριότητες να πλη¬ 
ρώσουν τώρα σε δολάρια τους ετήσιους φό¬ 
ρους τους. Βέβαια, η Ρωσία δεν βρίσκεται 
στην αδύναμη θέση του 1998, λόγω της οι¬ 
κονομικής της ανάπτυξης την τελευταία δε¬ 
καπενταετία, που σε μεγάλο βαθμό οφεί¬ 
λεται στην αύξηση της τιμής των πρώτων 
υλών. Την εξαετία 2003-08 το ΑΕΠ της Ρω¬ 
σίας αυξανόταν ετησίως 7% κατά μέσο όρο, 
το 2009 γνώρισε τεράστια μείωση -7,8%, το 
2010-11 ανακάμπτει με αύξηση, και τις δύο 
χρονιές, κατά 4,5%, ενώ το 2012 η αύξηση 
του ΑΕΠ περιορίζεται στο 3,4% και το 2013 
στο πενιχρό 1,3%. Για το 2014 προβλέπεται 
αύξηση γύρω στο 1%, όμως για το 2015 προ- 
βλέπεται μείωση κατά 4,8%, αν η τιμή του 
πετρελαίου παραμείνει κάτω από τα 60 δο¬ 
λάρια ανά βαρέλι. Η Κεντρική Τράπεζα δι¬ 
αθέτει ακόμη αποθέματα 415 δις δολαρίων 
και περίπου 1.169 τόνους χρυσού (περίπου 
το 10% των παγκόσμιων διαθεσίμων). 

Παρόλα αυτά, είναι γεγονός ότι έχει αρ¬ 
χίσει η αντίστροφη μέτρηση για τον πλήρη 
στραγγαλισμό της ρωσικής οικονομίας (και 
την εκτεταμένη φτωχοποίηση του ρωσικού 
λαού), αν και η οριστική επικράτηση των δυ¬ 
τικών ιμπεριαλιστών δεν θα είναι εύκολη, 
καθώς τόσο ο Πούτιν όσο και οι άλλες ανα- 
δυόμενες οικονομίες γνωρίζουν πολύ καλά 
τι διακυβεύεται. 

■ Ηρακλής Χριστοφορίδης 


πίσουν μεγάλες δυσκολίες, το ίδιο τα αφρι¬ 
κανικά μέλη του ΟΠΕΚ (Νιγηρία, Λιβύη, Αλ¬ 
γερία, Αγκόλα), που η συνοχή του θα δοκι¬ 
μαστεί. Πόσο μάλλον που ο ανταγωνισμός 
Ιράν-Σαουδικής Αραβίας στη Μέση Ανατο¬ 
λή βρίσκεται σε πλήρη εξέλιξη. 

Από την άλλη, μπορεί η βιομηχανία σχι- 
στολιθικού πετρελαίου στις ΗΠΑ να χτυπη¬ 
θεί (ορισμένες εταιρίες κινδυνεύουν με χρεο¬ 
κοπία), όμως συνολικά η αμερικανική οικο¬ 
νομία μάλλον θα αντισταθμίσει τις απώλει¬ 
ες (οι χαμηλές τιμές αναμένεται να τονώσουν 
λίγο τους ρυθμούς ανάπτυξης). 

Το σημαντικότερο είναι ότι δύο τουλάχι¬ 
στον χώρες, στο στόχαστρο των ΗΠΑ, θα 
υποφέρουν από την πτώση των τιμών. Εκτός 
απ’ τη Βενεζουέλα, η άλλη είναι η Ρωσία. 
Σύμφωνα με το περιοδικό Εοοηοιηίδΐ, η ρω¬ 
σική οικονομία χρειάζεται τιμές πάνω απ’ τα 
90 δολάρια για ν’ αποφύγει την ύφεση (τα 
έσοδα απ’ τις εξαγωγές πετρελαίου και φυσι¬ 
κού αερίου αποτελούν το 68% του συνόλου 
των εξαγωγών). Μια μακροχρόνια πτώση τι¬ 
μών (και του φυσικού αερίου, που είναι άμε¬ 
σα συνδεδεμένη) θα έχει πολύ μεγαλύτερες 
επιπτώσεις από τις κυρώσεις που έχουν επι¬ 
βάλει Ουάσιγκτον και Βρυξέλλες στη Μό- 
σχα. 

Δεν πρόκειται μόνο για έναν καυγά ανά¬ 
μεσα στη Σαουδική Αραβία και τη βιομηχα¬ 
νία σχιστολιθικού πετρελαίου των ΗΠΑ. Οι 
χαμηλές τιμές υπονομεύουν κρίσιμους αντι¬ 
πάλους τόσο των ΗΠΑ όσο και της Σαουδι¬ 
κής Αραβίας, όπως η Ρωσία, το Ιράν και η Βε¬ 
νεζουέλα, με τους οποίους υπάρχουν ανοιχτά 
πολλά μέτωπα σε Ευρώπη (Ουκρανία), Μέση 
Ανατολή (Συρία κ.α.) και Λατινική Αμερική. 

Μ Χρηστός Νομίδης 


Μεγάλη πτώση στις τιμές του πετρελαίου 

ΟΥΚΡΑΝΙΑ 

Όλο και πιο στρατηγικά τα χαρακτηριστικά της σύγκρουσης 



▲ Ανταλλαγή αιχμαλώτων μεταξύ Κιέβον και ανταρτών αυτονομιστών 


Α ν και υποτίθεται ότι ισχύει η 
κατάπαυση του πυρός, που 
έχει συμφωνηθεί από τις 9/12, 
και ότι βρίσκονται σε εξέλιξη 
συνομιλίες μεταξύ της «τριμερούς ομά¬ 
δας» - δηλαδή εκπροσώπων της Ουκρα¬ 
νίας, της Ρωσίας και του ΟΑΣΕ (Οργα¬ 
νισμός για την Ασφάλεια και Συνεργα¬ 
σία στην Ευρώπη), με τη συμμετοχή και 
«εκπροσώπων των παράνομων ένοπλων 
ομάδων», όπως αποκαλούν οι ουκρανοί 
φασίστες τους αντάρτες του Ντονμπάς-, 
κάθε άλλο παρά υπάρχουν ενδείξεις ότι η 
κρίση στην Ουκρανία βρίσκεται σε εκτό¬ 
νωση. Μπορεί να έγινε στο τέλος του Δε¬ 
κέμβρη η σύμφωνη μένη ανταλλαγή αιχ¬ 
μαλώτων -222 αντάρτες αυτονομιστές 
με 150 Ουκρανούς στρατιώτες- υπό την 
επίβλεψη του ΟΑΣΕ, μπορεί να έσπευ- 
σαν στο Κίεβο οι εταίροι των Ρώσων 
στην Ευρασιατική Οικονομική Συνεργα¬ 
σία (ο Λουκασένκο, πρόεδρος της Λευ¬ 
κορωσίας, και ο Ναζαρμπάγιεφ, πρόε¬ 
δρος του Καζακστάν), μπορεί να έσπα¬ 
σαν τα τηλέφωνα μεταξύ Βερολίνου, 
Παρισιού, Μόσχας και Κιέβου μέσα στα 
Χριστούγεννα, αλλά οι συνομιλίες στο 
Μινσκ της Λευκορωσίας παραπαίουν. 

Στις περιοχές του Ντονμπάς που 
ελέγχουν οι αντάρτες, είναι φανερό ότι 
χρησιμοποίησαν την ισχύουσα εκεχειρία 
για να αναδιατάξουν τις δυνάμεις τους 
-ενώ μάλλον συνεχίστηκε ο εξοπλισμός 
τους απ’ τη Ρωσία- και από τον ουκρανι¬ 
κό σταρτό για να βρει ενισχύσεις, να πι¬ 
έσει τη Δύση να δώσει όπλα και να ανε¬ 
βάσει το ηθικό του, μετά τις συντριπτικές 
ήττες που υπέστη πριν την ανακωχή. 

Οι προτάσεις εξεύρεσης συμφωνίας 
μάλλον βρίσκονται σε χειρότερο σημείο 
από πριν, ιδιαίτερα μετά την υπαναχώ¬ 
ρηση του Κιέβου σε σχέση με την απο¬ 
κέντρωση και τη χορήγηση ειδικού καθε¬ 
στώτος στις επαρχίες του Λουγκάνσκ και 
του Ντόνετσκ. Το Κίεβο τώρα έχει απλώς 
στόχο τη δημιουργία μιας αποστρατιωτι- 
κοποιημένης ζώνης 30 χλμ., χωρίς καμιά 
παραχώρηση στο διοικητικό επίπεδο, για 
να ξαναδιεκδικήσει την κυριαρχία στην 
περιοχή όταν θα υπάρχουν ευνοϊκότερες 
συνθήκες. Ταυτόχρονα, οι φασίστες του 
Κιέβου ασκούν πίεση στους κατοίκους 
του Ντονμπάς απειλώντας ότι θα κλεί- 
σουν τους διακόπτες της θέρμανσης και 
της ενέργειας. Απειλούν επίσης με δια¬ 
κοπή της χρηματοδότησης των ορυχείων 
και των μεγάλων βιομηχανιών της περιο¬ 
χής. Όλα τα μεγάλα συγκροτήματα μέχρι 
τώρα είχαν κρατική χρηματοδότηση και 
ήταν προσανατολισμένα στις εξαγωγές, 
αν επομένως δεν χρηματοδοτούνται και 
δεν εξάγουν (λόγω του μη αναγνωρισμέ¬ 
νου καθεστώτος των περιοχών αυτών), 
θα αντιμετωπίσουν προβλήματα. Ήδη 
έχουν κοπεί από το Κίεβο η χορήγηση 
συντάξεων και προνοιακών επιδομάτων, 
με τη δικαιολογία της έλλειψης πόρων, 
ενώ διακόπτουν τα δρομολόγια προς την 
Κριμαία, που τώρα μπορεί να προσεγγι¬ 
στεί μόνο αεροπορικά και ατμοπλοϊκά 
από την Ρωσία! 

Παράλληλα, οι εξαγγελίες των φασι¬ 
στών δείχνουν την κατεύθυνσή τους το 
επόμενο διάστημα. Ανέγερση φράκτη 
μήκους 2.000 χιλιομέτρων -κατά μήκους 
των συνόρων με την Ρωσία-, τον οποίο 


ο πρωθυπουργός Γιατσένιουκθεωρεί«... 
προς όφελος και την Ουκρανίας και της 
Ευρώπης»! Διαταγή για τρία κύματα επι¬ 
στρατεύσεων και αγορά νέων όπλων και 
στρατιωτιού υλικού από το ξεωτερικό 
εντός του 2015... όταν «δεν υπάρχουν 
πόροι» για τις συντάεις στο Ντονμπάς! 

Η οικονομική κρίση τόσο στην Ου¬ 
κρανία όσο και τη Ρωσία (βλ. σχετι¬ 
κό άρθρο) καθιστούν τις διαφορές στην 
Ουκρανία μεταξύ των ρώσων και δυτι¬ 
κών ιμπεριαλιστών στρατηγικής σημασί¬ 
ας. Στο Κίεβο του ΔΝΤ και των Μνημο¬ 
νίων η κατάσταση της οικονομίας είναι 
τραγική και θα γίνεται ολοένα πιο δυσοί¬ 
ωνη, όσο ο εμφύλιος θα χρονίζει. Οι Ευ¬ 
ρωπαίοι και το ΔΝΤ τάζουν αλλά και ζη¬ 
τάνε εξοντωτικά για το λαό μέτρα, πράγ¬ 
μα που κάνει δύσκολο για τους φασί¬ 
στες να διατηρήσουν την πολιτική υπο¬ 
στήριξη ακόμα και στις κεντρικές και δυ¬ 
τικές περιοχές, πόσο μάλλον στις νότιες 
και ανατολικές και ιδιαίτερα στις εργατι¬ 
κές και μαζικές πόλεις στην Οδησσό, το 
Χάρκοβο και το Ντιενοπετρόβσκ, όπου 
και στις τελευταίες εκλογές υπερίσχυ- 
σαν τα αντιπολιτευτικά κόμματα! Μέσα 
στο 2015 θα πρέπει το Κίεβο να ξοφλήσει 
ομόλογα αξίας 28 δις δολαρίων, πράγμα 
που σημαίνει ότι θα πρέπει να προχωρή¬ 
σει σε αναδιάρθρωση του χρέους στους 
επόμενους μήνες, άρα και σε νέα μνημό¬ 
νια! 

Από την άλλη, η Ρωσία πιέζει προει¬ 
δοποιώντας ότι το Κίεβο θα πρέπει να τε¬ 
τραπλασιάσει τον όγκο των εισαγωγών 
σε φυσικό αέριο, αν θέλει να διασφαλι¬ 
στεί η ομαλή τροφοδοσία της Ευρώπης 
τον χειμώνα. Με λίγα λόγια, καλεί το Κί¬ 
εβο και τους ξένους δανειστές του να βά¬ 
λουν το χέρι ακόμα πιο βαθιά στην τσέ¬ 
πη. Είναι χαρακτηριστικές οι δηλώσεις 
της νέας υπουργού οικονομικών Νάτα- 
λι Γιαρέσκο -που είναι αμερικανίδα πο¬ 
λίτης, βετεράνος του Στέιτ Ντιπάρτμεντ 
και πρόσφατα πολιταγραφημένη Ουκρα¬ 
νή!-, ότι προτεραιότητα του Κιέβου είναι 
η αποπληρωμή του χρέους και οι αμυντι¬ 
κές δαπάνες! «Μας περιμένει δύσκολη 
χρονιά», τόνισε η Γιαρέσκο από το βήμα 
της Ράντα (Βουλή), ζητώντας ουσιαστι¬ 
κά εδώ και τώρα την έγκρισή τους προ- 
κειμένου να εκταμιευτεί άμεσα η επόμε¬ 
νη δόση του δανείου από το ΔΝΤ. «Χω¬ 
ρίς τη βοήθεια των εταίρων μας, δεν θα 
τα καταφέρουμε να ξεπεράσουμε την 
κρίση»! Αλλά και από τη μεριά της Ρω¬ 
σίας, η κρίση, που οφείλεται κατά ένα μέ¬ 
ρος στις κυρώσεις των δυτικών ιμπερια¬ 


λιστών και στον οικονομικό τους πόλεμο 
εναντίον της, την υποχρεώνει να ανατρέ¬ 
ξει σε στήριξη από τους συμμάχους της 
πέρα απ’ τη Δύση. Με λίγα λόγια, η σύ¬ 
γκρουση στην Ουκρανία εδραιώνει όλο 
και περισσότερο τη στροφή της Ρωσίας 
προς ανατολάς με την Ευρωσιατική Οι¬ 
κονομική Συνεργασίας -είναι χαρακτηρι¬ 
στικό ότι με την εμφάνιση της κρίσης στη 
Ρωσία, οι πρόεδροι της Λευκορωσίας και 
του Καζακστάν έσπευσαν στο Κίεβο να 
πιέσουν για κάποια διευθέτηση, ώστε 
να εκτονωθεί η κρίση-, τους ΒΚΙΟδ και 
την Οικονομική Συνεργασία της Σαγκά- 
ης. Χαρακτηριστικές είναι οι πρόσφα¬ 
τες συμφωνίες με την Ινδία για την αγο¬ 
ρά 12 πυρηνικών αντιδραστήρων και τη 
συμπαραγωγή στρατιωτικών ελικοπτέ¬ 
ρων και με την Κίνα για την παροχή ευ¬ 
νοϊκών δανείων και επενδύσεων σε υπο¬ 
δομές. Τέλος, η συμφωνία με την Τουρ¬ 
κία για την κατασκευή αγωγού φυσικού 
αερίου, που θα φτάνει στα σύνορα με την 
Ελλάδα, παρακάμπτοντας την Ουκρα¬ 
νία, σε αντικατάσταση του δουΛ δίτεαηι 
(που θα πήγαινε στη Βουλγαρία και μέσω 
αυτής σε Σλοβακία, Αυστρία, Ουγγαρία, 
Ιταλία, Σερβία), επειδή η βουλγαρική κυ¬ 
βέρνηση κάτω από την πίεση των ΗΠΑ 
και Ε.Ε. οδηγήθηκε στη διακοπή των ερ¬ 
γασιών του δουΐΒ δίτε&ηι, προκειμένου 
να μην χάσει η Ουκρανία τα προνόμια 
μιας χώρας Ιτ&ηδίί για το ρώσικο φυσικό 
αέριο. Η Ρωσία προσπαθεί με κάθε τρόπο 
στον ανταγωνισμό της με τους δυτικούς 
ιμπεριαλιστές να αξιοποιήσει τα ρήγμα¬ 
τα που εμφανίζονται, για να προωθή¬ 
σει τα συμφέροντά της. Έτσι παρέκαμψε 
την Ουκρανία και τη Βουλγαρία και συ¬ 
νεργάστηκε με την Τουρκία, που αποτε¬ 
λεί πονοκέφαλο για τους ιμπεριαλιστές 
και ειδικά τους αμερικάνους. Επομένως, 
η κρίση σε Ουκρανία και Ρωσία βαθαίνει 
τη ρήξη, παρότι υπάρχουν πολλές φω¬ 
νές στη Δύση και ιδιαίτερα στην Ευρώπη 
που φοβούνται την προοπτική ενός οικο¬ 
νομικού ντόμινου και μιας αποσταθερο¬ 
ποίησης στα σύνορα μιας δημοσιονομικά 
δοκιμαζόμενης Ευρώπης. Γερμανοί επι¬ 
χειρηματίες βλέπουν τα σημάδια της ρω¬ 
σικής οικονομικής κρίσης ν’ αποτυπώ- 
νονται ανάγλυφα στον κύκλο εργασιών 
τους και αμφισβητούν ανοιχτά την ορ¬ 
θότητα των κυρώσεων που έχει επιβάλ¬ 
λει η Ε.Ε. σε βάρος της Ρωσίας, προειδο¬ 
ποιώντας ότι δεν είναι συμφέρον να βρε¬ 
θεί η κατάσταση εκτός ελέγχου. Οι ΗΠΑ 
όμως πιέζουν για την πλήρη απαγκί¬ 
στρωση της Ε.Ε. απ’ τη Ρωσία -και επιδι¬ 


ώκουν την υποταγή της στη διατλαντική 
συμμαχία-, πράγμα που φαίνεται χαρα¬ 
κτηριστικά στο θέμα των αγωγών, όπου 
οι ΗΠΑ προωθούν τη λύση κατασκευής 
και μεταφόρτωσης σταθμού υγροποιη¬ 
μένου φυσικού αερίου στο νησί Κρικ της 
Κροατίας. Η προώθηση θα γίνεται με 
τάνκερ που θα μεταφέρουν το αέριο από 
τις ΗΠΑ, το Κατάρ και την Αλγερία! Κα¬ 
ταλαβαίνει κανείς τι οικονομικά συμφέ¬ 
ροντα παίζονται στην Ουκρανία. 

Σε ό,τι αφορά τα γεωστρατηγικά 
συμφέροντα των ΗΠΑ και των δυτικών 
ιμπεριαλιστών, η επέκταση του ΝΑΤΟ 
στα σύνορα με τη Ρωσία αποτελεί τον 
πρώτο στόχο, αφού μαζί με τις χώρες της 
Βαλτικής ολοκληρώνει την περικύκλωση 
της Ρωσίας, τουλάχιστον απ’ την πλευρά 
της Ευρώπης. Το Κίεβο προχώρησε -πα¬ 
ράλληλα με τις λεγάμενες συνομιλίες του 
Μινσκ- σε δύο πολύ σημαντικές απο¬ 
φάσεις της Ράντα (450 έδρες). Με ψή¬ 
φους 303 υπέρ και μόλις 8 κατά, η Ράντα 
επικύρωσε την άρση του καθεστώτος 
«αδέσμευτης χώρας» για την Ουκρανία, 
πράγμα που ανοίγει διάπλατα την πόρ¬ 
τα της ένταξης στο ΝΑΤΟ. Παράλληλα 
ψήφισε την απαγόρευση της συμμετο¬ 
χής στην Ευρασιατική Ένωση! Είναι φα¬ 
νερό λοιπόν ότι οι συνομιλίες του Μινσκ 
θα αποτελέσουν ένα ακόμα «διπλωματι¬ 
κό» ναυάγιο. Βέβαια, ο Ποροσένκο έχει 
μεταθέσει για το 2020 τη διενέργεια σχε¬ 
τικού δημοψηφίσματος για ένταξη της 
Ουκρανίας στο ΝΑΤΟ, αλλά αυτό απο¬ 
τελεί απλά προσπάθεια να κερδηθεί χρό¬ 
νος για μια οικονομική κυρίως σταθερο¬ 
ποίηση με προσανατολισμό τη Δύση. 

Η απάντηση της Ρωσίας ήταν βέ¬ 
βαια άμεση, παρά την κρίση και τις πι¬ 
έσεις που ασκεί αυτή στην ηγεσία Πού- 
τιν. Το νέο στρατιωτικό δόγμα της Ρω¬ 
σίας, που υπέγραψε στις 26/12 ο Πούτιν, 
χαρακτηρίζει ως βασικό εξωτερικό κίν¬ 
δυνο την «επέκταση των στρατιωτικών 
δυνατοτήτων του ΝΑΤΟ», θεωρώντας 
ότι το ΝΑΤΟ μετατρέπει την Ουκρανία 
σε «πρώτη γραμμή αντιπαράθεσης» και 
προειδοποιώντας πως θα διακόψει «κάθε 
διάλογο» με τη συμμαχία αλλά και το Κί¬ 
εβο, αν η ουκρανική απειλή για άρση της 
ουδετερότητας και ένταξη στο ΝΑΤΟ γί¬ 
νει πραγματικότητα. Είμαστε δηλαδή κο¬ 
ντά σ’ έναν δεύτερο, ψυχρό πόλεμο και 
φυσικά μεα νέα κούρσα εξοπλισμών, που 
αναγνωρίζεται πλέον και επίσημα από το 
Κρεμλίνο με το νέο στρατιωτικό δόγμα 
του. 

Επομένως, οι εξελίξεις στο Ντονμπάς, 
η νίκη των αντιφασιστών και μάλιστα με 
όσο το δυνατόν λιγότερη βοήθεια από 
τους ρώσους ιμπεριαλιστές, ώστε να δι¬ 
ατηρηθεί η ανεξαρτησία τους, η επέκτα¬ 
ση της εξέγερσης στις περιοχές του Χαρ- 
κόβου και της Οδησσού με τις μάζες των 
εργαζομένων, στη βάση ενός αντικαπι- 
ταλιστικού προγράμματος, αποτελούν 
κομβικά σημεία για την παγκόσμια ταξι¬ 
κή πάλη. Επομένως απαιτείται και η ενί¬ 
σχυση από το προλεταριάτο και ιδιαί¬ 
τερα της Ευρώπης στους αντάρτες του 
Ντονμπάς, αφού η νίκη τους θα διευκο¬ 
λύνει την παγκόσμια ταξική πάλη. 

Κ.Δ. 

Παρέλυσε η χώρα από την 
ιστορική γενική απεργία 


Σ τις 15 Δεκέμβρη πραγματοποιήθηκε 
με τεράστια επιτυχία η 24ωρη γενική 
απεργία στο Βέλγιο. Ήταν η μεγαλύτε¬ 
ρη απεργία εδώ και 20 χρόνια και ορ¬ 
γανώθηκε από ένα μέτωπο των τριών μεγαλύτε¬ 
ρων εργατικών συνομοσπονδιών ΙΕΙ ΕΟΤΒ (σοσι¬ 
αλιστική), 050 (χριστιανική), ΟΟδΒΒ (φιλελεύ¬ 
θερη) ΙΕΙ ενάντια στα μέτρα λιτότητας που θέλει 
να εφαρμόσει η νεοσύστατη δεξιά κυβέρνηση 
συνασπισμού. 

Η απεργία είχε τόσο μεγάλη επιτυχία που κυ¬ 
ριολεκτικά παρέλυσε η χώρα τόσο στον δημόσιο 
όσο και στον ιδιωτικό τομέα. Κανένα μέσο μα¬ 
ζικής μεταφοράς δεν κινήθηκε, καμία αεροπο¬ 
ρική πτήση δεν πραγματοποιήθηκε και κανένα 
πλοίο δεν απέπλευσε. Τα νοσοκομεία λειτούργη¬ 
σαν με προσωπικό ασφαλείας μόνο για επείγο¬ 
ντα περιστατικά. Οι τράπεζες, τα σχολεία, οι παι¬ 
δικοί σταθμοί, οι δημόσιες υπηρεσίες, ακόμη και 
οι φυλακές, παρέμειναν κλειστά. Οι επιχειρήσεις 
σε εμπόριο και βιομηχανία επίσης δεν λειτούργη¬ 
σαν. Οι απεργοί, με την ενίσχυση φοιτητών και 
νεολαίας, έφτιαξαν απεργιακές φρουρές και οδο¬ 
φράγματα, από τις 5 το πρωί, ώστε να εμποδί¬ 
σουν την κυκλοφορία των απεργοσπαστών και 
της αστυνομίας. 

Στην απεργία συμμετείχαν και οι δημοσιογρά¬ 
φοι και γι’ αυτό δεν λειτούργησαν οι ραδιοφωνι¬ 
κοί σταθμοί και δεν κυκλοφόρησαν εφημερίδες. 
Η Συνδικαλιστική Ένωση των Δικαστών δήλω¬ 
σε επίσης συμμετοχή, καταγγέλλοντας ότι κινδυ¬ 
νεύουν οι δημόσιες υπηρεσίες. 

Η απεργία της 15ης Δεκέμβρη ήταν κορύφω¬ 
ση ενός σχεδίου δράσης, δηλαδή περιφερειακών 
εκ περιτροπής απεργιών που πραγματοποιήθη¬ 
καν στις 24/11, 1/12 και 8/12. Η ανακοίνωση του 
σχεδίου έγινε με την ανακοίνωση του σχηματι¬ 
σμού κυβέρνησης στις 11 Οκτώβρη και η πρώ¬ 
τη δράση που οργανώθηκε ήταν η τεράστια δια¬ 
δήλωση στις Βρυξέλλες στις 6 Νοέμβρη (130.000 
διαδηλωτές), κατά την οποία έγιναν συγκρούσεις 
με την αστυνομία, με 30 συλλήψεις και 50 τραυ¬ 
ματισμούς. 

Η κυβέρνηση σχηματίστηκε τέσσερις μήνες 
μετά τις εκλογές, με τα κόμματα που την αποτε¬ 
λούν να συμφωνούν σε μια πλατφόρμα μέτρων 
σκληρής λιτότητας. Η έκπληξη ήταν ότι, μετά 
από 25 χρόνια συμμετοχής του σοσιαλδημοκρα¬ 
τικού κόμματος σε όλες τις κυβερνήσεις, αυτή εί¬ 
ναι η πρώτη φορά που σχηματίζεται κυβέρνηση 
μόνο από δεξιά και ακροδεξιά κόμματα. Το γαλ¬ 
λόφωνο Φιλελεύθερο Κόμμα, με την υποστή¬ 
ριξη του Παλατιού, συμμάχησε με το φλαμαν- 
δικό Χριστιανοδημοκρατικό Κόμμα, τους φλα- 
μανδούς φιλελεύθερους και το ΝνΑ (φλαμανδι- 
κό εθνικιστικό κόμμα, που έβαλε στην άκρη την 
αποσχιστική πολιτική του με αντάλλαγμα την 
εφαρμογή μιας ατζέντας σκληρών νεοφιλελεύθε¬ 
ρων μέτρων). Ο ηγέτης του ΝΥΑ, Μπαρτ ντε Βέ- 


βερ, έχει δηλώσει ανοιχτά ότι αποτελεί τον πολι¬ 
τικό βραχίονα της νΟΚΑ, της ένωσης των εργο¬ 
δοτών της Φλάνδρας, και παρότι δεν έχει κάποια 
υπουργική θέση στην κυβέρνηση, δίνει ωστόσο 
τις γενικές κατευθύνσεις της πολιτικής της. 

Η κυβέρνηση υπηρετεί τα συμφέροντα των 
αφεντικών και τα μέτρα, ύψους 11 δις ευρώ, περι¬ 
λαμβάνουν περικοπές στα σχολεία, στα νοσοκο¬ 
μεία, σε όλες τις δημόσιες υπηρεσίες, στα επιδό¬ 
ματα πρόνοιας. Αυξάνονται τα όρια ηλικίας συ- 
νταξιοδότησης από τα 65 στα 67 έτη και η ανα¬ 
προσαρμογή των μισθών σύμφωνα με τον τιμά¬ 
ριθμο παγώνει. Ταυτόχρονα, η κυβέρνηση επι¬ 
χειρεί να θέσει στο περιθώριο τα ισχυρά βέλγι- 
κα συνδικάτα με την άρνησή της να συνομιλή¬ 
σει μαζί τους. 

Τα συνδικάτα απάντησαν με το σχέδιο δρά¬ 
σης που προαναφέραμε, ενώ από τη νέα χρο¬ 
νιά σχεδιάζουν και νέες κινητοποιήσεις. Τέσσερα 
ήταν τα αιτήματα που ανέδειξαν: τη διατήρηση 
και αύξηση της αγοραστικής δύναμης των εργα¬ 
ζομένων με διαπραγματεύσεις, την ομοσπονδια¬ 
κή κοινωνική ασφάλιση, τις επενδύσεις σε δημό¬ 
σια έργα που θα στηρίξουν τη μακροχρόνια ερ¬ 
γασία, τη δικαιοσύνη στη φορολογία. Αφήνουν 
έξω την αύξηση των ορίων συνταξιοδότησης και 
τα μέτρα που πήραν οι προηγούμενες κυβερνή¬ 
σεις των σοσιαλδημοκρατών. 

Αυτό που αντιλαμβάνεται η πλειοψηφία της 
εργατικής τάξης και των λαϊκών στρωμάτων είναι 
ότι πηγαίνουν προς μια μετωπική σύγκρουση με 
την κυβέρνηση, η οποία είναι αδιάλλακτη και δεν 
δέχεται καμία αλλαγή στο πρόγραμμά της, ακό¬ 
μα και ανώδυνη, για να μην προσβληθεί το κύ¬ 
ρος της. Για την ανατροπή όμως αυτής της πολι¬ 
τικής δεν αρκεί το σχέδιο δράσης, ούτε ακόμα με¬ 
ρικές απεργίες. 

Τα βέλγικα συνδικάτα, αν και ισχυρά, δεν κά¬ 
νουν καμία δουλειά για την πολιτικοποίηση και 
ριζοσπαστικοποίηση της εργατικής τάξης. Η ηγε¬ 
σία τους είναι γραφειοκρατικοποιημένη. Το σχέ¬ 
διο δράσης που εφάρμοσαν έγινε κάτω από την 
πίεση των εργαζομένων. Το Βέλγικο Εργατι¬ 
κό Κόμμα, που βρίσκεται στα αριστερά της σο¬ 
σιαλδημοκρατίας και που κατάφερε να κερδίσει 
δύο έδρες στο κοινοβούλιο, ακολουθεί έναν δρό¬ 
μο απομονωτισμού, θεωρώντας πως πρωταρχι¬ 
κό του καθήκον είναι η οικοδόμηση του κόμμα¬ 
τος, την οποία βλέπει αποκομμένη από την ανα¬ 
συγκρότηση και ανασύνθεση του εργατικού κι¬ 
νήματος και τους αγώνες. 

Για να δοθεί η σύγκρουση με νίκη για την 
εργατική τάξη χρειάζεται ένα αντικαπιταλιστι- 
κό σχέδιο και μια ηγεσία που να το επεξεργαστεί 
και να το εφαρμόσει, χρειάζεται ένα σχέδιο για 
μια Κυβέρνηση των Εργαζομένων. Προς το πα¬ 
ρόν, δεν φαίνεται να υπάρχει κάποια δύναμη να 
το αναπτύξει. 

■ Μαρία Δραγούτα 



στον κόσμο... 


ΙΡΛΑΝΔΙΑ 

Πάνω από 100.000 άνθρωποι παρέλυσαν το Δουβλί¬ 
νο, στις 10 Δεκέμβρη, διαδηλώνοντας ενάντια στη χρέ- 
ωση του νερού. Με σύνθημα «Δεν πληρώνουμε», απέ¬ 
κλεισαν το ιρλανδικό κοινοβούλιο και άλλα κυβερνητι¬ 
κά κτήρια για πολλές ώρες. Η διαδήλωση οργανώθηκε 
από τη συλλογικότητα ££ Κί§1ιΐ2\ναΐ0Γ” («Δικαίωμα στο 
Νερό») και ήταν η τρίτη μέσα στον Δεκέμβρη. Συμμε¬ 
τείχαν δεκάδες συνδικάτα και πολιτικές οργανώσεις της 
αριστεράς. 

Η εισαγωγή χρεώσεων από τη νεοϊδρυθείσα κρατική 
εταιρεία “ΙπδΗ λΥαίεΓ” («Ιρλανδικό Νερό») έχει φουντώ¬ 
σει τη δυσαρέσκεια και την οργή των εργαζομένων και 
των φτωχών λαϊκών στρωμάτων, μετά από χρόνια μνη- 
μονιακής λιτότητας και περικοπών. Το κόστος του νερού, 
σε μια χώρα όπου ρέει άφθονο, καλύπτεται ήδη επαρκώς 
από τη φορολογία, όμως οι χρεώσεις ΙΕΙ που θα επιβαρύ¬ 
νουν κάθε νοικοκυριό με 300-500 ευρώ το χρόνο ΙΕΙ απο¬ 
σκοπούν στη δέσμευση των εσόδων της “ΜδΗ 
για την αποπληρωμή του δανείου ΕΕ-ΔΝΤ του 2010. 

Η κυβέρνηση αμετανόητη επιμένει. Σε δηλώσεις του 
λίγο πριν τη διαδήλωση, ο υπεύθυνος για τις αυξήσεις, 
υπουργός Περιβάλλοντος Αλαν Κέλι, επέμεινε πως θα 
επιβληθούν. Ο υπουργός Υγείας δήλωσε «ενοχλημένος» 
που κάποιοι άνθρωποι διαμαρτύρονται για μια αύξηση 
τριών ευρώ την εβδομάδα και δέχτηκε σκληρή κριτική 
στο κοινοβούλιο από εκπρόσωπο του Σιν Φέιν. 

Τα μέλη του ££ Κί§Ηί2\νά1:€Γ” σχεδιάζουν να αναβαθ¬ 
μίσουν τον αγώνα τους προετοιμάζοντας νέα πανεθνι¬ 
κή ημέρα δράσης, με διαδηλώσεις σε όλες τις πόλεις στις 
31 Γενάρη. 

ΓΕΡΜΑΝΙΑ 

Ανησυχία προκαλεί η εξάπλωση του κρυφοφασιστι- 
κού μορφώματος “ΡΕΟΙΌΑ” («Πατριώτες Ευρωπαίοι 
ενάντια στην ισλαμοποίηση της Δύσης»). Το ΡΕΟΙΌΑ 
«γεννήθηκε» στη Δρέσδη, όμως έχει μιμητές και σε άλ¬ 
λες πόλεις, χωρίς προς το παρόν την ίδια επιτυχία. Κύριο 
αίτημά του είναι να υπάρξουν αυστηρότερα μέτρα για τη 
μετανάστευση. Οι ηγέτες της οργάνωσης υποστηρίζουν 
ότι δεν είναι Ναζί, αλλά «πατριώτες», που ανησυχούν για 
την «αλλοίωση» της χριστιανικής κληρονομιάς και πα¬ 
ράδοσης. Παρόλα αυτά, οι θέσεις και τα συνθήματά τους 
είναι επικίνδυνα και βέβαιη είναι και η συμμετοχή νεονα- 
ζί στην ηγεσία τους. 

Το ΡΕΟΙΌΑ πραγματοποίησε στις 22 Δεκέμβρη συ¬ 
γκέντρωση στη Δρέσδη, τη μεγαλύτερη (περίπου 17.000 
συμμετέχοντες) από την πρώτη εμφάνισή του τον Οκτώ¬ 
βρη, όπου μετρούσε μερικές εκατοντάδες. Οργανώ¬ 
θηκε όμως και αντιδιαδήλωση, με συμμετοχή περίπου 
4.500 αντιφασιστών. Οι «κλώνοι» του ΡΕΟΙΌΑ πραγ¬ 
ματοποίησαν κι άλλες συγκεντρώσεις, όπως στη Βόννη, 
όπου υπήρξαν συγκρούσεις με αντιφασίστες διαδηλω¬ 
τές. Αντιδιαδηλώσεις πάντως έγιναν σε όλη τη χώρα, με 
τη μεγαλύτερη στο Μόναχο, όπου 15.000 άνθρωποι βρο- 
ντοφώναξαν ότι «οι μετανάστες είναι καλοδεχούμενοι». 

Η ανάπτυξη του ΡΕΟΙΌΑ είναι αποτέλεσμα της πο¬ 
λιτικής της ΕΕ και της γερμανικής κυβέρνησης, που έχει 
μετατρέψει σε πεδίο μαχών όλη την περιφέρειά της (ΝΑ 
Μεσόγειος, Μέση Ανατολή, Αφρική), που ενισχύει τους 
ακραίους ισλαμιστές ενάντια στην άνοδο του εργατικού 
και λαϊκού κινήματος στις ίδιες αυτές χώρες, που δικαιο¬ 
λογεί την καταστροφή των λαών του νότου της ΕΕ. Είναι 
η ίδια κυβέρνηση που διαλαλεί την «τεμπελιά των νό¬ 
τιων που πληρώνει ο γερμανός φορολογούμενος», που 
έχει μετατρέψει τα σύνορα της ΕΕ σε ζώνη λειτουργίας 
στρατοπέδων συγκέντρωσης, που υποκίνησε και υπο¬ 
στηρίζει τους φασίστες του Κιέβου και αποθρασύνει 
κάθε είδους φασίστες. Τα απανωτά μικρά «μνημόνια» 
που εφαρμόζονται εδώ και μια δεκαπενταετία στους γερ- 
μανούς εργαζόμενους είναι η πραγματική αιτία της δυ¬ 
στυχίας τους και σε αυτούς που τα επέβαλαν πρέπει να 
ψάξουν τον εχθρό και, ενωμένοι με τα ταξικά τους αδέρ¬ 
φια από όποια χώρα και αν προέρχονται, να τον τσακί¬ 
σουν. 

Η κοινωνική σύγκρουση κλιμακώνεται 



Η Ιταλία βυθίζεται σε όλο και μεγαλύτερη 
κρίση. Το δημόσιο χρέος εκτοξεύτηκε στο 
135% του ΑΕΠ, η οικονομία συρρικνώθη- 
κε κατά 1,9% το 2013, ενώ η φετινή «ανά¬ 
πτυξη» δεν αναμένεται να ξεκολλήσει από το αναιμικό 
0 ,1-0,2%. Μοιραία, η ανεργία έφτασε στο 13,2% και στο 
εφιαλτικό 43% στους νέους. 

Μέσα σε τρία χρόνια, κατέρρευσαν διαδοχικά η δεξιά 
κυβέρνηση του Μπερλουσκόνι, η δοτή κυβέρνηση «τε¬ 
χνοκρατών» του τραπεζίτη Μόντι και η κυβέρνηση συ¬ 
νεργασίας του Λέτα. Στις αρχές του 2014 τη σκυτάλη πα¬ 
ρέλαβε ο Ματέο Ρέντζι, με αποστολή να ολοκληρώσει 
την ακραία νεοφιλελεύθερη μετάλλαξη του Δημοκρατι¬ 
κού Κόμματος (πολιτικού απόγονου του πάλαι ποτέ πα¬ 
νίσχυρου ΚΚ Ιταλίας) και να περάσει τα μέτρα που είναι 
απαραίτητα για τη σωτηρία του ιταλικού καπιταλισμού. 
Η πρώτη επίθεση εκδηλώθηκε στο χώρο της παιδείας. 
Το «Καλό Σχολείο» του Ρέντζι περιλαμβάνει «αυτόνο¬ 
μες» σχολικές μονάδες, που θα πρέπει να φροντίζουν οι 
ίδιες για τη χρηματοδότησή τους, διευθυντές-μάνατζερ 
που θα καταρτίζουν τους προϋπολογισμούς των σχολεί¬ 
ων και θα επιλέγουν τους εκπαιδευτικούς, επέκταση της 
δουλικής «μαθητείας» στην επαγγελματική εκπαίδευση, 
σκληρή αξιολόγηση σχολείων και εκπαιδευτικών με άμε¬ 
ση επίπτωση στον μισθό τους, έμφαση στις «δεξιότητες» 
σε βάρος της πραγματικής γνώσης. Η κυβέρνηση επίσης 
υποσχέθηκε την απορρόφηση σε μόνιμες θέσεις περίπου 
150.000 αναπληρωτών εκπαιδευτικών, όμως από το 2016 
οι όποιοι διορισμοί θα γίνονται αποκλειστικά μέσω δια¬ 
γωνισμού. Το επόμενο «χτύπημα» αφορά την κατάργηση 
της προστασίας των εργαζομένων, καθώς προβλεπόταν 
ότι ο εργοδότης θα έπρεπε να παρέχει πολύ συγκεκριμέ¬ 
νη αιτιολογία για κάθε απόλυση. Σύμφωνα με τον νόμο 
που ψηφίστηκε πρόσφατα (τον λεγόμενο ΙοΒδ Αεί), αρ¬ 
κεί μια επιχείρηση να επικαλεστεί «οικονομικές δυσκολί¬ 
ες» για τις απολύσεις ώστε να είναι θωρακισμένη απένα¬ 
ντι σε δικαστικές διεκδικήσεις για επαναπρόσληψη. Φυ¬ 
σικά, λαμβάνονται και άλλα μέτρα, όπως το πάγωμα (για 
πέμπτη συνεχή χρονιά) των μισθών των δημοσίων υπαλ¬ 
λήλων, περικοπές στις κοινωνικές δαπάνες, περιορισμός 
των συνδικαλιστικών αδειών, μείωση των εργοδοτικών 
εισφορών. 

Η κλιμάκωση της κρίσης και της νεοφιλελεύθερης 
επίθεσης οδήγησαν σε σημαντική αναζωογόνηση του ερ¬ 
γατικού και νεολαιίστικου κινήματος, που βρίσκονταν σε 
τέλμα για αρκετά χρόνια. Η πρώτη μεγάλη κινητοποίηση 
έγινε από τη νεολαία στις 10 Οκτώβρη, με δεκάδες χιλιά¬ 
δες φοιτητές και μαθητές να διαδηλώνουν ενάντια στην 
εκπαιδευτική «μεταρρύθμιση» του Ρέντζι. Στις επόμενες 
εβδομάδες έγιναν μαζικές συνελεύσεις και χιλιάδες κα¬ 
ταλήψεις σχολείων και σχολών σε ολόκληρη την Ιταλία. 
Τη σκυτάλη πήρε το εργατικό κίνημα, με επικεφαλής την 
αριστερή συνδικαλιστική συνομοσπονδία ΩΟΙΕ. Στις 25 
Οκτώβρη, οργανώθηκε η μεγαλύτερη εργατική κινητο¬ 
ποίηση των τελευταίων δεκαετιών, με διαδηλώσεις σε 
εκατοντάδες πόλεις, συνολικό όγκο διαδηλωτών πάνω 
από ένα εκατομμύριο και συγκρούσεις με την αστυνομία. 
Βασικό αίτημα ήταν η απόσυρση του ΙοΒδ Αεί. Η ταρα¬ 
χή που προκλήθηκε στην κυβέρνηση ήταν τέτοια, ώστε 
στελέχη της κατηγορούσαν τη Σουζάνα Καμούσο, γενι¬ 
κή γραμματέα της ΟΟΙΤ, για εικονικές εγγραφές στα σω¬ 
ματεία και.. .πληρωμένους διαδηλωτές(Ι). Ο Ρέντζι απο¬ 
φάσισε να συντρίψει τη ΟΟΙΤ, παρότι η ηγεσία της κάθε 
άλλο παρά ριζοσπαστική είναι. Έτσι, στοχοποίησε το με¬ 


γαλύτερο και μαχητικότερο συνδικάτο της, τη ΡΙΟΜ 
(εργάτες μετάλλου) και στις 30/10 οι δυνάμεις καταστο¬ 
λής χτύπησαν βάρβαρα και εντελώς αναίτια ειρηνική δι¬ 
αδήλωση της ΡΙΟΜ ενάντια στο κλείσιμο χαλυβουργίας 
στην πόλη Τέρνι από το γερμανικό τραστ ΤΒγδδεηΚπιρρ 
και την απόλυση 550 εργατών. Παρόλα αυτά, στις 14 Νο¬ 
έμβρη οργανώθηκε νέα μεγάλη πανεθνική κινητοποίη¬ 
ση, από τη ΡΙΟΜ, τα συνδικάτα βάσης ΟΟΒΑ5, συλλο- 
γικότητες των επισφαλώς εργαζομένων, κοινωνικά κέ¬ 
ντρα και ενώσεις φοιτητών και μαθητών. Οι ίδιες δυνά¬ 
μεις, με δυναμική παρουσία μαθητών που συνέχιζαν τις 
καταλήψεις των σχολείων τους, συγκρούστηκαν ξανά με 
την αστυνομία έξω από το κτήριο της Γερουσίας στις 4 
Δεκέμβρη, ημέρα ψήφισης του ΙοΒδ Αεί. Η πίεση προς τη 
συνδικαλιστική γραφειοκρατία ήταν πλέον αφόρητη και 
έτσι η ΟΟΙΡ και η κεντρώα συνομοσπονδία ΙΠΓ συμφώ¬ 
νησαν σε κοινή οχτάωρη στάση εργασίας για τις 12 Δε¬ 
κέμβρη. Η συμμετοχή στην απεργία έφτασε το 70% και 
πραγματοποιήθηκαν μαζικές διαδηλώσεις σε 54 πόλεις, 
με νέες συγκρούσεις σε Μιλάνο και Τορίνο. Ωστόσο, το 
κίνημα δεν κατάφερε να αποτρέψει την ψήφιση του ΙοΒδ 
Αεί ή του προϋπολογισμού. 

Η κατάσταση όμως κάθε άλλο παρά ρόδινη είναι για 
τον Ρέντζι. Η πίεση από Βερολίνο και Βρυξέλλες για νέα 
μέτρα είναι διαρκής και το Ειιγο^γοιιρ στις 8/12 προει¬ 
δοποίησε την Ιταλία (μαζί με Γαλλία, Ισπανία, Αυστρία, 
Πορτογαλία, Βέλγιο και Μάλτα) ότι κινδυνεύει να «πα¬ 
ραβιάσει» το Σύμφωνο Σταθερότητας της ΕΕ. Ο ιταλικός 
προϋπολογισμός θα πρέπει να περάσει από την έγκριση 
της Κομισιόν τον Μάρτη και γίνεται λόγος για νέα μέτρα 
ύψους 4,8 δις. Η ιταλική αστική τάξη, αρκετά ισχυρή και 
με σημαντική παραγωγική βάση, βλέποντας την αντα- 
γωνιστικότητά της να καταρρέει λόγω και της πρόσδε- 
σης στο «σκληρό» ευρώ, δείχνει όλο και λιγότερο πρό¬ 
θυμη να υπακούσει στις γερμανικές επιταγές. Πολλά 
κομμάτια της, που εκφράζονται από ακροδεξιά κόμμα¬ 
τα όπως η Λέγκα του Βορρά αλλά και μεγάλο μέρος του 
κόμματος του Μπερλουσκόνι, επιδιώκουν την επιστρο¬ 
φή στη λιρέτα. Ενάντια στο ευρώ τάσσεται και το 47% 
του ιταλικού λαού, το μεγαλύτερο ποσοστό στην ευρω¬ 
ζώνη. Από την πλευρά του ο Ρέντζι, κάτω από την πίεση 
του κινήματος, των «ευρωσκεπτικιστών» και της «αρι¬ 
στερής» πτέρυγας του κόμματός του, αναγκάζεται σε κά¬ 
ποιες παραχωρήσεις, όπως η θέσπιση φοροελαφρύνσε¬ 
ων για χαμηλά εισοδήματα και η παροχή επιδομάτων σε 
φτωχές οικογένειες. 

Οι συνθήκες που διαμορφώνονται παρέχουν σημα¬ 
ντικές ευκαιρίες και προοπτικές για το κίνημα. Το με¬ 
γαλύτερο πρόβλημα είναι η χρόνια διαλυτική κατάστα¬ 
ση στην αριστερά, αποτέλεσμα της προδοτικής πολιτι¬ 
κής της Κομμουνιστικής Επανίδρυσης και άλλων ρεφορ¬ 
μιστικών δυνάμεων, που συμμετείχαν σε νεοφιλελεύθε¬ 
ρες κυβερνήσεις. Έτσι, από την οργή των μαζών επωφε¬ 
λείται το Κίνημα Πέντε Αστέρων του Μπέπε Γκρίλο, που 
παίρνει καθαρή θέση ενάντια στο ευρώ, υιοθετεί όμως 
και ρατσιστικές απόψεις. Οι μικρές δυνάμεις της επανα¬ 
στατικής αριστεράς καλούνται να συμβάλουν στην οικο¬ 
δόμηση ενός ισχυρού αγωνιστικού μετώπου των εργαζο¬ 
μένων και της νεολαίας, που θα επεξεργαστεί ένα αντι- 
καπιταλιστικό πρόγραμμα και θα προχωρήσει και θα εμ- 
βαθύνει τις μέχρι τώρα ελπιδοφόρες κινητοποιήσεις. 

■ Γιάννης Χαλάς 


& 


Νόμος-Φίμωτρο για τους 
αγώνες στην Ισπανία 

Τ ο πρώτο δεκαήμερο του Δεκεμβρίου, το 
δεξιό Λαϊκό Κόμμα, εκμεταλλευόμενο 
την απόλυτη κοινοβουλευτική του πλει- 
οψηφία, πέρασε από το Ισπανικό Κο¬ 
γκρέσο τον νέο «Οργανικό Νόμο για την Ασφάλεια 
των Πολιτών», γνωστό πια ως Νόμος-Φίμωτρο 
(Εεγ Μογ(Ηζ&), παρά τις αντιδράσεις σύσσωμης 
της αντιπολίτευσης και του 82% της κοινής γνώ¬ 
μης της Ισπανίας, σύμφωνα με σχετικές δημοσκο¬ 
πήσεις. Αξίζει να σημειωθεί πως ο νόμος κατατέθη¬ 
κε με τον χαρακτήρα «Οργανικός», κάτι που σημαί¬ 
νει την αναγκαιότητα ομοφωνίας από το Κογκρέσο 
στην κύρωσή του. 

Ο νόμος, που θυμίζει τον Νόμο περί Δημοσίας 
Τάξεως του 1959 επί Φράνκο, στοχεύει ξεκάθαρα 
στην τρομοκράτηση κάθε μορφής εργατικών αγώ¬ 
νων, μιας και περιγράφει λεπτομερώς τις πλέον συ¬ 
νήθεις πρακτικές και μορφές αγώνα που έχουν εκ¬ 
δηλωθεί στην Ισπανία, από την περίοδο των Αγανα- 
κτισμένων έως τις δράσεις της Πλατφόρμας για τα 
Ενυπόθηκα Δάνεια. Μεταξύ άλλων, πράξεις όπως η 
διαδήλωση μπροστά στη Βουλή, τη Γερουσία ή τα 
Αυτόνομα Περιφερειακά Κοινοβούλια, η κατάλη¬ 
ψη δημόσιου χώρου, η κατάληψη ξένης ιδιοκτησί¬ 
ας, η αναρρίχηση σε κτήρια ή μνημεία(Π), η έλλει¬ 
ψη σεβασμού προς τις κρατικές δυνάμεις ασφαλεί¬ 
ας, η καταγραφή οποιασδήποτε πράξης της αστυ¬ 
νομίας, καθώς και η διάδοση τέτοιων καταγραφών 
μέσα από τα κοινωνικά δίκτυα, επισύρουν πρόστιμο 
από 600 έως 3.000 ευρώ. 

Ο νόμος εισάγει και 28 νέα αδικήματα, στοχεύο¬ 
ντας κατευθείαν ενάντια στο δικαίωμα της διαδή¬ 
λωσης και της συνάθροισης. Αφαιρεί από τους πο¬ 
λίτες το δικαίωμα της δημόσιας δικαστικής ακρόα¬ 
σης, μετατρέποντας 11 πλημμελήματα του Ποινικού 
Κώδικα σε διοικητικές κυρώσεις, κάτι που σημαίνει 
πως από εδώ και πέρα μόνο η αστυνομία ως εκτελε¬ 
στικός φορέας θα αποφασίζει εάν μια πράξη επισύ¬ 
ρει κυρώσεις, επιβάλλοντας δηλαδή πρόστιμα ουσι¬ 
αστικά όποτε θελήσει. Επίσης, αφαιρείται το δικαί¬ 
ωμα ασύλου από μετανάστες, επιτρέποντας τις «εν 
θερμώ απελάσεις» στα σύνορα των ισπανικών πό¬ 
λεων Θέουτα και Μελίγια, που βρίσκονται σε αφρι¬ 
κανικό έδαφος, στις βόρειες ακτές του Μαρόκο. 

Ο Νόμος-Φίμωτρο ολοκληρώνεται με την προ¬ 
σθήκη 90 νέων τροποποιήσεων, που αλλάζουν ρι¬ 
ζικά την ποινική αντιμετώπιση των αδικημάτων που 
σχετίζονται με «τρομοκρατία». Πλέον θα διώκεται 
ακόμα και η πρόθεση για τρομοκρατικές ενέργειες 
και καταργείται η προϋπόθεση της συμμετοχής σε 
ένοπλη ομάδα για τη στοιχειοθέτηση αδικήματος. 
Ως επιστέγασμα η κυβέρνηση ετοιμάζει και νέο Κώ¬ 
δικα Ποινικής Δικονομίας, που θα επιτρέπει στον 
υπουργό Εσωτερικών να διατάζει τηλεφωνικές υπο¬ 
κλοπές χωρίς δικαστική άδεια, με μόνη δικαιολογία 
τις νεφελώδεις «σοβαρές περιστάσεις». 

Σύμφωνα με πρόσφατες δημοσκοπήσεις, οι ανη¬ 
συχίες του ισπανικού λαού δεν περιστρέφονται 
γύρω από τα θέματα της ασφάλειας του πολίτη ή 
της τρομοκρατίας (παρά τη βαριά σκιά των βομ¬ 
βιστικών επιθέσεων της Αλ Κάιντα στο μετρό της 
Μαδρίτης και τη δράση της ΕΤΑ), αλλά από θέμα¬ 
τα όπως η ανεργία, η φτώχεια, η ανέχεια, οι εξώσεις 
και η διαφθορά. Παρόλα αυτά, ο αριθμός των δια¬ 
δηλώσεων έχει μειωθεί το 2014 κατά 40%, λόγω και 
της εκλογικής ανόδου του Ροάεηιοδ, που καλλιερ¬ 
γεί μια προσδοκία ανακούφισης από το Λαϊκό και 
το Σοσιαλιστικό Κόμμα μέσα από τις επερχόμενες 
εκλογές του Μαΐου (νομαρχιακές) και του Νοεμβρί¬ 
ου (βουλευτικές) του 2015. Μέσα σε αυτό το κλί¬ 
μα, η κυβέρνηση Ραχόι θα χρησιμοποιήσει τον Νό- 
μο-Φίμωτρο όσο πιο αυταρχικά μπορεί, με τα παπα¬ 
γαλάκια της την ίδια ώρα να διατυμπανίζουν πως 
η κρίση για την Ισπανία είναι παρελθόν και πως η 
ισπανική οικονομία πλέει σε πελάγη ανάπτυξης και 
ευμάρειας. 

ΔΙΕΘΝΗ 


Ιανουάριος 2015 


Δολοφονία παλαιστίνιου υπουργού 

Εκτείνεται η αποδοκιμασία του Ισραήλ 


Η άγρια δολοφονία του υπουρ¬ 
γού της Παλαιστινιακής Αρ¬ 
χής Ζίαντ Αμπού Έιν, μέλους 
του Επαναστατικού Συμβουλί¬ 
ου της Φατάχ, έγινε στη διάρκεια ειρηνικής 
διαμαρτυρίας στη Δυτική Όχθη, σε παλαιστι¬ 
νιακά εδάφη που πρόσφατα είχαν αρπάξει οι 
Ισραηλινοί επεκτείνοντας τους παράνομους 
εποικισμούς τους. Κατά τη συνήθη πρακτι¬ 
κή των ισραηλινών δυνάμεων ασφαλείας, η 
διαμαρτυρία των 300 περίπου Παλαιστινίων, 
που δεν πέταξαν ούτε πέτρα, αντιμετωπίστη¬ 
κε με βία και δακρυγόνα. Οι γροθιές στο στή¬ 
θος, τα χημικά και το γράπωμα απ’ το λαιμό 
οδήγησαν στο θάνατο του Ζίαντ (μπροστά 
στις κάμερες των διεθνών ΜΜΕ), ενός μα¬ 
χητή της Ιντιφάντα, που είχε περάσει 13 χρό¬ 
νια σε αμερικάνικες και ισραηλινές φυλακές. 

Το συγκεκριμένο γεγονός ήρθε να προ¬ 
στεθεί στο μπαράζ προκλήσεων όπου έχει 
επιδοθεί η κυβέρνηση Νετανιάχου, ιδίως το 
τελευταίο τρίμηνο, με πιο πρόσφατα επει¬ 
σόδια την καταπάτηση από εβραίους εξτρε¬ 
μιστές της ιερής για τους μουσουλμάνους 
Πλατείας των Τζαμιών, την ανακοίνωση 
νέων εποικισμών στην Ανατολική Ιερουσα¬ 
λήμ και την ψήφιση νομοσχεδίου συνταγμα¬ 
τικού χαρακτήρα, που καθιερώνει τον εβρα¬ 
ϊκό χαρακτήρα του ισραηλινού κράτους και 
θεωρεί το 21% των Αράβων πολιτών του πο¬ 
λίτες δεύτερης κατηγορίας. Αμέσως μετά, 
αποπέμφθηκαν από την κυβέρνηση οι δύο 
«κεντρώοι» υπουργοί Γιάιρ Λαπίντ και Τζί- 
πνι Λίβνι, που συμμετείχαν με τα κόμματά 
τους στον κυβερνητικό συνασπισμό, αλλά 
κατέκριναν την ακραία πολιτική του Νετα¬ 
νιάχου. Αυτό είχε σαν αποτέλεσμα τη διάλυ¬ 
ση της κυβέρνησης και τον ορισμό εκλογών 


στις 17 Μάρτη. 

Ο Νετανιάχου φανερά στοχεύει να εκ¬ 
μεταλλευτεί το έντονο αντιπαλαιστινιακό 
αίσθημα που έχει καλλιεργηθεί στον εβραϊ¬ 
κό πληθυσμό, να ανεβάσει τα εκλογικά πο¬ 
σοστά του κόμματός του και να δημιουργή¬ 
σει ένα νέο κυβερνητικό συνασπισμό σε συ¬ 
νεργασία με τα πιο ακροδεξιά κόμματα, να 
προχωρήσει ανενόχλητος την εθνοκάθαρ¬ 
ση και εκπατρισμό των Παλαιστινίων, που 
ήδη εφαρμόζει. Έχει ήδη κατατεθεί για ψήφι¬ 
ση μετά τις εκλογές νομοσχέδιο που προβλέ¬ 
πει την άρση υπηκοότητας και απέλαση των 
Παλαιστινίων κατοίκων του Ισραήλ, που θα 
καταδικάζονται για «υποστήριξη της τρομο¬ 
κρατίας». 

Ωστόσο, σύμφωνα με τις δημοσκοπήσεις, 
η επανεκλογή του Λικούντ στην πρώτη θέση 
δεν είναι καθόλου σίγουρη, καθώς στα ίδια 
ποσοστά κινείται το Εργατικό Κόμμα, που 
προχώρησε σε συνασπισμό με το Χαντούα 
(της Τζίπι Λίβνι), ενώ το ακροδεξιό κόμμα 
του Λίμπερμαν, στη συνεργασία του οποίου 
προσβλέπει ο Νετανιάχου ταλανίζεται από 
τη συμμετοχή 24 στελεχών του σε σκάνδαλο 
διαφθοράς, που ξέσπασε πρόσφατα. 

Αυτή η εξόφθαλμα μονομερής πολιτική, 
που δεν υπολογίζει όχι μόνο καμιά ηθική και 
κανένα δίκαιο, αλλά ούτε τις εξαιρετικά εύ¬ 
θραυστες συνθήκες που έχουν διαμορφωθεί 
στην Εγγύ και Μέση Ανατολή, δεν θα μπο¬ 
ρούσε να συνεχίσει να γίνεται ανεκτή ούτε κι 
από τους ιμπεριαλιστές. 

Δεν είναι τυχαία η χρονική στιγμή ανα¬ 
γνώρισης του Παλαιστινιακού Κράτους 
από τη Σουηδία, την πρώτη δυτικοευρωπα¬ 
ϊκή χώρα που προχωράει σ’ αυτή την κίνηση, 
ούτε τα ψηφίσματα των κοινοβουλίων της 


Βρετανίας, της Γαλλίας, της 
Ισπανίας, της Ιρλανδίας, της 
Πορτογαλίας και του Λου¬ 
ξεμβούργου που ακολούθη¬ 
σαν και καλούν τις κυβερ¬ 
νήσεις τους να πράξουν το 
ίδιο. Δεν αποτελεί σύμπτω¬ 
ση η απόφαση του Γενικού Δικαστηρίου της 
Ε.Ε. να αφαιρέσει τη Χαμάς από τον κατάλο¬ 
γο των οργανώσεων που υποστηρίζουν την 
τρομοκρατία. Μπορεί να μην ήταν «πολιτι¬ 
κή» αλλά «νομική» απόφαση (κρίθηκε λά¬ 
θος η διαδικασία που ακολουθήθηκε), μπο¬ 
ρεί η Χαμάς να μην «αποχαρακτηρίστηκε» 
επισήμως και τα περιουσιακά στοιχεία της 
να παραμένουν παγωμένα, αλλά η πίεση που 
ασκείται στο Ισραήλ είναι μεγάλη. Στην ίδια 
κατεύθυνση κινείται και η απόφαση του Ευ¬ 
ρωπαϊκού Κοινοβουλίου για καταρχήν ανα¬ 
γνώριση του Παλαιστινιακού Κράτους, πα¬ 
ρόλο που, στο τελικό κείμενο, η δημιουργία 
του συναρτάται με την προώθηση των «ειρη¬ 
νευτικών συνομιλιών» - αυτών που το Ισρα¬ 
ήλ χρησιμοποιεί σαν δικαιολογία για να δη¬ 
μιουργεί τετελεσμένα. 

Ακόμα και η εξέλιξη που είχε η κατάθεση 
Σχεδίου Ψηφίσματος στο Συμβούλιο Ασφα¬ 
λείας του ΟΗΕ για την αναγνώριση του Πα¬ 
λαιστινιακού Κράτους, φανερώνει μια αλ¬ 
λαγή πολιτικής. Καταβλήθηκε κάθε δυνα¬ 
τή προσπάθεια από τις ΗΠΑ και την Ε.Ε. (με 
τη μεσολάβηση των αραβικών κρατών) να 
μην κατατεθεί το αρχικό σχέδιο της Ιορδα¬ 
νίας, που προέβλεπε δημιουργία ανεξάρτη¬ 
του Παλαιστινιακού Κράτους ως το Νοέμ¬ 
βριο του 2016, στα σύνορα του 1967 με πρω¬ 
τεύουσα την Ανατολική Ιερουσαλήμ. Κατα¬ 
βλήθηκε, επίσης, ιδιαίτερη προσπάθεια από 



τις ΗΠΑ να μην χρειαστεί να ασκήσουν βέτο 
-όπως τους καλούσε το Ισραήλ και έχουν κά¬ 
νει πολλές φορές στο παρελθόν-, προκειμέ- 
νου να μην έρθουν αντιμέτωπες με τις αραβι¬ 
κές χώρες, που στηρίζουν τον πόλεμο κατά 
του Ισλαμικού Κράτους. Καταλήχθηκε, τε¬ 
λικά, ένα σχέδιο που δίνει περιθώριο ενός 
έτους για την επίτευξη ειρηνευτικής συμ¬ 
φωνίας από την ημέρα υιοθέτησης (που δεν 
προσδιορίζεται) του ψηφίσματος. Προβλέπει 
οριστική αποχώρηση του ισραηλινού στρα¬ 
τού από τα κατεχόμενα στο τέλος του 2017 
και ζητά «δίκαιη και βιώσιμη λύση» που «θα 
εκπληρώνει το όραμα» της ίδρυσης Παλαι¬ 
στινιακού κράτους στα σύνορα του 1967, με 
πρωτεύουσα την Ανατολική Ιερουσαλήμ. 

Δεν είναι, βέβαια, η σαφής και ξεκάθα¬ 
ρη αναγνώριση που επιδίωκαν οι Παλαι¬ 
στίνιοι. Παραπέμπει ξανά τη λύση στο μέλ¬ 
λον, ξαναθέτει θέμα συνομιλιών με το άκα¬ 
μπτο και προκλητικό Ισραήλ. Ουσιαστικά, 
πρόκειται για μια προσπάθεια αναβολής, γι’ 
αυτό και υπήρξαν πολλές οξύτατες αντιδρά¬ 
σεις στο εσωτερικό των Παλαιστινίων, ακό¬ 
μα και στο εσωτερικό της Φατάχ, καθώς και 
διεύρυνση της απόστασης μεταξύ Χαμάς και 
Φατάχ. Όμως είναι ενδεικτική της αλλαγής 
που έχει επιφέρει στη στάση των ιμπεριαλι¬ 
στών η νέα κατάσταση. 

■ Μαρία Κτιστάκη 



Σ οκ προκαλεί η έκθεση της αμερι¬ 
κάνικης Γερουσίας για τα βασανι¬ 
στήρια που εφάρμοσε η ΌΙΑ στις 
ανακρίσεις υπόπτων για «τρομο¬ 
κρατία», που είχαν συλληφθεί μετά την 11 η 
Σεπτέμβρη 2001. Η έκθεση καταλήγει σε 
τέσσερα κύρια συμπεράσματα: 

- Οι «προωθούμενες τεχνικές ανάκρισης» 
κρίνονται μη αποτελεσματικές. Γιατί οι ομο¬ 
λογίες περιέχουν ό,τι βολεύει ή θέλουν οι 
ανακριτές, για να σταματήσουν τα βασανι¬ 
στήρια - που δεν είναι κατ’ ανάγκη και πλη¬ 
ροφορίες σωστές για τα δίκτυα, οργανώσεις 
κ.λπ. που θέλει να χτυπήσει η ΌΙΑ. 

- Η ΌΙΑ παρείχε ψευδή και παραπλανητική 
πληροφόρηση για το πρόγραμμα ανακρίσε¬ 
ων και την αποτελεσματικότητά του. 

- Η διαχείριση του προγράμματος αποδεί¬ 
χθηκε ανεπαρκής, με τεράστιες ελλείψεις. 

- Οι ανακρίσεις ήταν πολύ πιο βάναυσες 
από ό,τι είχε παρουσιάσει η ΌΙΑ στους νο- 
μοθέτες και τους πολίτες. 

Τα βασανιστήρια ήταν απάνθρωπα, οδηγώ¬ 
ντας στην εξάντληση των κρατουμένων και 
σε πολλές περιπτώσεις στο θάνατό τους. 
Συγκεκριμένα: 

- Οι πράκτορες της ΟΙΑ προχωρούσαν 
στην εισαγωγή χούμους (κρεμώδης σαλά¬ 


Απάνθρωπα Βασανιστήρια από την ΟΙΑ 


τα) στο έντερο του κρατούμενου διαμέσου 
του πρωκτού του. 

- Ανάγκαζαν κρατούμενους με σπασμένα 
πόδια να στέκονται όρθιοι. 

- Τους απειλούσαν ότι θα βιάσουν τις μη¬ 
τέρες τους. Μετά από τα βασανιστήρια που 
είχε υποβληθεί ένας κρατούμενος, του είπαν 
ότι δεν θα έφευγε ζωντανός απ’ την ΟΙΑ και 
ότι αν επιχειρούσε να καταφύγει στο δικα¬ 
στήριο, θα βίαζαν και θα σκότωναν τη μη¬ 
τέρα του. 

- Από το 2003, χρησιμοποιούσαν συστημα¬ 
τικά κα εκτεταμένα το μαρτύριο του πνιγ¬ 
μού. Ο κρατούμενος Χαλίντ Σέιχντ Μοχά- 
μεντ υποβλήθηκε σ’ αυτό 183 φορές. 

- Χρησιμοποιούσαν τα τραύματα που έφε¬ 
ραν οι κρατούμενοι ως μέθοδο βασανισμού. 
Αναφερόμενοι στον τραυματισμό από σφαί¬ 
ρα του κρατούμενου Αμπού Ζιμπάιντα, 
αναφέρουν ότι αυτό αποτελούσε όπλο στα 
χέρια τους. 

- Οι κρατούμενοι αναγκάζονταν να παρα¬ 
μείνουν άυπνοι για 180 ώρες συνεχόμενα, 
είτε όρθιοι είτε γονατιστοί, με τα χέρια τους 
στο κεφάλι. Περισσότεροι από 5 κρατούμε¬ 
νοι αντιμετώπιζαν παραισθήσεις από την 
έλλειψη ύπνου, με τους πράκτορες να συνε¬ 
χίζουν τον βασανισμό. 

- Τον Αύγουστο του 2002, ανάγκασαν τον 
κατηγορούμενο Αλ Ναζάρ να παραμείνει 
έγκλειστος σε δωμάτιο με μουσική σε υψη¬ 
λή ένταση, που του προκάλεσε προβλήμα¬ 
τα ακοής, και τον επέβαλλαν σε ατροφία. 
Τον Οκτώβριο του 2002, οι πράκτορες ανα¬ 
φέρουν ότι ο κρατούμενος Αμπού Ζιμπάι¬ 


ντα έχασε το ένα του μάτι κατά τη διάρκεια 
της ανάκρισης. Ο κατηγορούμενος Ραχμάν, 
μετά από σειρά βασανισμών, οδηγήθηκε 
στο κελί του, όπου υπέστη άγριο ξυλοδαρ¬ 
μό και αλυσοδέθηκε καθισμένος στο τσι¬ 
μεντένιο πάτωμα, ενώ ήταν γυμνός από τη 
μέση και κάτω. Την επόμενη μέρα, οι φύλα¬ 
κες βρήκαν το άψυχο σώμα του. 

Σύμφωνα με την αναφορά, από τους 119 
«υπόπτους» που καταγράφονται στη λίστα 
των βασανιστηρίων, τουλάχιστον 39 έχασαν 
τη ζωή τους στα βασανιστήρια. Η έκθεση 
επίσης αποκαλύπτει πως η Ελλάδα ήταν μία 
από τις έντεκα χώρες που συνεργάστηκαν 
με τη ΟΙΑ και συμμετείχαν στα βασανιστή¬ 
ρια, προσφέροντας διάφορες «υπηρεσίες», 
από την κράτηση «υπόπτων» και τη διευκό¬ 
λυνση της μεταφοράς τους μέχρι τον ίδιο το 
βασανισμό. Η ελληνική αστική τάξη και οι 
μηχανισμοί της, με ζοφερό παρελθόν σε πα¬ 
ρόμοιες «ευγενείς» μεθόδους και βέβαια πι¬ 
στοί υποτακτικοί του αμερικάνικου ιμπερια¬ 
λισμού, δείχνουν έτσι τους τρόπους που και 
στο μέλλον θα χρησιμοποιήσουν για να πα¬ 
ραμείνουν στην εξουσία. 

Ο Ομπάμπα -που τελικά αποδείχτη¬ 
κε πιο πολεμοχαρής ακόμα κι απ’ τα ρε- 
πουμπλικάνικα «γεράκια» Μπους και Ράις- 
έσπευσε να καταγγείλει τις μεθόδους της 
ΟΙΑ ως «αντίθετες» στις αξίες των ΗΠΑ! 
Μόνο αηδία προκαλούν αυτές οι δηλώ¬ 
σεις, που ξεχειλίζουν υποκρισία. Οι αμερι- 
κάνοι αστοί και ιμπεριαλιστές μιλούν για 
«τρομοκρατία», όταν το αμερικάνικο αστι¬ 
κό κράτος με τους τερατώδεις μηχανισμούς 


του και την στρατιωτικοποιημένη αστυνο¬ 
μία, είναι ο μεγαλύτερος τρομοκράτης. Την 
τελευταία εικοσαετία, κάτω απ’ το σύνθημα 
του πολέμου ενάντια στην «τρομοκρατία», 
εξαπέλυσαν μια άνευ προηγουμένου επίθε¬ 
ση ενάντια στους λαούς της Μέσης Ανα¬ 
τολής, λεηλατώντας και καταστρέφοντας 
ολόκληρες χώρες, βιάζοντας και λοιδορώ¬ 
ντας τον αράβικο πληθυσμό και πολιτισμό, 
καλλιεργώντας τη βαρβαρότητα και το μί¬ 
σος που δημιούργησε και έθρεψε σκοτεινά 
μορφώματα όπως το Ισλαμικό Κράτος. Μι¬ 
λούν για αξίες όπως «ελευθερία», «δημο¬ 
κρατία» και «ισότητα», όταν ο ίδιος ο αμερι¬ 
κάνικος ιμπεριαλισμός αποτελεί το πιο βρω¬ 
μερό λίκνο απ’ όπου ξεχειλίζει η βαρβαρό¬ 
τητα, ο ρατσισμός, η απαξίωση και ο ευτελι¬ 
σμός της ανθρώπινης ζωής. Όπως επιβεβαι¬ 
ώνεται και απ’ την αποκάλυψη των φρικια- 
στικών βασανιστηρίων, η οποία είναι ταυτό¬ 
χρονα μια έμμεση απειλή στους λαούς, στο 
εργατικό κίνημα, στους αγωνιστές σε όλο 
τον κόσμο, για την αδίστακτη βαναυσότη¬ 
τα που στρέφει ενάντια σε κάθε «απείθαρ¬ 
χο» ή απλά «ύποπτο» ο αμερικάνικος ιμπε¬ 
ριαλισμός. 

Η επιθετικότητα του ιμπεριαλισμού 
οδηγεί τους λαούς και την ανθρωπότητα σε 
μια σκοτεινή περίοδο, όπου τα πιο θεμελι¬ 
ώδη ανθρώπινα δικαιώματα και ελευθερίες 
τσαλαπατιούνται, τα βασανιστήρια και ο μι- 
σανθρωπισμός γίνονται ο μόνος νόμος. Εί¬ 
ναι επιτακτική ανάγκη το παγκόσμιο εργα¬ 
τικό κίνημα να αποτρέψει αυτή την κατα¬ 
στροφή. 

« 


Ειρηνική» απόβαση στην Κούβα 



Τ ην 1η Γενάρη του 1959 οι Κουβανοί επα¬ 
ναστάτες γιόρτασαν τη νίκη της επανά¬ 
στασης στην Κούβα. Από τον Φλεβάρη 
του 1962, οι ΗΠΑ, με απόφαση του Κέ- 
νεντι, προχώρησαν σε ολοκληρωτικό 
εμπάργκο εναντίον της Κούβας, με αιτιολογία την 
«καταπολέμηση του κομμουνισμού» και την «προ¬ 
στασία των ανθρωπίνων δικαιωμάτων». Στο εμπάρ¬ 
γκο συμπεριέλαβαν και τα φάρμακα, καταπατώντας 
όλες τις διεθνείς συνθήκες που επιβάλλουν τη μετα¬ 
φορά φαρμάκων ακόμα και σε εμπόλεμες καταστά¬ 
σεις. Το 2004, επιβλήθηκε τεράστιο πρόστιμο στην 
εταιρεία “Νογϊοπ ΟοΓροΓαίίοη”, επειδή θυγατρική της 
στην Ευρώπη πούλησε παιδικά εμβόλια στην Κούβα. 
Ειδικά τη δεκαετία του 1990, νέοι νόμοι απαγόρευαν 
σε κάθε θυγατρική αμερικανικής εταιρείας να εμπο¬ 
ρεύεται προϊόντα της στην Κούβα. Η κυβέρνηση της 
Κούβας έχει υπολογίσει πως το αμερικάνικο εμπάρ¬ 
γκο τής έχει κοστίσει περίπου 750 δις δολάρια. 

Μετά λοιπόν από πέντε δεκαετίες σκληρού 
εμπάργκο και πολέμου χαμηλής έντασης με όλα τα 
μέσα (απόπειρες δολοφονιών, επιχειρήσεις δολιο¬ 
φθοράς, κατασκοπία, εξαγορά συνειδήσεων κ.α.), οι 
ΗΠΑ απέτυχαν να ανατρέψουν την κυβέρνηση της 
Κούβας και κυρίως απέτυχαν παταγωδώς να ξεριζώ¬ 
σουν την πίστη στην κουβανέζικη σοσιαλιστική επα¬ 
νάσταση από τα μυαλά του κουβανικού λαού. Ακό¬ 
μα και το μισογραφειοκρατικό καθεστώς του Κ.Κ. 
Κούβας άντεξε πέντε δεκαετίες στις αφόρητες πιέ¬ 
σεις. Ο κουβανικός λαός αναγκάστηκε να ζήσει ιδι¬ 
αίτερα λιτά και φτωχικά, πάντα όμως με αξιοπρέπεια 
και καθολική πρόσβαση σε υγεία-παιδεία. Η κατάρ¬ 
ρευση της Σοβιετικής Ένωσης το 1991 στέρησε από 
την Αβάνα ένα ακόμη χέρι βοήθειας, ενώ οι ΗΠΑ πί¬ 
στεψαν πως αυξάνοντας την πίεση θα καταφέρουν 
να λυγίσουν την Κούβα. 

Η Κούβα άντεξε κυρίως λόγω της ανόδου των κι¬ 
νημάτων σε όλη τη Λατινική Αμερική και της εκλο¬ 
γής αριστερών αντιιμπεριαλιστικών κυβερνήσεων σε 
αρκετές χώρες. Κάποιες από αυτές, κυρίως η Βενε¬ 
ζουέλα, βοήθησαν αποφασιστικά την Κούβα τροφο¬ 
δοτώντας την με καύσιμα, ενώ οι Κουβανοί προσέφε- 
ραν γιατρούς και ιατρικά προγράμματα. Οι περισσό¬ 
τερες χώρες της περιοχής απαιτούν λήξη του αμερι¬ 
κανικού εμπάργκο. Αυτό εκφράστηκε και στη Σύνο¬ 
δο του ΟΗΕ τον Οκτώβρη του 2014, όταν 188 κρά¬ 
τη ψήφισαν κατά της συνέχισης του εμπάργκο (πλην 
Ισραήλ), ενώ και τον Δεκέμβρη του 2014, στη Σύνο¬ 
δο Κρατών της Καραϊβικής, 15 κράτη ψήφισαν ομό¬ 
φωνα για την άρση του. Αυτή η πίεση από τον περί¬ 
γυρο των ΗΠΑ και η αποτυχία των σχεδίων ανατρο¬ 
πής της κουβανέζικης επανάστασης, οδήγησαν τον 
Ομπάμα και την αμερικάνικη αστική τάξη σε μια νέα 
τακτική απέναντι στην Κούβα. 

Μαστίγιο και καρότο 

Μετά την απόσυρση του Φιντέλ και την ανά¬ 
ληψη της αρχηγίας από τον αδελφό του Ραούλ Κά¬ 
στρο, έγιναν προσπάθειες επαφής με τους Αμερικα¬ 


νούς. Αυτές δρομολογή¬ 
θηκαν και από επιχειρη- 
ματικά-εμπορικά συμφέ¬ 
ροντα που προσβλέπουν 
στην εκμετάλλευση της 
Κούβας και συμπεριλαμ¬ 
βάνουν και το αμερικα- 
νο-κουβανέζικο λόμπυ 
του Μαϊάμι, δηλαδή την 
οργάνωση των αντεπα¬ 
ναστατώ ν της Κούβας, 
οργανωμένων από τη 
ΟΙΑ και τις αμερικάνι¬ 
κες κυβερνήσεις. Με με¬ 
σολαβητές τον Καναδά 
και το Βατικανό, ξεκίνη¬ 
σαν μυστικές συνομιλίες 

που κατέληξαν: 

α) στον ενεργό ρόλο της Κούβας στις ειρηνευ¬ 
τικές συνομιλίες της κυβέρνησης της Κολομβίας με 
τους μαρξιστές αντάρτες των ΕΑΚΟ (Επαναστατικών 
Ενόπλων Δυνάμεων Κολομβίας), οι οποίες γίνονται 
σε κουβανικό έδαφος. Οι ΗΠΑ αναγνώρισαν επίση¬ 
μα τον θετικό ρόλο της Κούβας σε αυτή τη διαπραγ¬ 
μάτευση. 

β) στην ανταλλαγή «αιχμαλώτων»-φυλακισμένων. 
Οι ΗΠΑ απελευθέρωσαν πέντε Κουβανούς που είχαν 
φυλακίσει από το 1999. Οι συγκεκριμένοι είχαν διεισ- 
δύσει στο λόμπυ του Μαϊάμι για να αποδείξουν την 
εμπλοκή του σε δολιοφθορές και εγκληματικές πρά¬ 
ξεις. Από την άλλη, οι Κουβανοί απελευθέρωσαν δύο 
πράκτορες της ΟΙΑ, έναν Κουβανό και έναν Αμερι¬ 
κανό, που είχαν πρόσφατα στήσει παράνομο δίκτυο 
τηλεπικοινωνιών στο νησί στέλνοντας μηνύματα σε 
κινητά τηλέφωνα. Η απελευθέρωση των πέντε Κου¬ 
βανών γιορτάστηκε πανηγυρικά στην Κούβα. 

Αυτό που δρομολογείται είναι αφενός η συνέχι¬ 
ση των συζητήσεων για να ανοίξει αμερικανική πρε¬ 
σβεία στην Αβάνα (οπότε και θα αρχίσουν διπλωμα¬ 
τικές σχέσεις) και αφετέρου να βγάλουν οι ΗΠΑ την 
Κούβα από τον κατάλογο των χωρών που ενισχύ¬ 
ουν την «τρομοκρατία». Επίσης, να αρχίσει η σταδι¬ 
ακή άρση του εμπάργκο και να επιτραπεί στους αμε- 
ρικανούς τουρίστες να εισάγουν στις ΗΠΑ εμπο¬ 
ρεύματα αξίας έως και 100 δολαρίων. Όλα αυτά βρί¬ 
σκουν αντίθετους τους Ρεπουμπλικανούς, που ζη¬ 
τούν συνέχιση των κυρώσεων (τουλάχιστον στα λό¬ 
για), ενώ ο Ομπάμα δηλώνει πως «η ως τώρα τακτι¬ 
κή για την ανατροπή του Σοσιαλισμού στην Κούβα 
απέτυχε, συνεχίζουμε την ίδια προσπάθεια με νέα τα¬ 
κτική». Ουσιαστικά, θα εκβιάσουν την Κούβα μειώ¬ 
νοντας το εμπάργκο με το σταγονόμετρο και ζητώ¬ 
ντας συνεχώς ανταλλάγματα. Για κάθε δολάριο που 
θα αφήνουν να περνά στο νησί θα απαιτούν διευκο¬ 
λύνσεις για την εκδιωγμένη κουβανική αστική τάξη, 
τις αμερικάνικες εταιρείες και τους πράκτορές τους, 
που εμφανίζονται ως Μη Κυβερνητικές Οργανώσεις, 
για την... καταπολέμηση του ιού ΗΙλζ την... προώ¬ 
θηση της μουσικής ραπ και ό,τι άλλο μπορεί να φα¬ 
νταστεί κανείς. 

Οι Κουβανοί δικαίως θεωρούν επιτυχία την απε¬ 
λευθέρωση των ανθρώπων τους και τη συζήτηση 
για την άρση του εμπάργκο. Γνωρίζουν την απαίτη¬ 
ση των ΗΠΑ για επιβολή της οικονομίας της αγο¬ 
ράς στην Κούβα και απαντούν πως δεν θα υποχω¬ 
ρήσουν σε καμία από τις αρχές τους, ζητώντας από 
τον Ομπάμα να μην παρεμβαίνει στο σύστημά τους, 
όπως και αυτοί δεν παρεμβαίνουν στο σύστημα ανι¬ 
σότητας των ΗΠΑ. Μια περίοδος «ειρηνικής συνύ¬ 
παρξης», αν αυτό περιμένουν οι Κουβανοί, σίγουρα 
δεν μπορεί να διαρκέσει πολύ, ειδικά στις συνθήκες 
της παγκόσμιας καπιταλιστικής κρίσης που οξύνεται 
διαρκώς. 

■ Άγγελος Φουρνοτζής 


6 η Δεκέμβρη, 6 χρόνια μετά 

Φ έτος συμπληρώθηκαν 6 χρόνια από 
την εν ψυχρώ δολοφονία του ανή¬ 
λικου Αλέξανδρου Γρηγορόπουλου 
από τον ειδικό φρουρό Επ. Κορκονέα. Ήταν 
η δολοφονία που έδωσε το έναυσμα για την 
εξέγερση της νεολαίας τον Δεκέμβριο του 
2008. Μιας εξέγερσης που οι πραγματικές 
της ρίζες ήταν η απαξίωση της νεολαίας, το 
πέταγμά της στον κάλαθο των αχρήστων. 

Όμως η φετινή πορεία μνήμης για τον 
αδικοχαμένο Αλέξανδρο είχε μια ξεχωριστή 
σημασία. Γιατί φέτος, ένας νέος αγωνιστής, 
ο Νίκος Ρωμανός, παιδικός φίλος του Αλέ¬ 
ξανδρου και στα χέρια του οποίου ξεψύχησε, 
έδινε τη δική του μάχη, βάζοντας σαν οδό¬ 
φραγμα το σώμα του, καθώς την 6 η Δεκέμ¬ 
βρη συμπλήρωνε 27 μέρες απεργίας πείνας. 

Οι μαζικές διαδηλώσεις που πραγματο¬ 
ποιήθηκαν σε ολόκληρη την χώρα, ήρθαν 
αντιμέτωπες με το λυσσαλέο κράτος έκτα¬ 
κτης ανάγκης. Το κέντρο της Αθήνας ήταν 
υπό αστυνομική κατοχή όλη την προηγούμε¬ 
νη εβδομάδα πριν την 6 η Δεκέμβρη. Οι πο¬ 
ρείες πραγματοποιήθηκαν κάτω από κλίμα 
τρομοκρατίας, με χιλιάδες αστυνομικούς να 
πραγματοποιούν εκατοντάδες ελέγχους και 
«προληπτικές» προσαγωγές. Οι συμμορίες 
των ΜΑΤ και ΔΕΛΤΑ δρούσαν κατά βούλη¬ 
ση και ξέφυγαν από κάθε έλεγχο, με απρό¬ 
κλητες επιθέσεις και ξυλοδαρμό διαδηλω¬ 
τών, τους οποίους πολλούς είχαν ήδη συλ- 
λάβει αναίτια. Την αναβάθμιση της επίθεσης 
από τον κατασταλτικό μηχανισμό δείχνει και 
η χρήση των δυο οχημάτων εκτόξευσης νε¬ 
ρού (αύρες), που ακολουθούσαν την απο¬ 
γευματινή πορεία, χτυπώντας και αυτά όπο- 
τε κρινόταν απαραίτητο, συμπληρώνοντας 
το πάζλ ενός μαύρου αυταρχισμού. 

Το ίδιο κλίμα επικράτησε στη Θεσσαλο¬ 
νίκη. Η αστυνομία για αρκετή ώρα είχε σχη¬ 
ματίσει ασφυκτικό κλοιό γύρω απ’ τους δι¬ 
αδηλωτές, μη επιτρέποντάς τους ουσιαστικά 
να πραγματοποιήσουν την πορεία στους κε¬ 
ντρικούς δρόμους της πόλης. Αποκορύφωμα 
η απρόκλητη επίθεση στην πορεία και η ει¬ 
σβολή των ΜΑΤ στο Εργατικό Κέντρο, όπου 
είχαν καταλήξει τμήματα της πορείας μετά 
το τέλος της. Παρόμοια ήταν η εικόνα σχε¬ 
δόν σε όλες τις διαδηλώσεις σε όλες τις με¬ 
γάλες πόλεις. 

Έγινε ολοφάνερο για ακόμα μια φορά πως 
η εξέγερση της νεολαίας τον Δεκέμβρη του 
2008 έχει γίνει εφιάλτης του καθεστώτος - 
και γι’ αυτό η νεολαία δέχεται συνεχόμενη, 
πολύπλευρη και στοχευμένη επίθεση (Νέο 
Λύκειο, πανεπιστήμια, ανεργία, κατασταλτι¬ 
κά χτυπήματα κ.λπ.), ώστε να μην μπορεί να 
οργανωθεί και να δώσει δυναμική απάντηση. 

Η χουντική συγκυβέρνηση, όσο εξαπολύ¬ 
ει απέναντι στη νεολαία, τους εργαζόμενους 
και τα φτωχά λαϊκά στρώματα την αστυνο¬ 
μία και τα ΜΑΤ, τόσο τρέμει την εξέγερσή 
τους, που είναι η μόνη ρεαλιστική λύση απέ¬ 
ναντι στα μνημόνια, την φτώχεια και εξα¬ 
θλίωση που επιβάλει μαζί με την Ευρωπα¬ 
ϊκή Ένωση. Είναι η μόνη λύση απέναντι σ’ 
έναν καταρρέοντα καπιταλισμό, που παρα¬ 
σέρνει μαζί του κάθε δικαίωμα και ελευθερία 
που έχει κατακτηθεί με αγώνες, για να δια¬ 
σωθεί πατώντας πάνω στο πτώμα της εργα¬ 
τικής τάξης. 


$ 


Ιαηοααηο82015.ίπ(1(1 15 


1/1/2015 
































16 Εργατική Πάλη 


Ιανουάριος 2015 


70 χρόνιο από ιον Δεκέμβρη ίου 1944 

(β'μέρος, συνέχεια από το προηγούμενο φύλλο της ΕΠ) 

Μ Κώστας Δίκαιος 


3. Δυστυχώς, το ΚΚΕ όχι μόνο επιβεβαί¬ 
ωσε την προσήλωσή του στην «ειρηνική δη¬ 
μοκρατική» εξέλιξη, αλλά και απέδειξε ότι 
ο ρεφορμισμός και ο μικροαστικός κρετινι¬ 
σμός είχε διαβρώσει την ηγεσία του μέχρι το 
μεδούλι. Ουσιαστικά περίμενε απ’ τους βρε- 
τανούς και αμερικάνους ιμπεριαλιστές να 
δείξουν καλή διάθεση και να επιβάλουν μια 
δημοκρατική λύση στην Ελλάδα. Πάσχισαν 
με κάθε τρόπο να γίνουν αποδεκτοί ως συ¬ 
νομιλητές από τα ανδρείκελα των Βρετα¬ 
νών και τους ίδιους τους ιμπεριαλιστές, εξα¬ 
σφαλίζοντας μια «θέση κάτω απ’ τον ήλιο» 
της αστικής νομιμότητας, με αντάλλαγμα 
τη λεγόμενη «αστικοδημοκρατική ειρηνική 
νόμιμη εξέλιξη». Αν και είχε την εξουσία στα 
χέρια του, θέλησε να τη «μοιραστεί» με την 
άρχουσα τάξη και αυτό να το «νομιμοποιή¬ 
σουν» οι ιμπεριαλιστές. Δεν μπορούσε καν 
να αντιληφθεί πως αφού ηγήθηκε της «λα¬ 
ϊκής επανάστασης», ήταν αυταπάτη να πε¬ 
ριμένει «κατανόηση» και ανταμοιβή για τις 
υπηρεσίες που πρόσφερε στους ιμπεριαλι¬ 
στές με τη συνθηκολόγο, αντεπαναστατι- 
κή πολιτική του. Όσο περισσότερο υποχω¬ 
ρούσε, τόσο περισσότερο θα το τσάκιζαν. 
Έτσι πήγε στο Λίβανο το Μάη του 1944, ένα 
μήνα μετά την ίδρυση της ΠΕΕΑ και υπέ¬ 
γραψε την επαίσχυντη συμφωνία με την 
οποία διέλυε την ΠΕΕΑ και μαζί κάθε φο¬ 
ρέα «λαϊκής εξουσίας», έβαζε τον ΕΛΑΣ 
κάτω απ’ τις διαταγές της βασιλικής κυ¬ 
βέρνησης, ενώ προετοίμαζαν την κυβέρνη¬ 
ση Εθνικής Ενότητας με τον διορισμένο απ’ 
τους Βρετανούς Παπανδρέου, που θα ανα¬ 
λάμβανε το έργο επαναφοράς της ομαλότη- 
τας και τάξης, με τη βοήθεια των σύμμαχων 
κρατών (Βρετανία, ΗΠΑ, ΕΣΣΔ) - με άλλα 
λόγια, το έργο της υποταγής στη βασιλι¬ 
κή κυβέρνηση, στις διαταγές των βρετανών 
ιμπεριαλιστών και στην τάξη των Ταγμάτων 
Ασφαλείας! Μάλιστα έστειλαν τηλεγράφη¬ 
μα στον Τσόρτσιλ ευχαριστώντας το «... για 
το ενδιαφέρον υπέρ της χώρας μας»(!), απο- 
δεικνύοντας τη βαθιά αντεπαναστατικότη- 
τα και δουλοπρέπεια των εκπροσώπων του 
ΕΑΜ-ΚΚΕ. 

Στις 2/9/44 μπήκαν στην κυβέρνηση 
Παπανδρέου, ενώ στην Καζέρτα της Ιταλί¬ 
ας (26/9), με μια νέα συμφωνία, έθεσαν τον 
ΕΛΑΣ κάτω απ’ τις εντολές των βρετανι¬ 
κού αποικιοκρατικού στρατηγείου Μέσης 
Ανατολής. Ο στρατηγός Σκόμπι αναλάμβα¬ 
νε τη διοίκηση του ΕΛΑΣ και ταυτόχρονα η 
συμφωνία απαγόρευε κάθε κίνηση για την 
«ανάληψη της αρχής ανά χείρας» από τους 
αντάρτες, «τοιάυτη πράξη θα θεωρηθεί ως 


έγκλημα και θα τιμωρηθεί αναλόγως»! Η 
Καζέρτα ήταν ο Λίβανος των στρατιωτικών 
του ΕΛΑΣ. 

4. Ενώ λοιπόν λίγο πριν την αποχώρη¬ 
ση των Γερμανών ο ΕΛΑΣ δίνει μάχες για 
να σώσει τις υποδομές της Αθήνας (εργο¬ 
στάσιο «Ηλεκτρικής» στο Κερατσίνι, εγκα¬ 
ταστάσεις Λιμένος Πειραιώς, ύδρευση) και 
το καταφέρνει, ενώ οι περισσότερες συνοι¬ 
κίες είχαν απελευθερωθεί ήδη απ’ τον εφε¬ 
δρικό ΕΛΑΣ, όλη η έγνοια των Βρετανών 
και των συνεργατών τους είναι να μην κα- 
τέβουν στην απελευθερωμένη Αθήνα τα 
τακτικά τμήματα του ΕΛΑΣ. Οι Γερμανοί 
αποχωρούν στις 12/10. Οι γερμανοτσολιά- 
δες και οι χωροφύλακες, κλεισμένοι στους 
στρατώνες τους, περιμένουν τους Βρετα¬ 
νούς να τους σώσουν. Υπάρχει ένα τεράστιο 
κενό εξουσίας, που στην ουσία μπορεί να το 
καλύψει εύκολα ο ΕΛΑΣ, παίρνοντας την 
Αθήνα (η υπόλοιπη χώρα βρίσκεται ήδη στα 
χέρια του). Ωστόσο, το ΚΚΕ κάνει ογκώδες 
συλλαλητήριο στις 13/10, αλλά δεν κινεί 
καμία μάχιμη δύναμη. Μετά από 6 μέρες(!), 
στις 18/10, καναδικό πολεμικό αποβιβάζει 
την κυβέρνηση Παπανδρέου, ο οποίος λέει 
στον Γ. Ζέβγο, ηγετικό στέλεχος του ΚΚΕ, 
«μπράβο Γιάννη, καλά τα κατάφερες»! Οι 
ιμπεριαλιστές αποβιβάζουν στρατιώτες, έρ¬ 
χεται η Ορεινή Ταξιαρχία και ο Ιερός Λόχος, 
τα τάγματα ασφαλείας, αν και υποτίθεται ότι 
βρίσκονται σε περιορισμό, στην ουσία επα- 
νεξοπλίζονται και αρχίζουν να συγκροτούν 
τα τάγματα εθνοφρουράς, κάτω απ’ τη μύτη 
των υπουργών του ΕΑΜ, που στις 5/11/44 
αποδέχτηκαν το μέτρο της συγκρότησής 
τους χωρίς να προβάλλουν καμία αντίρρη¬ 
ση. Ενώ όμως οι Βρετανοί και η κυβέρνηση 
ετοιμάζουν τη σύγκρουση, το ΕΑΜ-ΚΚΕ 
χρησιμοποιεί περισσότερο τις διαδηλώσεις 
και τις απεργίες ως μέσο πίεσης, παρά την 
ένοπλη πάλη. Τελικά, η ρήξη θα επέλθει στις 
2 /12, οπότε θα αποχωρήσουν απ’ την κυ¬ 
βέρνηση οι υπουργοί του ΕΑΜ, αφού είναι 
πλέον φανερό ότι κυβέρνηση και Βρετανοί 
θέλουν να έχουν τον απόλυτο έλεγχο του 
στρατού (στηριγμένοι στους ταγματασφα¬ 
λίτες, χίτες, χωροφύλακες και εθνικόφρονες 
του Ιερού Λόχου και της Ορεινής Ταξιαρχί¬ 
ας), ενώ ζητούν τον αφοπλισμό του ΕΛΑΣ 
άνευ όρων. Ενώ αυτοί ζητάνε την παράδο¬ 
ση της «Εθνικής Αντίστασης», την παράδο¬ 
ση της εξουσίας στους δοσίλογους της άρ- 
χουσας τάξης και στους ταγματασφαλίτες. 
Οι εργαζόμενοι της Αθήνας και η νεολαία, 
τα φτωχά λαϊκά στρώματα δεν μπορούν να 
δεχτούν μια εξέλιξη που σημαίνει συνέχιση 


της υποταγής στους συνεργάτες των ναζί, 
μάλιστα τη στιγμή που έχουν όπλα στα χέ¬ 
ρια τους. Στις 3 Δεκέμβρη, στο συλλαλλη- 
τήριο του ΕΑΜ-ΚΚΕ (500.000, το μεγαλύ¬ 
τερο μέχρι τότε) στο Σύνταγμα, ο άοπλος 
λαός χτυπιέται από την κυβέρνηση Παπαν¬ 
δρέου. Αρχίζει η ένοπλη ρήξη με τους Βρε¬ 
τανούς και τους συνεργάτες τους. 

5. Η σύγκρουση όμως βρίσκεται και 
πάλι κάτω απ’ την προδοτική πολιτική της 
ηγεσίας του ΚΚΕ, που δεν μπορεί να αγνο¬ 
ήσει τις αντιδράσεις του προλεταριάτου της 
Αθήνας, αλλά και δεν θέλει να ξεκόψει απ’ 
την «δημοκρατική εξέλιξη». Έτσι, δεν κα¬ 
τεβάζει στην Αθήνα τον ΕΛΑΣ, ο Αρης και 
ο Σαράφης στέλνονται να κυνηγήσουν τα 
υπολείμματα του ΕΔΕΣ στην Ήπειρο! Αφή¬ 
νει να δοθεί η μάχη από τους άπειρους μα¬ 
χητές του εφεδρικού ΕΛΑΣ της Αθήνας. Τα 
τμήματα του τακτικού ΕΛΑΣ, που πολε¬ 
μούσαν τα τανκς των Βρετανών, έβλεπαν 
με απορία ταυτόχρονα Επονίτες να ακολου¬ 
θούν με φυσαρμόνικες και ακορντεόν, εκτι¬ 
θέμενοι στα εχθρικά πυρά! Ο ηρωισμός δεν 
αρκεί για να καταβληθεί ο εχθρός, πολύ πε¬ 
ρισσότερο όταν υπάρχει ιδεολογικοπολιτι¬ 
κή σύγχυση ως προς τον στόχο. Έτσι έχου¬ 
με ακόμα και την παράδοση αμαχητί ενός 
ολόκληρου συντάγματος του ΕΛΑΣ στους 
Βρετανούς στη Φιλοθέη, όπως και την άρ¬ 
νηση των καπετάνιων του ΕΛΑΣ να στηρί¬ 
ξουν τον Αρη στην περίφημη σύσκεψη στη 
Λαμία (17/11/44), εκφράζοντας αφοσίωση 
στην ηγεσία τους. Είναι φανερό ότι η έλλει¬ 
ψη εσωκομματικής δημοκρατίας δεν άφη¬ 
νε να εξελιχθεί η οποιαδήποτε κριτική στην 
επίσημη γραμμή, ενώ ταυτόχρονα η «δη¬ 
μοκρατική εξέλιξη» είχε αποπροσανατολί¬ 
σει σημαντικά κομμάτια, ώστε να μην επι¬ 
διώκουν την ένοπλη ρήξη και είχε ενισχύσει 
άλλα, που δεν την ήθελαν. 

Τέλος, από πλευράς τακτικής, ο ΕΛΑΣ, 
παρά τον ηρωισμό του, εξαντλήθηκε σε επι¬ 
θέσεις σε αστυνομικά τμήματα στην πε¬ 
ριφέρεια, αντί να κατευθυνθεί προς το κέ¬ 
ντρο, όπου παλλόταν η καρδιά του τέρατος. 
Επομένως, είναι λάθος η επίσημη δικαιολο¬ 
γία του ΚΚΕ ότι ο λαός αντιστάθηκε αλλά 
υπέκυψε στην ανωτερότητα των όπλων των 
Βρετανών. Ο λαός δεν προετοιμάστηκε για 
την ένοπλη σύγκρουση, αλλά και όταν αυτή 
προέκυψε αναγκαστικά, το ΚΚΕ έκανε το 
παν για να οδηγήσει στην ήττα. 

Τελικά, η σχετική πολεμική ισχύς των 
Βρετανών και η χρησιμοποίηση των ταγμα¬ 
τασφαλιτών για την εκκαθάριση των συνοι¬ 
κιών, έκαμψαν την αντίσταση των εξεγερ- 
μένων αλλά απομονωμένων αθηναϊκών μα¬ 
ζών. Εξάλλου, στις 24/12 έφτανε στην Αθή¬ 
να ο ίδιος ο Τσόρτσιλ και στις 26/12 συ¬ 
ναντήθηκε με την ηγεσία του ΚΚΕ-ΕΑΜ 
(ανάμεσά της και ο γ.γ. του ΚΚΕ, Σιάντος) 
και του αστικού κόσμου. Ο Τσόρτσιλ γρά¬ 
φει: «... έσφιξα το χέρι των αντιπροσώπων 
του ΕΛΑΣ και με τον τρόπο που ανταπο- 
κρίθηκαν, ήταν φανερό ότι κολακεύτηκαν. 
Είναι οι πιο υψηλά ιστάμενοι.» Ο Τσόρ¬ 
τσιλ δικαιολογημένα ενθουσιάστηκε. Κα¬ 
τάλαβε ότι μπροστά του δεν είχε εκπροσώ¬ 
πους του επαναστάτη μένου λαού, αλλά αν¬ 
θρώπους με μικροαστική συμπεριφορά, με 
έντονα συμπλέγματα κατωτερότητας και 
δουλοπρέπειας, που έκαναν τα πάντα προ- 


κειμένου να έχουν μια απλή χαιρετούρα με 
τον πρωθυπουργό της Μεγάλης Βρετανί¬ 
ας. Γι’ αυτό και θεώρησε ότι τα Δεκεμβριανά 
ήταν περισσότερο έργο τροτσκιστών! Αυτοί 
οι άνθρωποι υπέγραψαν στις 12/2/45 (ίδια 
μέρα με τη λήξη της συνδιάσκεψης της Γιάλ¬ 
τας) τη Συμφωνία της Βάρκιζας, που προ- 
έβλεπε τον πλήρη αφοπλισμό του ΕΛΑΣ 
(παρά το γεγονός ότι έλεγχε ακόμα το 90% 
της χώρας!), με αντάλλαγμα την αμνηστία 
για τα πολιτικά δικαιώματα «τα τελεσθέ- 
ντα από την 2 η Δεκέμβρη μέχρι την υπογρα¬ 
φή της συμφωνίας». Παράλληλα όμως εξαι¬ 
ρούσε από την αμνηστία τα συναφή κοινά 
αδικήματα κατά της ζωής και της περιου¬ 
σίας, τα οποία δεν ήταν απαραιτήτως ανα¬ 
γκαία για την επιτυχία του πολιτικού αδι¬ 
κήματος! Με λίγα λόγια, η ηγεσία εξασφά¬ 
λισε αμηνστία για τον εαυτό της, αλλά πα¬ 
ρέδωσε τους αγωνιστές στο έλεος των δεξι¬ 
ών! Το ΚΚΕ βέβαια συνέχιζε στον ίδιο τόνο: 
«... οι συμφωνίες της Βάρκιζας και της Γιάλ¬ 
τας αποτελούν σοβαρό έρεισμα στον αγώνα 
κατά του φασισμού και για την ομαλή δημο¬ 
κρατική εξέλιξη της χώρας.» 

Η συμφωνία της Βάρκιζας εγκαινία¬ 
σε την εποχή της μαύρης, αιματηρής, αντε- 
παναστατικής τρομοκρατίας, που είχε σαν 
στόχο την αποδιοργάνωση του επαναστα¬ 
τικού κινήματος στην Ελλάδα, το τσάκι¬ 
σμα και την υποδούλωση των εργαζόμενων 
μαζών, προκειμένου ν’ αναγεννηθεί από τις 
στάχτες του ο ελληνικός καπιταλισμός, σαν 
ιδιαίτερο στήριγμα του παγκόσμιου ιμπερι¬ 
αλιστικού συστήματος! Ανοιξε δε τον δρό¬ 
μο για το δεύτερο αντάρτικο και την τελική 
συντριβή του εργατικού κινήματος το 1949. 

6 . Οι τεταρτοδιεθνιστές είχαν από την 
αρχή εκτιμήσει σωστά την πορεία του ιμπε¬ 
ριαλιστικού πολέμου και το ρόλο της σταλι¬ 
νικής ηγεσίας της ΕΣΣΔ, προειδοποιώντας 
ότι δεν πρέπει να υπάρχει καμία εμπιστοσύ¬ 
νη στους Βρετανούς και στην άρχουσα τάξη 
της χώρας, ότι η σύγκρουση θα είναι ανα¬ 
πόφευκτη. Είτε θα ηγηθεί η εργατική τάξη 
της επανάστασης, μετατρέποντας τον εθνι- 
κοαπελευθερωτικό αγώνα σε ταξικό-εμφύ- 
λιο πόλεμο, είτε θα οδηγούνταν στην ήττα 
και την υποταγή στους βρετανούς ιμπερια¬ 
λιστές. 

Βέβαια, στις δύσκολες συνθήκες της 
κατοχής, του παράνομου αγώνα, του απο- 
δεκατισμού από τις φασιστικές εκτελέσεις 
(π.χ. Πουλιόπουλος), έγιναν και λάθη. Πρώ¬ 
το, η επίμονη αναζήτηση χημικά καθαρών 
ταξικών μορφών πάλης, σε μια περίοδο που 
το προλεταριάτο είχε αποσπαστεί απ’ την 
παραγωγή και η ιδεολογική σύγχυση είχε 
απλωθεί στις γραμμές του. Δεύτερο, μια κά¬ 
ποια υποτίμηση του δυναμισμού που είχαν 
οι βαθύτερες αντικαπιταλιστικές τάσεις των 
μαζών του ΕΑΜ, σε αντίθεση με την συν- 
θηκολόγα πολιτική του ΚΚΕ. Αυτά τα λάθη 
δεν επέτρεψαν την επεξεργασία μιας τακτι¬ 
κής που θα έβαζε σφήνα ανάμεσα στις μά¬ 
ζες και την ηγεσία. Αλλά αυτό το σφάλμα 
τακτικής εξηγείται και από τη λυσσασμέ¬ 
νη εκστρατεία της σταλινικής γραφειοκρα¬ 
τίας ενάντια στους τροτσκιστές αγωνιστές, 
με δολοφονίες, που μάλιστα αυξήθηκαν κα- 
τακόρυφα την περίοδο των Δεκεμβριανών! 
Επομένως, κάθε «τακτική» δύσκολα θα 
μπορούσε να εφαρμοστεί. 


Τ Νεκροί διαδηλωτές στην πλατεία Συντάγματος στις 3/12/1944 



























